ސިއްރު 14 – Esfiya\nމުރާދު ފެނުމާއެކު މީރާގެ ލޯ އުފަލުން ވިދައިގަތެވެ. އަދި ހިނިތުން ވެލާފަ ކާރު ކާއިރިޔަށް ދިޔައެވެ. އަދި ދޯޕައްޓާ ފޮޅަމުން ކުރީސީޓްގައި އިށީނެވެ.\n“ވަރަށް ގިނައިރުވިތޯ ބޭރުގަ”\nމުރާދު މީރާ އިށީނުމުން ކާރު ދުއްވާލަމުން ބުނެލިއެވެ.\n“ނޫނެ. ހަމަ ދެންމެ މިނިކުތީ.”\nދެން ދެމީހުންވެސް ވަރަށް ހިމޭންކަމާއެކު ކާރުގައި ތިއްބެވެ. އެކަކުއަނެކެއްގެ ޙިޔާލުގައެވެ ނޫނީ ބުނާނެ ވާހަަ އެއް ފަށާނެ ގޮތެއް ނެތީކަންނޭގެއެވެ. ދެމީހުންވެސް އިރު އިރުކޮޅާ އެކަކު އަނެކަކަށް ބަލާފަ ހީލައެވެ.އެންމެ ފަހުން މުރާދު ވާހަކަ ދައްކަންފެށިއެވެ.\n“މީރާ. އަހަރެންގެ މަންމަ ބޭސްފަރުވާއަަށް އިންޑިޔާއަށް އެބައާދެ ދެދުވަހެއްގެ ތެރޭ. މަންމަ މީރާގެ ވަރަށްގާތް އެކުވެރިޔަކަށް ވާނެ ކަންނޭގެ”\nމުރާދު ކުއްލިޔަކަށް ހަދާންވެގެން ބުނެލިއެވެ.\n“އެހެންތޯ. ތިޔައީ ވަރަށް އުފާވެރި ޙަބަރެއް”\nމީރާ ހަޤީޤަތުގައިވެސް ވަރަށް އުފާވިއެވެ. ގެޔަށް ދެވުމާއެކު މީރާ އަވަސްވީ އެދެމީހުންގެ މެންދުރުގެ ކެއުން ތައްޔާރު ކުރާށެވެ، މުރާދު ދިޔަގޮތަށް ދިޔައީ އޭނާގެ ކޮޓަރިޔަށެވެ. ކާއެއްޗިހިތައްޔާރު ކޮށްލާފަ މުރާދު އަށް ގޮވާލަން މީރާ ދިޔައިރު މުރާދު އޮތީ ހެދުންވެސް ބަދަލު ނުކޮށް އެނދުކާރީގަވާ ސޯފާގައި ހުރަހަށް އޮށޯވެލައިގެން ލޯމަރާލައިގެންނެވެ. އެވަގުތު މީރާ މަޑުމަޑުން މުރާދަށް ގޮވަން ކާރިޔަށް ދިޔަވަގުތު އެނދާއި ސޯފާ ގުޅިފައިވާ ކުޑަމޭޒު ގައި މީރާ އަޅައިގެންފަ ސީދާ މުރާދުގެ ގައިމަށްޗަށްވެއްޓުނެވެ. ސިއްސައިގެން ގޮސް މުރާދު ލޯހުޅުވާލަމުން މީރާގެ އުނަގަނޑުގައި ހިފަހަށްޓާލިއެވެ. އަދި ދެމީހުން ދެމީހުންނަށް ބަލަހަށްޓައިގެން ހިނދުކޮޅަކު އެހެން ތިބެވުނެވެ.\n“އަޅުގަނޑު އައީ ކަލާ އަށް މެންދުރު ކެއުންތައްޔާރު ވި ވާހަކަ ބުނަން”\nމީރާ ތެދުވެ އިސްޖާހާލަމުން ލަދުވެތި ކާމާއެކު ބުންޏެވެ.\n“ވާހް. ކަމަނާ. މިއީ ކާންގޮވުމުގެ އާގޮެތެއްތޯ؟. އަޅުގަނޑު ހީކުރީ އުޑުން ރީތި ޕަރީއެއް އަޅުގަނޑުގެ ގައިމަށްޗަށް ވެއްޓުނީ ކަމަށް އެހެންނޫނަސް މިގޮތަށް ދެފަހަރަށް ގޮވަނިކޮށް އަޅުގަނޑު ދާންޖެހޭނީ ހޮސްޕިޓަލަށް ނޫންތޯ؟.”\nމުރާދު ގަސްދުގަ މީރާ ލަދުގަންނަވާލިއެވެ. މީރާ ބާރަށް އެކޮޓަރިން ނިކުމެގެން އޭނާގެ ކޮޓަރިޔަށް ދިޔައެވެ. އަދި ދޮރުލައްޕާލަމުން ދޮރުގައި ލެނގިލިއެވެ.\nމާތްރަސްކަލާކޯ އެވެ. އަހަރެންނަށް މިކުރެވުނީ ހާދަ ގޯސްކަމެކެވެ. އެކަމަކު ގަސްތަކު ނޫނެވެ. އޭނާގެ ގައިގާ އެހާ މީރުވަސް ދުވަނީ ކިހިނެއްހެއްޔެވެ؟ ވާހް އެވެ. އަހަރެން އެއޮތް ވެއްޓުނު ގޮތެކެވެ. މީރާ ހިތާހިތާ ވާހަަކަ ދައްކަމުން ދިޔައެވެ. އެވަގުތު އޭނާގެ ޒަމީރު އޭނާޔާ ދިމާލަށް ބުނާކަހަލައެވެ.\nމީރާއެވެ. ކަލޭ މުރާދު ދެކެ ލޯބިވަނީއެވެ. ކަލެއަށް އޭނާގެ ބޭނުން ޖެހެއެވެ. ދާށެވެ. ދާށެވެ. އޭނާ އިސްނުނަގާފީޔާ ކަލޭ އިސްނާގާށެވެ. ލޯތްބަށް އިޢްތިރާފްވާށެވެ.\nއެވަގުތު މީހަކު ދޮރުގައި ޓަކިޖަހާލިއެވެ. މީރާ ހިޔާލީ ދުނިޔެއިން އެނބުރިއައެވެ. އަދި ދޮރުހުޅުވިއެވެ.\n“ދަރިފުޅުގެ އިންތިޒާރުގައި މުރާދު ކާ ގޭގައި އެބައިނެވި އަވަހަށް ދޭ ކާން”\nމިސިޒް ޕީޓަރ ހިނިތުން ވެލަމުން ބުނެލިއެވެ.\nމީރާ އަލުން ޑުރެސިން ޓޭބަލް ކާރިޔަށް ޖެހިލިއެވެ. އަދި އިސްތަށިގަނޑު ރަނގަޅުކޮށްލިއެވެ. ހެދުންވެސް ރަނގަޅު ކޮށްލިއެވެ. ދެން އަމިއްލަޔަށް މޫނުގަ އަތް އަޅާފަ ހީލިއެވެ. ވަރަށް ފަރި ހިނގުމެއްގައި ކާގެޔަށް ދިޔައެވެ. އޭރު މުރާދު މިސިޒް ޕީޓަރޔަށް ބައެއް ވާހަކަތަށް ކިޔާދެނީއެވެ.\n” މަންމަ މެން ދެދުވަހެއްގެ ތެރޭ އެބަ އާދެ. ގޭތެރެ ކުޑަކޮށް ބަދަލު ކޮށްފަ\nސާފު ކޮށްލާ. މަންމަ މެންނަށް އެފަރާތު ކޮޓަރި ތައްޔާރު ކޮށްލަދީ.. ކޮއްކޮވެސް އައިސްދާނެ އޭނާއަށްވެސް އެރޫމެއް ތައްޔާރު ކޮށްލާތި..”\nމިހެން ކިޔާފަ އަތުން މުރާދު އިޝާރާތް ކޮށްލަމުން ބަލާލިއެވެ. އެވަގުތު މީރާވެސް އެތެރެޔަށް ވަނެވެ.\n“އަޅުގަނޑު ހުރުމުން މަންމަ މެން ހިތްހަމަ ޖެހޭނެތޯ”\nމީރާ އިށީންނަމުން އަހާލިއެވެ.\n“ކަމަނާ މިގޭގަ ހުރުންވާނީ މަންމަ މެން އެންމެ ރުހޭކަމަކަށް”\nމުރާދު ތައްޓަށް ކާއެއްޗިތި އަޅަމުން ބުނެލިއެވެ.\n“މިކޮޅަށް އަންނަނީ މަންމަޔާ އެކު ކޮންބައެއްތޯ؟”\nގޮނޑި ކުރިޔަށް ދަމާލަމުން މީރާ ސުވާލު ކުރިއެވެ. އަދި ތަފާތު ވައްތަރުގެ ކާއެއްޗެތި މުރާދުގެ ތައްޓަށް އަޅާދޭންފެށިއެވެ. މިއީ އޭނާގެ އާދައެކެވެ. މުރާދުގެ ތަށިން ކާއެއްޗިތި ހުސްވާއިރަށް އެތަށި މީރާ ފުރާލަދޭނެއެވެ. އަދި ފެންވެސް ހުސްވާއިރަށް ފެންވެސް އަޅާދޭނެއެވެ. އަދި ހަމަ އެހެންމެ ދަހިކުއްޖަކު ބަލަހަށްޓައިގެން އިންނަ ހެން މުރާދާއި ދިމާލަށް ބަލަން ވެސް އިންނާނެއެވެ. މުރާދު އިސްއުފުލާ ލާއިރަށް އެހެން ފަރާތަަކަށް އެނބުރި މާނޫން ކަމަށް ހެދޭނެެއެެވެ. މިކަންތަށް ބައެއްފަހަރަށް މުރާދަށް މަޖާކަމަކަށް ވެސް ވެއެވެ.\n“މަންމަ ޔާ ބައްޕަޔާ އަޅުގަނޑުގެ އަންހެން ކޮއްކޮ ސާރާ އެވެ އެކަމަކު ސާރާ ގޮތެއްނޭނގޭ ހީވަނީ އަންނާނެހެން އޭނާގެ މޫޑެއް ނޭނގޭނެ ”\nކާރީގަ އޮތް ނޫސްގަޑު އަތަށް ނަގަމުން މުރާދު ބުނެލިއެވެ.\nމުރާދު އޭގެފަހުން އޭނާގެ އާއިލާގެ ވަރަށް ގިނަވާހަކަތަށް މީރާޔަށް ކިޔާދިނެވެ. ކޮއްކޮ ސާރާ ގެ ލޮލުގެ ފެނުން ލިބުނު ވާހާކައެވެ. ކާސިންބެޔާ މަރިޔަން ދައިތަގެ ވާހަކަޔާ މިނޫންވެސް ހިގާދިޔަ ތަފާތު ހާދިސާ ތަކެވެ.ކައިނިމިގެން އެމީހުން ގޭގެ އޮންނަ ބަގީޗާއަށް ދިޔައެވެ. ބައެއްފަހަރު ވާހަކާއިގެ ތެރޭގައި މީރާޔާ މުރާދު އެކުގާ ހީގަނެއެވެ.އަދި އަތުގައި ހިފާލެވެއެވެ. ސޫރަޖްގެ ވާހަކަޔާ ޙާލިދާ މެންގެ ވާހަކަ ވެސް މުރާދު ކިޔާދިނެވެ. ދެން އެންމެ ފަހުން ނާހިދާ ގެ ވާހަކައެވެ، އެހިސާބަށް ދިޔުމަށްފަހު މުރާދު ހުއްޓުން އެރިއެވެ. އިށީދެގެން އިންތަނުން ތެދުވެ ކުރިޔަށް ހިގާލިއެވެ.\n“މީރާ. ނާހިދާޔަކީ އަހަރެންގެ ދިރިހުރުން. އަހަރެންގެ ލޯބި. އެކަހަލަ ބައިވެރިޔަކު ހޯދުމަކީ ނާދިރު ކަމެއް ސުކޫލް ދައުރުއްސުރެ އަހަރެމެން އެކަކު އަނެކަކުދެކެ ލޯބިވީ ނާހިދާ….” މިހިސާބައް ބުނެފަ މުރާދު ހުއްޓާލިއެވެ.\nމުރާދު މިވާހަކަ ބުނުމުން މީރާ ހިތުގައި ހިފަހައްޓާލިއެވެ. ދެން ހުއްޓާލާށޭ . ކަލާގެ ދުލުން އެހެން އަންހެއްގެ ވާހަކަ އަޑުއަހަން އަހަރެންނަކަށް ކެތެއް ނުވާނެޔޭ ބުނާ އުސޫލުންނެވެ.\n“މިހާރު އޭނާ ކޮބާތޯ؟”\nގިސްލުމެއްގެ ތެރެއިން މީރާ ސުވާލު ކޮށްލިއެވެ.\n“އޭނާ ވަނީ އަހަރެންނާ ދާދި ގާތުގަ. އެހެންމީހުންނަށްޓަކާ އޭނާ ނިޔާވެއްޖެ. އެކަމަކު މީރާ އެވެ. އޭނާ އަހަރެންނާ ވާހަކަ ދައްކާ ހުވަފެނުގަ ކޮންމެ ރެއަކު”\nމައުސޫމް ކުއްޖެއްފަދައިން މުރާދު ބުނެލިއެވެ.\n“އޭނާ ނިޔާވީ އަހަރެންގެ ސަބަބުން.” މިހެންބުނެފަ މުރާދުގެ ލޮލުން ކަރުނަ އައެވެ.\nމުރާދު ކާރީ ހުރި ގަހުގާ ލެގިލަމުން ރޯންފެށިއެވެ.\nމުރާދު ވަރަށް ތަފްސީލު ކޮށް ނާހިދާގެ ހުރިހާ ވާހަކަޔެއްމީރާއަށް ކިޔާދިނެވެ. އެވަގުތު މީރާއަށްވެސް ހުރީ ހަމަރަނގަޅަށް ރޮވިފައެވެ. ގަހުގެ އެއްފަރާތުގައި ކަރުނަޔާއެކު މުރާދު ހުއްިލައިގެންހުއްޓެވެ. އަނެއްފަރާތުގައި ކަރުނަޔާ އެކު މީރާއެވެ.\n‘މީރާ އެވެ. ލޯބި މިލަފްޒް ދެކެ އަހަރެން މިހާރު ބިރުގަނޭ.”\nމިހެން ބުނަމުން ޖަވާބަކަށް އިންތިޒާރު ކުރުމަކާ ނުލާ މުރާދު ގޭތެރެއަށް ވަދެގެން ދިޔައެވެ.އޭނާއަށް ކެތްކުރަންއުދަގޫ ވީކަންނޭގެއެވެ. އަނެއްކޮޅުން މީރާ ވެސް ކަރުނަ ފޮހެލަމުން ކޮޓަރިޔަށް ވަދެގެން ދިޔައެވެ. މިއީ ކޮންކަހަލަ ނިމުމެއްބާވައެވެ. ނޫނީ މިއީފެށުމެއް ބާވައެވެ. މީރާ ވިސްނަމުންދިޔައެވެ. އޭނާގެ ހިތުގެ ހާލަތު މުރާދު ކާރީ ބުނާނީ ކިހިނަކުން ބާވައެވެ.\nސާހިލް މާލެދިޔުމުގެ ހުރިހާ ތައްޔާރީއެއް ވަރަށް ފުރިހަމަޔަށް ކުރެވެމުން ދިޔައެވެ. ވިއާމާ ހުރިހާ އެންމެންނަށް ވުރެ ހަލުއި އެވެ.\n“ވިއާމާ. ބުނެބަލާ. ސާހިލް މިރަށުން ދަނީ ކީއްވެ؟”\nއަފީފާ ވިއާމާޔާއެކު މަސައްކަތް ކުރަން ހުރެފައި އަހާލިއެވެ.\n“އަފީ.މިރަށުގައި ތިބެގެން ވަކި މޮޅެއްވީ ކޮންބައެއްތަ؟. ސާހިލް ގެންދަނީ ލަވަރެކޯޑް ކުރާ ތަނަކުން.”\nވިއާމާ އަފީފާކާރީ މިހެން ބުނެލަމުން މަސައްކަތާއިގެން ކުރިޔަށް ދިޔައެވެ. ސާހިލް ހުރީ ހިމޭންވެފައެވެ. މާލެއަކީ އޭނާގެ އުފަންރަށެވެ. ފެންނަ ގިނަ ބަޔަކަށް އޭނާ އެގިވެސް ދާނެއެވެ. މިއަދު ގިނަ މީހުންގެ ނަޒަރުގައި އޭނާ ވަނީ އިންޑިޔާއަށް ގެއްލިފައެވެ. ނުވަތަ މަރުވެފައެވެ. އެކަމަކު އޭނާ ފެނުމުން ގައިމުކޮށް އެގޭނެ މީހުން ތިބެދާނެއެވެ. ފާއިތުވެދިޔަ އަށާރަ އަހަރުތެރޭ އޭނާ ވަނީ ވަރަށް ބޮޑަށް ބަދަލުވެ ފައިވެސް ވެއެވެ. ފަހަރެއްގަ ނޭގިދާނެއެވެ. އަބަދު ގޭގައި ހުރުމުގެ ސަބަބަުން އޭނާވަނީ ހުދު ވެފައެެވެ. އަދި ފުދޭވަރަކަށް ދިގު ތުނބުޅިއެއްވެސް ލާފައިވެއެވެ. ސާހިލް ވިސްނަމުން މަޑުމަޑުން ބަގީޗާ އާއި ދިމާލަށް ދިޔައެވެ. އަދި ހިލައިން ހަދާފައިވާ ގޮޑީގައި އިށީދެލިއެވެ.\nނަސީބުގޭ މީހުން ތިބޭނެއެވެ. އެގޭމީހުންނަށް އަހަރެން އެއްގޮތަކަށް ވެސް ނޮއޮޅޭނެއެވެ. އަހަރެންގެ ލޯފަންވީ ސަބަބު އަހާނެއެވެ. މިއޮތްހާދުވަހު ސިއްރު ކުރި ބޮޑު ސިއްރު ފަޅާއަރަނީއެވެ. މިހާރު ސާރާ މީހަކާވެސް އިނދެފާނެ ތޯއްޗެކެވެ.އެހެންވެއްޖިއްޔާ އަހަރެން ދެރަވެދާނެބާވައެވެ. އެކަމަކު ގައިމު މިއަދު އޭނާ ތަންތަން ބަލާނީ އަހަރެންގެ ލޮލުންނެވެ. މިއީ ގައިމު އަހަރެން އުފާވާ ކަމެކެވެ.\n“ސާހިލް ބޯޓް ފުރަން ތައްޔާރު ވެއްޖެ ކޮބާ ދަމާ”\nފަވާދު އައިސް ސާހިލް އަށް ގޮވާލިއެވެ. ފަވާދަކީ ވިއާމާގެ ދެބެއިންގެ ދަރި ކޮއްކޮއެކެވެ. ބޯޓްގެ ފަޅުވެރި ކުއްޖެކެވެ.\n“އާނ. މިދަނީ. ސާހިލް ތެދުވެގެން ގޭތެރެ އަށްވަނެވެ.\n“ސާހިލް ކޮބާ ހިނގާ ދާން ލަސްވެގެން ފަވާދު އެއައީ ވެސް”\nވިއާމާ ވެސް ސާމާނު ތަށް އަތަށް ނަގަމުން ބުނެލިއެވެ.\nސާހިލް ކޮޓަރިޔަށް ވަދެ އޭނާގެ ދަބަސް ނެގިއެވެ. އަދި ކޮނޑުގައި އަޅުވާލިއެވެ. އަދި އެހެން ދަބަހެއް އަތުންވެސް ހިފާލައިގެން ނިކުތެވެ. ވިއާމާގެ މަންމަ ދޮރުމަތީ ބަލަން ހުއްޓެވެ. އެސްފިޔަ ޖަހާވެސް ނުލާ އޭނާ ސާހިލް އަށް ބަލަމުން ދިޔައެވެ.\nސާހިލް ހާދަ ފުރިހަމައެވެ. އެސްފީނާއިން ސަލާމަތް ކުރައްވާށިއެވެ. ހިތާހިތާ އޭނާ ދުޢާކުރިޔެވެ. ސާހިލް ބޭރަށް ނިކުތުމާއެކު ބައެއްއަންހެންވެރިންވެސް ކަޅިޖަހާނުލާ ސާހިލް އަށް ބަލަމުން ދިޔައެވެ.\n“ހާއީ… މަށަށް ލިބޭނަމަ އަބަދު މަ އޮންނާނީ އޭނާގެ އަތުގެ ތެރޭގައި މޮޑެވިގެން”\nޝާހިދާ ލާނެއް ރާގަކަށް ބުނެލިއެވެ.\n“ޝާހިދާ. ކަލެއަކީ ދެކުދިންގެ މަންމަ އެއް. އަދިވެސް ކަލޭގެ އުޅުން އިސްލާހު ކުރާކަށް ނުވޭ ތަ؟”\nފާތުމަ ކަޅިއަޅައިގެންފަ ޝާހިދާޔާ ދިމާލަށް އެތިވަރު ގޮވާގަތެވެ.\n” އާނ ދޮގޭ މަވީޔާ ހިތުގަ އޮތް އެތި ބުނީ. އެކަމަކު މިރަށުގައި ސިއްރު ކަަންތަށް ކުރާމީހުން މަދުތަ؟. ނިކަން ބަލާބަލަ. ފަހުރީއްޔާ އާއި ނާސިހާ ޔަށް އެމީހުންގެ އުޅުން ރަނގަޅުތަ؟. މަވީޔާ އަނގަޔެއް އެކަނި އޮންނަކަން”\nމިހެން ކިޔާ ކުދިކިޔަމުން ޝާހިދާ ގޮސްއޮބާލިއެވެ.\nވިއާމާޔަށް ސާރާވަނީ ހުރިހާ އެއްޗެއްފޯނުން ކިޔާދީފައެވެ، ގެޔަށް ވަންނަންވާނީ ވަކި ދޮރަކުން ކަމާއި ވިޝާމް ސުޓޫޑިޔޯއިން ބައްދަލު ކުރަން ޖެހޭނީ ކާކާ ކަމާއި ކުރިޔަށް ހުރި ކަންތަށް ވަރަށް ތަފްސީލުކޮށް ސާރާ ވިއާމާ ޔަށް ކިޔާދިނެވެ.\n“ވިއާ، މިވަގުތު ހުރިހާ ކަމެއްއޮތީ ވިއާގެ އަތުގަ. އަހަރެން ކަލޭގެ ތިޔަ އިހްސާންތެރިކަން ދުވަހަކުވެސް ހަނދާން ނައްތާނުލާނަން.”\nސާރާ ފޯނުން ވިއާމާޔާ ވާހަކަ ދެއްކި ދުވަހު ބުންޏެވެ.\n“މަލް. އަހަރެންނަށް ވީ އެންމެ ރަނގަޅަށް ކޮށްދޭނަން. ޔަގީން ކުރާތި.”\nވިއާމާ ފޯނު ބޭއްވީ ސާހިލް ކާރިޔަށް އައުމުންނެވެ. އެވަގުތު އެންމެން ވެސް މާލެ ދާން ބޯޓަށް އަރާފިއެވެ.\nސާރާޔާ، ކަރީމު އަދި ހުސްނާ އިންޑިޔާގެ ޓުރިވެންޑްރަމްގައި ބޯޓު ޖައްސާއިރަށް އެކަކު އަނެކަކަށް ބަލާލިއެވެ. އަދި ހިނިތުން ވެލައިގެންތިބެ އެހެންފަސިންޖަރުންނާއެކު ބޯޓުން ފައިބަމުން ދިޔައެވެ.\nމީރާ ވެސް މުޅިގެ އާ ގެޔަކަށް ބަދަލު ކޮށްލިއެވެ. އޭނާގެ ކޮޓަރީގައި އާއެނދެއް ސާރާޔަޓަކާ ބެހެއްޓިއެވެ. އަދި ސާރާޔަށް ރީތި އާކަބަޑެއްވެސް ވައްދާލިއެވެ. މަންމަޔާ ބައްޕަގެ ކޮޓަރިވެސް އެހާރީތިކުރިއެވެ. ތާޒާމާބޮޑިއެއްމޭޒްމަތީ ބަހައްޓާލިއެވެ. މުޅި އެކޮޓަރި އެއްވަސް ވެފައިވަނީ ތަފާތު މީރުވަސް ދުވާމަލުންނެވެ. އަދި ބަދިގެ އެހާތަނަވަސް ކޮށްލިއެވެ. ތަފާތު ވައްތަރުގެ ކާއެއްޗިހިން މުޅިތަން ޒީނަތްތެރި ކޮށްލިއެވެ. މިސިޒް ޕީޓަރ ވެސް ހައިރާންވެފަ މިއަޖާބެއްފަދަ ކުއްޖާގެ ފަހަތުން ދުވެލަ ދުވެލާ ހުއްޓެވެ. މުރާދު ވަރަށް ކާރިން ހުރިހާ ކަމެއްވެސް ބެލިއެވެ. ބައެއްފަހަރަށް މިސިޒް ޕީޓަރ ފެންނަން ނުހުންނަ ގަޑީގައި އަތްގާތްވެސް ކޮށްލަދެއެެވެ. އަދި އެވަރަށް ލާނެއްވެސް ވެލައެވެ. މިކަހަލަ ކޮންމެ ކަމަކުން މީރާ މީރުކަމެއް ލިބިގަތެވެ.\n“ކަމަނާ އެވެ. އަޅުގަނޑުގެ ކޮޓަރިވެސް….”\nމުރާދު ލާނެއްވެލަމުން ބުނެލިއެވެ.\n“ކަލާގެ ކޮޓަރި އަޅުގަޑު ސާފެއްނުކުރާނަން.” މީރާ ހެމުން ހެމުން އެތަނުން ދުރަށްދިޔައެެވެ. މުރާދު ތުންއޫކޮށްލާފަ ރުޅިއައީ ކަމަށް ހެދިގެން ސޯފާގައި އިށީނެވެ.\n“ކަމަނާ. މިހާރު ފުލައިޓް ޖައްސަފާނެެ. ދެން އާދެބަލާ ދާން.”\nބޭރުގައި ކާރުގެ ތަޅުދަށި އަނބުރަ އަނބުރާ ދެކޮޅަށް ހިގާލަ ހިގާލަ ހުރެ މުރާދު ގޮވަމުން ދިޔައެވެ.\n“މިހާރު މިއަންނަނީ. މަޑުކުރައްވާ ފައިވް މިނެޓުސް”\nމީރާވެސް ކޮޓަރިތެރޭ ހުރެ ގެންބުނެލިއެވެ.\n“ކަމަނާ މިއަންނަނީޔޭ ބުނާތާވެސް ބައިގަޑިއިރު ވީ. އަހަރެން މިދަނީ ކާރު ނެރޭން، އަވަހަށް އާދޭ”\nމުރާދު ބޭރަށް ނިކުންނަމުން ބުނެލިއެވެ. މީރާ ކޮޓަރި ތެރޭ ހުރެ ހިނިތުންވެލިއެވެ. މީރާ މަޑުމަޑުން ބޭރަށް ނިކުތެވެ. އަދި މިސިޒްޕީޓާރ ކާރީ ކޮންމެވެސް އެއްޗެއްކިޔަމުން ގޯތިތެރެއަށް ނިކުތެވެ. ކާރުގައި އިން މުރާދު ކާރުން ފޭބިއެވެ. އަދި ދޮރުފަތް ލައްޕާލަމުން ކާރުގެ މަތީން އަތްއަޅުވާލައިގެން ކުރިމަތީން މިއަންނަ ރީތި ކުއްޖާއާއި ދިމާލަށް ބަލާލަން ގެއްލިފައި ހުއްޓެވެ.\nފަށުވި މަޑުނޫކުލައިގެ ޕާކިސްތާނު ހެދުމެކެވެ. ކުދި ބޮޅުތަކެއްޖަހާފައިވާ ހަމަ ނޫކުލައުގެ ދޯޕައްޓާއަކުން މޭމަތި ނިވާކޮށްފައެވެ. އަތުަގައިވެސް ކުރީދުވަހު މުރާދު އާއި އެކު ގޮސް ގަތް ނޫކުލައިގެ ތަނޑިބައި އަޅާލައިފައި އޮތެވެ. އިސްތަށިގަނޑު ގަތާފައި މާޖަހާލައިފައި ހުއްޓެވެ. އެދިގު އިސްތަށިގަނޑު ކަޅު ހަރުފައެއް ހެންފުރަގަހުގައި އެލިފައި އޮތެވެ. އަރައިގެން އައިސް މެދުއުޑުގައިވާ އިރުވެސް މީރާ ފެނީފައި ހުއްޓިލއިގެން ހުއްޓެވެ.\nއެވަގުތު މީރާ ކާރިޔަށް އައިސް ގޮވާލިއެވެ\n“ބައްލަވާ… ދެން.. މިހާރު ލަހެއްނުވޭތޯ”\nމީރާ ގެ އަޑު އިވުނީމާ ސިހިގެން ދާގޮތަށް މުރާދު ހަރަކާތް ކުރިއެވެ.\nމުރާދު އެނބުރި ލާފަ ގޮސް މީރާޔަށް ކާރުގެ ދޮރުފަތް ހުޅުވާލަދީފަ މީރާ އިށީނުމުން ދޮރު ލައްޕާލިއެވެ. އަދި އަނެއްފަރާތުން މުރާދުވެސް ގޮސް ކާރުގަ އިށީނދެ ކާރު ދުއްވާލިއެވެ.\nމީރާ ގެ ފުރިހަމަ ރީތި ކަމަކީ ބަލާ ކޮންމެ މީހަކަށް އަސަރު ކުރުވާފަދަ ރީިތި ކަމެކެވެ. މީރާ ޔާއެކު ހޭދަވި ދުވަސްތަކުގައި މީރާ ވަރަށް ބުރަކޮށް މަސައްކަތް ކޮށްގެން މުރާދު ވަނީ ކޮންމެވެސް ވަރަކަށް ނާހިދާ މަތިން ހަނދާން ނެތިފައެވެ. ނޫނީ މުރާދަށްވެސް ވަނީ މީރާގެ ރީތިކަމާ ފަރިކަމުން އަސަރުކޮށްފައެވެ. މުޅި ދަތުރުމަތީ ދެމީހުންވެސް ތިބި އެކަކު އަނެކެއްގެ ޙިޔާލަށް ގެއްލިފައެވެ. އެއްވެސް ވާހަކައެއް ނުދައްކައެވެ.\nއެއަރޕޯޓަށް ދެވުމާއެކު މުރާދު ފުންނޭވާއެއްލިއެވެ.\n“ކަމަނާ މިތަނަށް ފައިބަންނަވާ. އަޅުގަނޑު ކާރު ޕާކްކޮށްފަ އެބައަންނަން.”\nމުރާދު މީރާޔާ ދިމާލަށް ބަލާލަމުން ބުނެލިއެވެ. މީރާވެސް ހެދުމުގައި ހިފާލައިގެން މަޑުމަޑުން ކާރުން ފޭބިއެވެ. އަދި ވަށައިގެން ބަލާލިއެވެ.\nމިހެންބުނެފައި މުރާދު ކާރު ދުއްވާލިއެވެ. ތަފާތު ފަސިންޖަރުންތަކުން އެއަރޕޯޓް ފުރިފައި އޮތެވެ. ނޫނެކެވެ. ހުސް ފަސިންޖަރުންނެއްނޫނެވެ. ވަދާޢުކުރަންދާމީހުން ވެސް ލޯފުރާ ކަރުނަޔާ އެކު ތިއްބެވެ. މިއީ ހަގީގަތުގައިވެސް އަސަރު ކުރުވާ މަންޒަރެކެވެ. މީރާ ދުރުގައި ތިބި ކަޕުލް އަކަށް ބަލަހަށްޓައިގެން ހުއްޓެވެ. އެމީހުންގެ ވާހަކައިން އަޑުއިވުނު ގޮތުން އެއަންހެންމީހާގެ ފިރިމީހާ އޭނާ ދޫކޮށްފަ އެއްއަހަރު ދުވަހަށް ޑުބާއީ އަށްދަނީއެވެ.ވަޒީފާޔަށެވެ. އެމީހުން ވާހަކަ ދައްކަނީ ހިންދީބަހުންވީމާ މީރާޔަށް އެމީހުން ކިޔާ އެއްޗިތި އެނގުނެވެ. މުރާދު ކާރިޔަށް އައިސް މަޑުކޮށްލިއެވެ. މުރާދަށްވެސް އެމީހުން ދައްކާ ވާހަކަ އަޑުއިވުނެވެ. އެ ދެމީހުން އެކަކު އަނެކަކު އަތުގައި ހިފައިގެން ލަވައެއް ކިޔަނީއެވެ. ހީންދީލަވައެކެވެ.\n“އަހަރެން ކަލާ މަތިން ވަރަށް ހަނދާންވާނެއެވެ.”\nއެއަންހެންމީހާ ފިރިހެންމީހާގެ މޭގައި ބޯއަޅާލަމުން ބުނެލިއެވެ.\n“ކަލޭ އަހަރެން މަތިން ހަނދާންވާ ކޮންމެ ފަހަރަކު ބޭރަށް ނިކުމެ އުޑުމަތިބަލާށެވެ. ފެންނަ ކޮންމެ ދިމާލަކުން ކަލެއަށް ހިންހަމަ ޖެހުން ލިބޭނެއެވެ. ރޭގަނޑު އަހަރެން މަތިން ހަނދާންވާނަމަ ހަނދުވަރު ބަލާލާށެވެ. އަދި ދެމީހުން ކުރި ވަޢުދު ތަކާޢަހްދުތަށް ހަނދާން ކޮށްލާށެވެ. ގައިމު ކަލޭގެ އުދާސް ކަން ދުރުވާނެއެވެ. ސަޕްނާއެވެ. އަހަރެންވެސް ކަލޭމަތިން ހަނދާންވެ ރޮވޭނެއެވެ”\nއެއަންހެންކުއްޖާ އެވަގުތު އޭނާގެ އަޑުން ލަވަ ކިޔަންފށިއެވެ.\n“ކުރިން ކާލާ ޝާމިލް ވެފައިވީ އަހަރެންގެ ހުވަފެންތަކުގައެވެ. އެކަމަކު ފަހުން ސީދާ ކަލާ އަހަރެންގެ ހިތުގެ މިލްކު ވެރިޔާ އަށް ވިއެވެ. ބަލާށެވެ. އެއުޑުމަތިވެސް މިއަދު ކަލާ ދާތީ ވަނީ ބަނަވެފައެވެ. ހީވަނީ އަހަރެންނާ ބައިވެރި ވަނީހެންނެވެ. އޭ ލޯބިވެރިޔާ އެވެ. ދޫކޮށްފަ ނުދާށެވެ. އަހަރެންނަށް ކަލާންގެ ކުރިން ހަނދާން ވަނީ ކާލާގެ ނަމެވެ. މިކަމުގައި ﷲ އަހަރެންނަށް މާފް ކުރަށްވާށިއެވެ. އަހަރެމެން އެކުގައި މިގޮތަށް ލަވަކިޔަމުން އެތަށް ބަގީޗާއެއްގައި ނެށީމެވެ. ހަނދާން ނައްތާނުލާށެވެ.”\nސަޕްނާގެ ލަވައިގެ މިހިސާބަށް ދިޔަތަނާ މުރާދު އާއި މީރާ ދެމީހުން ދެމީހުނަށް ހަތަރު ކަޅި ހަމަކޮށްލެވުނެވެ. އެވަގުތު އެދެމީހުންނަށް ހީވީ ލަވަކިޔަމުން ދަނީ ސަޕްނާޔާ އޭނާގެ ފިރިމީހާ ނޫން ހެނެވެ. އަދި ޙުދު މުރާދު އާއި މީރާ ހެނެވެ. ދެމީހުންނަށް ދެމީހުންގެ އަތުގައި ހިފާލެވުނެވެ. އަދި ލަވާގައި ބައިވެރި ވެވުނެވެ. މިއީ މީރާގެ ހިޔާލީ ދުނިޔޭގައެވެ. އޭރު ފުލައިޓް ޖައްސައިގެން މުރާދު މަންމަ މެން ނުފެނިގެން ވަށައިގެން ހޯދަނީއެވެ. ވަށައިގެން ތިބިމީހުން ސަޕްނާޔަށް ތާރީފް ކޮށްފަ އަތްތިލަ ބަޑިތަޅައިގަތް އަޑަށް މީރާ ސިހިފަ ހިޔާލީ ދުނިޔެއިން އެނބުރި އައެވެ. އަދި ވަށައިގެން ހޯދާލިއެވެ. އޭރު މުރާދު ކޮރިޑޯގެ އެއްފަރާތުން މުސްކުޅި ވަރެއްގެ ފިރިހެނަކާއި ދެވަންފުރާއިގެ އަންހެނަކާއި ވަރަށް ރީތި އަންހެން ކުއްޖަކު ގޮވާގެން މިހިރަ އަންނަނީއެވެ. އެވަގުތު މީރާ އަށް މިއީ މުރާދުގެ އާއިލާކަން ދެނެގަންނާކަށް މާއުދަނގުލެއް ނުވިއެވެ. މުރާދު މީރާޔާ އަރާހަމަކޮށްފަ ހުއްޓިލިއެވެ. ސާރާޔާ ހުސްނާޔާ ކަރީމު ހައިރާންވެގެން އެކަކު އަނެކަކަށް ބަލާލިއެވެ. މި ބީރައްޓެހި ކުއްޖާ ފެނުނީމައެވެ. މީރާވެސް ގަތްލަދުން އިސްޖަހާލިއެވެ.\nހުސްނާ އެންމެފަހުން އަހާލިއެވެ.\n“މަންމާ. މިއި.. މިއީ… މަންމަ މެނާ ބައްދަލުކުރަން އައި އަޅުގަނޑުގެ ރައްޓިހި ކުއްޖެއް. ނަމަކީ މީރާ މިކޮޅުގައި ކިޔަވަނީ ވަގުތީ ގޮތުން އަޅުގަނޑުމެންގެ ގޭގައި އުޅެނީ މިހާރު”\nމުރާދު ވަރަށް އުދަގުލުން ބުނާކަހަކަލަ ގޮތަކަށް މަންމަ މެނަށް ކިޔާދިނެވެ.\n“މީރާ. މިއީ އަހަރެންގެ މަންމަ މިއީ އަހަރެންގެ އަންހެން ކޮއްކޮ ސާރާ. މިއީ އަހަރެންގެ ބައްޕަ . ކާރު ނަގައިގެން އެބައަންނަން” މީރާ ވެސް އެމީހުންނާ ސަލާމް ކޮށްލިއެވެ ދައްކާނެ މާގިނަ ވާހަކަ ނެތުމާއެކު އެމީހުން ތިބީ ކާރު އަންނަންދެކަ ވެސް ހިމޭނުންނެވެ. އެކަކު އަނެކަކަށް ބަލާލާފަ ހީލާފައެވެ.\nމުރާދު ވަރަށް އަވަހަށް އައިސްފިއެވެ. މުރާދު ކާރުން ފައިބާފަ މަންމަ މެންގެ ސާމާނު ކާރުގެ ފަހަތް ހުޅުވާލާފަ ސާމާނު އަރުވާފަ ދޮރު ލައްޕާލިއެވެ. އަދި ފަހަތު ދޮރު ހުޅުވާލާފަ މަންމަ މެން ކާރަށް އަރަން އިށާރާތް ކުރިއެވެ.\n“މަންމަ މެން އަވަހަށް ކާރަށް އަރާ އިށީންނަވާ މިތާ ޓުރެފިކް ތެރޭ މާގިނަ އިރަކު ކާރު ނުބޭއްވޭނެ”.\nމުރާދު މިހެން ބުނަމުން ކާރުގެ ވައަތްފަރާތު ދޮރު މީރާ އިށީންނަން ހުޅުވާލަ ދިނެވެ. މީރާ މަޑުމަޑުން އައިސް މުރާދު ކާރީ ޖެހިގެން ހުރި ގޮޑީގައި އިށީނެވެ.މުރާދު ކާރު ދުއްވާލުމާއެކު ދެބަފައިން ވިޔަފާރީގެ ވާހަކަ ފެށިއެވެ. އަންހެންވެރިން މާ ގަޔާވާ ވާހަކަޔަކަށް ނުވިކަމަކު އަޑުއަހާލައިގެން ތިއްބެވެ. ސާރާވެސް ބައެއްފަހަރު ބައިވެރި ވެލައެވެ. ފުރަތަމަ ފަހަރަށް މުރާދު އާއި ބެހޭގޮތުން މީރާ ފަހުރު ވެރި ވިއެވެ. ދެންދެކެވުނީ ސާރާ ފަށަން އުޅޭ ކޮންމެވެސް މަސައްކަތެއްގެ ވާހަކަ އެވެ. އެހާހިސާބުން ގެޔަށް އާދެވުނެވެ.\n” މީރާ. މަންމަ މެންނަށް ކޮޓަރި ދައްކާލާ. އަހަރެން ސާމާނުތަށް ހިފައިގެން އެބަ އަންނަން” މުރާދު މިހެން ބުނުމުން މީރާ އަވަހަށް ކާރުން ފޭބިއެވެ.\n” މަންމާ. ދުރުވޭ މި ކޮޅަށް.. މަންމަ މެންވެސް އަދި އަލަށް ދެއްތޯ މިގެޔަށް ތިދުރުވީ”\nފުރަތަމަ ފަހަރަށް މީރާ ވާހަކަ ދެއްކިއެވެ. މީރާގެ އަޑުވެސް އޭނާގެ ރީތިކަމާ އެއްވަރަށް ނަލަ އެެވެ\n“ދަރިފުޅާ މިގެޔަކަށް އެކަންޏެއްނޫން މިރަށަށްވެސް ހަމަ މުޅިން އަލަށް މިއައީ”\nހުސްނާ މެން ބޯޖަހާލަމުން މީރާގެ ފަހަތުންހިގައިގަންނަމުން ބުނެލިއެވެ..\nThank you Aish you are the first 🙂\nVvv salhi. But update vaaleh thankolheh las. Adhi thankolheh dhigu kohllanama v salhivys\nOk adam thank you\nNext part kon irakun up vaanee???\nWow wow v nice mibaavess ????????????avah up kohladheeba love you roxy\nThank you Nux yes next part coming soon… mi storyya movieehadan eba kudhin hodan Nux can you help me…\nM ready to play\nSham Audition ona dhuvahu anganan okey after finish the story okey\nއެހެނިހެން މަޖާ ލޯބި December 7, 2018


ރޯޔަލް ބްރޭޑް ޕްޑިން – Vedhun\n1 ދަޅު ކެރިކިރު\n1 ލިޓަރ ފުލްކްރީމް މިލްކް\nހިކި މޭބިސްކަދުރުކޮޅެއް (ކުޑަކޮށް ތެލުލާފައި)\nކަފޫރު ތޮޅިކޮޅެއް (މުގުރާފައި)\nޕާން ފޮތިތައް ބޭނުންވާ ސައިޒަށް ހަތަރެސްކަނަށް ކަފާފައި މަޑު މުށިކުލަ އަރަންދެން ތެލުލާށެވެ.\nޕްލްކްރީމް ޕަކެޓް އެތެރެފުން ތެއްޔަކަށް އަޅާފައި މަޑު ގިނީގައި ކައްކަން ފަށާށެވެ. ކެކެމުން ގޮސް ކިރުތައް އޮލަވާގޮތް ވުމުން އޭގެތެރެއަށް ގެރިކިރު ދަޅު އޮއްސާލާށެވެ. މަޑު ގިނީގައި ކެކެމުންދާ ކިރުތައް ހާވަމުން މުގުރި ކާފޫރު ތޮޅިކޮޅުވެސް އަޅާލާށެވެ. ދެން އެއަށްފަހު އޭގެ ތެރެއަށް ކެޝޫނަޓްސް ކޮޅު އަޅާފައި އެއްކުރުމަށްފަހު ރަނގަޅަށް ކައްކަލާށެވެ.\nޓްރޭއެއްގައި ކެއްކި ކްރީމްތައް ފަތުރާލާށެވެ. އޭގެ މަތީގައި ތެލުލި ޕާންތައް އަތުރާށެވެ. އަދި ޕާންތަކުގެ މައްޗަށް އަނެއްކާވެސް ކްރީމް ފަތުރާށެވެ. ކްރީމްތައް ހުސްވަންދެއް މިގޮތަށް ކުރިއަށް ގެންދާށެވެ.\nހިހޫވުމުން ފިނިކުރަން ލާށެވެ.\nފުލްކްރީމް ކައްކާއިރު ކުޑަ ގީ ކޮޅެއް އެޅުމުން މަތިން އެރުން ކުޑަވާނެއެވެ.\nކެޝޫ ނަޓްސް ބޭނުންކުރާއިރު ކުޑަކޮށް ތެލުލީމައި މީރުވާނެއެވެ.\nރަހަ މީރު ކުރުމަށްޓަކައި މިކާނާ ތައްޔާރު ކުރާއިރު ވީހާވެސް ކުރިން ތައްޔާރު ކުރުމަށް ސަމާލުކަން ދޭށެވެ. މިސާލެއްގެ ގޮތުން ދަންނަވާނަމަ މެންދުރަށް ތައްޔާރު ކުރާނަމަ، އެދުވަހުގެ ކުރީ ދުވަހުގެ އިރު އޮއްސުމަށްފަހު ރަތްވިލާ އޮއްސުމުން ތައްޔާރު ކުރަން ފަށާށެވެ.\n« މެގްނަމް ބިސްކޯދު ޕުޑިން\nސައިކޮލޮޖީ އަކީ ކޮބާ؟ »


Council Inthihaabu Veehaaves Avaha Beyvvun Varah Muhinmmu - Raees Nasheed - Vaguthu\nލޯކަލް ކައުންސިލް އިންތިހާބު ވީހާވެސް އަވަހަށް ބޭއްވުން ވަރަށް މުހިންމު ކަމަށް ކުރީގެ ރައީސް، ރައްޔިތުންގެ މަޖިލީހުގެ ރައީސް، މުހައްމަދު ނަޝީދު ވިދާޅުވެއްޖެ އެވެ.\nރައީސް ނަޝީދު މިހެން ވިދާޅުވެފައި މި ވަނީ ސިއްހީ ކުއްލި ނުރައްކަލުގެ ހާލަތު ދިގުދަންމާލުމާއި ގުޅިގެން ލޯކަލް ކައުންސިލް އިންތިހާބު މާރިޗް ހައެއްގައި ނުބޭއްވޭނެ ކަމަށް އިލެކްޝަން ކޮމިޝަނުން މިއަދު ވިދާޅުވުމާއި ގުޅިގެންނެވެ.\nއަދި މީގެ އިތުރުން އިދިކޮޅު ކޯލިޝަނުން ގެންދަނީ ކައުންސިލް އިންތިހާބު ފަސްކުރަނީ ސަރުކާރު ފެއިލްވެފައިވާ މިންވަރު ހާމަވާނެތީ ކަމަށް ވިދާޅުވެ ވާހަކަދައްމުންނެވެ.\nރައީސް ނަޝީދު މިރޭ ކުރެއްވި ޓްވީޓެއްގައި ވިދާޅުވީ، ކައުންސިލް އިންތިހާބު ވީހާސް އަވަހަށް ބޭއްްވުމަށް ގާނޫނަށް ބަދަލު ގެންނަން ޖެހޭ ނަަމަ، އެކަން ކުރުން މުހިންމު ކަމުގައި އެމަނިކުފާނު ދެކޭ ކަމަށެވެ.\nLocal Council inthikhab veehaaves avahah beyvun varah muhinmu. Mikan kurumah qanoon ah badhal gennan jehey nama, ekanves kurun muhinmu kamuga alhugandu dheken\n— Mohamed Nasheed (@MohamedNasheed) January 4, 2021\nކޮވިޑް-19 ފެތުރެމުން ދާތީ ރާއްޖޭގައި އިއުލާންކޮށްފައި އޮތް ސިއްހީ ކުއްލި ނުރައްކަލުގެ މުއްދަތު އިތުރު އެއް މަހަށް އިތުުރު ކުރަން ނިންމީ މިއަދު އެވެ.\n"ވަގުތު"އަށް މައުލޫމާތުދެއްވަމުން އިލެކްޝަން ކޮމިޝަންގެ ރައީސް އަހުމަދު ވިދާޅުވީ، ފެބްރުއަރީ ތިނަކާއި ހަމައަށް ސިއްހީ ކުއްލި ނުރައްކަލުގެ ހާލަތު ދިގުދެމިގެން ހިނގައްޖެނަމަ މާރިޗް ހައެއްގައި އިންތިހާބު ނުބޭއްވޭނެ ކަމަށެވެ.\nއިންތިހާބު ބޭއްވުމަށް އޮތް އެންމެ ބޮޑު ހުރަހަކީ ސިިއްހީ ކުއްލި ނުރައްކަލުގެ ހާލަތު ކަމަށް މީގެ ކުރިންވެސް ޝަރީފް ވިދާޅުވިއެވެ.، ސިއްހީ ކުއްލި ނުރައްކަލުގެ ހާލަތު އުވާނުލައިފިނަމަ އިންތިހާބު ނުބޭއްވޭނެ އޭނާ ކުރިން ވިދާޅުވެފައި ވެއެވެ. އަދި އިންތިހާބު ބޭއްވުމަށް ބަޖެޓު ނެތްކަމަށްވެސް ވިދާޅުވެފައިވެއެވެ.\nޖެނުއަރީ 5, 2021 05:06\nމި ދޮގުހަދާ ކަލޭގެ އަޑީގައިހުރެގެން ކައުންސިލް އިންތިޚާބު ލަސްކުރުމަށް މަސައްކަތްކުރަނީ! ރައްޔިތުންނަށް އެހެންމޫނެއް ދެއްކުމަށް ޓުއިޓުގައި ތަފާތުވާހަކައެއް ދައްކަނީ! މި ދޮގުހަދާ ކަލޭގެ ދައްކާ ވާހަކަ ދިވެހި ރައްޔިތުންނަކަށް ނޯޅޭނެ! ކޮންމެ އިރަކުން ނަމަވެސް އިންތިޚާބު ބާއްވައިފިނަމަ ރައްޔިތުން ވޯޓުން ބަލިކުރާނެ!\nސުލޭމާނު ؟5 ޖެނުއަރީ ؟2021\nޖެނުއަރީ 5, 2021 05:39\nއެއްގޮތަކަވެސް ކައުންސިލްއިންތިހާބުވެސްބައްވާނެކަ މެނެ ތިއިތްޗެހިހަދާނެގޮތެ ހަދަން ރައްޔިތުންނަ ހަދާނެހާ ގޮތެހަދާ ކޮމެގޮހެޔަސްއަރެމެންގެ ވޯޓު އެމްޑީޕީ މީހުންނަކައަހަރެމެން ޖަހާސަލާމެ އަޑެނުއިވެ އެމީހުތްޖަހާ ސަލާމެވެސް އަހަރެމެންނަކަނުއިވޭނެ އަހަރެމެންނަކީ ނިކަމެތިންނަ ހަދާފަތިބެނީ ނިކަމެންކާރިޔަކަމުސަދިން އަންނާކަތްނުޖެހޭނެ\nޖެނުއަރީ 5, 2021 06:38\nރިޔާސީ އިންތިހާބު، ރައްޔިތުންގެ މަޖިލިސް އިންތިހާބު، ރަށު ކަތީބުންގެ މަޖިލިސް އިންތިހާބު މި ތިން އިންތިހާބުވެސް އެއްދުވަހެއްގައި ބާއްވަންވީ ހަރަދު ކުޑަވަނެ ގަތު ސަލަމަތްވަނެ 2023 ގައި ބޭއްވީމާ !\nދޮގުހެދުމުން ޕްރޮފެސަރެއްގެ ލަގަބު ލިބިފައި ހުރި މާޅޮހެއް ދައްކާ ވާހަކަ މި ޖީލުގެ މީހުން ގަބޫލެއް ނުކުރާނެ. 21 ވަނަ ގަރުނަށް އަލިވިލުނުއިރު ފީވެފައި އޮތް މީދާކޭ އުނބަކު ދައްކާ ވާހަކައަށް ހެއްލޭނެ މީހުން ނުތިބޭނެ. ކައިރީގައި އުޅޭ އައުވާނުންނަށާއި ބާގައިގެ މީހުންނަށް މިޖެހެނީ އަބަދާއަބަދު މީނާއަކީ މުސްލިމެއްކަން ސާބިތުކޮށްދޭން މަސައްކަތްކުރަން.\nޖެނުއަރީ 5, 2021 07:58\nކޮވިޑްގެ ޙާލަތު އެތަކެއްގުނަޔަށް ބޮޑުވެފައިވާ ދަނޑިވަޅުގައި އެމެރިކާ ، އިންޑިޔާ ، ސްރީލަންކާ ފަދަ ޤަވްމުތަކުގައި ބައިބޯކޮށް އިންތިޚާބުބޭއްވިއިރު މިރާއްޖޭގައި އިންތިޚާބު ނުބޭއްވުމަށް ކޮވިޑު ސަބަބަކަށްހެދުން އެއީ ސަރުކާރުގެ ލަދު ފޮރުވަން ހިންގާ ޖަރީމާއެކެވެ. ކިތަންމެވަރަކަށް ދެންމިއަސް އިންޝާއަﷲ ސަރުކާރު ބޮޑުތަނުން ވަނީ ފެއިލްވެފައެވެ. އިންތިޚާބުންވެސް ބޮޑުތަނުން ސަރުކާރު ބަލިކުރުމަކީ ރައްޔިތުުންގެ ޢަޒުމެވެ. އިރާދަފުޅާއެކު މި މަންޒަރު ފެންނާނެއެވެ.\nޖެނުއަރީ 5, 2021 08:07\nއޭގެ މާނައަކީ ކައުންސިލް އިންތިޚާބު ލަސްކުރަންޖެހޭކަން. ނަޝީދަކީ އަބަދުވެސް އިދިކޮޅަށް ވާހަކަ ދައްކާމީހެއް.\nޖެނުއަރީ 5, 2021 08:21\nޢުމަރު ނަޞީރު ވިދާޅުވިއެވެ.\nސިޔާސީ ޖާހިލުންގެ އަތްމައްޗައް ޤައުމުދޫކޮއްނުލާށެވެ\nޖެނުއަރީ 5, 2021 08:25\nކޮން ކައުންސިލް އިންތިހާބެއް ނުބޭއްވިގެން އުޅޭބައެއްތަ! ކަތީބުން ލާފައި ބާއްތިއްބާ!!! އޭރުން ކަލޭމެން ބޭނުންބަޔަކު ލައިގެން ހިންގިދާނެ ނޫންތޯ!\nޖެނުއަރީ 5, 2021 08:58\nއެއްކޮޅުން ގުޑުވާލީ މާ އަނެއްކޮޅުން ހައްލާލާ. މެދަށްލާ ފިއްތާލީ މާ ވެސް މިވާގޮތެއް ނޭގި ބިއްޖެހިފާ އެން މެން ތިބެނީ\nޖެނުއަރީ 5, 2021 09:13\nއެބުނީ ނުބާއްވާށޭ ވަރަށްސާފު ބަހުން ވަލްހަ މްދު ލިއއލާހި\nޖެނުއަރީ 5, 2021 09:56\nޔަގީނުންވެސް ލަސްކުރަންއެނިންމީ: މި ދޮގުހަދާ ކަލޭގެ އަތުގައި ދޮގުހެދުމުގެ ޕީއެޗުޑީ އޮވޭ އަޑީގައިހުރެގެން ކައުންސިލް އިންތިޚާބު ލަސްކުރީ! ޔާﷲ އަންނިގެ މިބަލާވެރިކަމުން މިގައުމާއި ދިވެހިރައްޔަތުން ސަލާމަތްކުރައްވާށީ އާމީން\nޖެނުއަރީ 5, 2021 10:01\nދޮގެއްހެދެން އޮއްވަކާ ތެދެއް ނަހަދާނެ ހުރިނަސޭހަތެއް ދެއްވާފަ ދައްކަވާހަކަސަޅި މިމަރުނުވާނެ ކަމަށް ބަލާ އަދި ހެއްދެވިފަރާތެއްވެސް ވާކަން ޤަބޫް ނުކުރާމީހން ތެދެއްނަހަދާނެ . ބަލަމިހާރު ކަލޭމެން ދައްކާވާހަކަ ޤަބޫލެއްނުރުކާނެ މިހަމަރޭވިގރން ހިންގާ ޢަމަލެއް ކައުންސިލްއިންތިޙާބްގެ ޔަޤީންކަންނެތުމުން ޖަހާޗައްކަރުކަން ރައްޔިތުންނަށް އެގޭބަލަ. އެމް.ޑީ.ޕީ އިން ބިލެއްފާސްކުރަން ބޭނުންނަމަ ހޭލާތިގެން މަޖިލީހުން މީހުންބޭރުކޮށްފަވެސް އެކަމެއްކުރާނެކަންއެގޭ މިކަންނުކުރެވޭނީކީވެތޯ.\nޖެނުއަރީ 5, 2021 16:27\nކަލޭ ބުނެގެން ލަސްކުރީ، ޑިމޮކުރަސީއޭ ކިަޔައިގެން، ލާމަރުކަޒީއޭ ކިަޔއިެގްނ މިގައުމު ހަލާކުކޮށްފިޔޭ، އޭ ދާންއުޅޭ


EURO 2020: Hungary- Portugal | PREVIEW - Vaguthu\nޔޫރޯ 2020: ހަންގޭރީ - ޕޯޗުގަލް | ޕްރިވިއު\nޔޫރޯ ފުޓުބޯޅަ މުބާރާތުގެ މަރުގެ ގްރޫޕުގެ ގޮތުގައި ގިނަ ބަޔަކު ސިފަކުރާ ގްރޫޕް އެފްގެ ކުޅުން މިރޭ ފަށާނެއެވެ. މި ގްރޫޕުގެ ފުރަތަމަ މެޗުގައި ރާއްޖެގަޑިން މިރޭ 21:00 ގައި ބައްދަލުކުރާނީ އެންމެފަހުގެ ޔޫރޯ ޗެމްޕިއަން ޕޯޗުގަލް އާއި ހަންގޭރީ އެވެ\nހަންގޭރީގެ ބުޑަޕެސްޓުގައި މި ގްރޫޕުގެ މެޗުތައް ކުރިޔަށްދާއިރު މި ގްރޫޕުގައި ދެން ހިމެނޭ ދެ ޓީމަކީ އެންމެފަހުގެ ވޯލްޑްކަޕް ޗެމްޕިއަން ފްރާންސް އާއި އޭގެކުރިން ބޭއްވި ވޯލްޑްކަޕުގެ ޗެމްޕިއަން ޖަރުމަނެވެ. މި މެޗު ކުޅޭ ސްޓޭޑިއަމަކީ 67،000 އަށްވުރެ ގިނަ މީހުންނަަށް ވުރެ ގިނަމީހުންނަށ ވަދެވޭ ސްޓޭޑިއަމެކެވެ. ނަމަވެސް ކޮވިޑުގެ ހާލަތާއި ގުޅިގެން ދަނޑަށް ވަދެވޭނީ ތިން ބައިކުޅަ ދެބައި ސަޕޯޓަރުންނަށެވެ.\nމި ފަހަރުގެ މަރުގެ ގްރޫޕުގައި ޕޯޗުގަލް ހިމެނޭއިރު، ޕޯޗުގަލާ ދެކޮޅަށް ނުކުންނަ ހަންގޭރީ ގްރޫޕް ސްޓޭޖުން ޖާގަ ހޯދާފައިވަނީ ޕްލޭއޮފް ކާމިޔާބުކޮށްގެންނެވެ. ޔޫރޯގެ ގްރޫޕް އެފް ގެ ފުރަތަމަ މެޗުގައި ޕޯޗުގަލާއި ހަންގޭރީ ބައްދަލުކުރާއިރު، އެ ފަހަރުގެ ގްރޫޕް ސްޓޭޖުގައި ކުޅުނު މެޗު ނިމުނީ 3-3 ގެ ނަތީޖާއަކުން ދެ ގައުމު އެއްވަރުވެގެންނެވެ. އަދި އެ ފަހަރުގެ ޔޫރޯގައި ހަންގޭރީ ވަނީ ޕޯޗުގަލް ހިމެނުނު ގްރޫޕުގެ އެއްވަނަވެސް ހޯދާފައެވެ.\nމި ދެ ޓީމު ވަނީ މިހާތަނަށް 13 ފަހަރެއްގެ މަތިން ކުޅެފައެވެ. މީގެތެރެއިން ގިނަ މެޗުތަކުން މޮޅުވެފައިވަނީ ޕޯޗުގަލް އެވެ. އެގޮތުން އެ ޓީމު ވަނީ 8 ފަހަރު މޮޅުވެފައެވެ. ހަންގޭރީ އަށް މިހާތަނަށް އެއްވެސް މެޗަކުން މޮޅެއް ހޯދިފައިނުވާއިރު، މި ދެ ޓީމު ބައްދަލުކުރި މެޗުތަކުން ފަސް މެޗު ނިމުނީ އެއްވަރުވެގެންނެވެ.\nކޯޗު: ފެނާންޑޯ ސަންޓޯސް\nކެޕްޓަން: ކްރިސްޓިއާނޯ ރޮނާލްޑޯ\nމެޗުގެ ފުރަތަމަ 11:\nފޯވާޑް: ބެނާޑޯ ސިލްވާ، ޑިއޮގޯ ޖޮޓާ، ކްރިސްޓިއާނޯ ރޮނާލްޑޯ\nމިޑްފީލްޑް: ބްރޫނޯ ފެނާންޑޭޒް، ވިލިއަމް ކާވަލިއޯ، ޑެނީލޯ\nޑިފެންސް: ގުރޭރޯ، ޕެޕޭ، ރުބެން ޑިއަސް، ނެލްސަން ސެމެޑޯ\nކީޕަރު: ރުއި ޕަޓްރީޝިއޯ\nކޯޗު: މާކޯ ރޮސީ\nމެޗުގައި ކުޅޭ ފޯމޭޝަން: 3-5-2\nފުރަތަމަ އެގާރަ: ފޯވާޑް: ޒަލާއި،، ސަލާއި\nމިޑްފީލްޑް: ލޮވްރެންސިކް، ކްލެއިންހެެެޒަރ، ނާގީ، ޝެފާ، ފިއޮލާ\nޑިފެންސް: ބޮޓްކާ، އޮރބަން، ބޮޓްކާ\nއެންމެފަހުގެ ޗެމްޕިއަނުންގެ ހައިސިއްޔަތުން މި މުބާރާތާއި ކުރިމަތިލަނީ އެ ޕްރެޝަރާއެކު އެވެ. ކޯޗު ފާހަގަކުރާ ގޮތުގައި ގްރޫޕުގައި ހިމެނޭ އެހެން ވަރުގަދަ ޓީމުތަކާއި ބައްދަލުކުރުމުގެ ކުރިން ހަންގޭރީ އާއި ބައްދަލުކުރުމަކީ ލިބޭ އެޑްވާންޓޭޖެކެވެ. އަދި ޓީމުގައި އަނިޔާގެ މައްސަލައެއް ނެތުމާއި ހުރިހާ ކުޅުންތެރިންވެސް މެޗަށް ފިޓުވުމަކީ ކޯޗުގެ އެންމެ ބޮޑު ހިތްހަމަޖެހުމެވެ.\nމިފަހަރުގެ ސްކޮޑުގައި ތިބީ ތަށި ދިފާއުކުރެވޭ ފެންވަރުގެ ޓީމެއްކަމަށް ކޯޗު ގަބޫލުކުރެއެވެ. އަދި ހަންގޭރީ އަކީ މި ގްރޫޕުގައި އެއްވެސް ހާލެއްގައި ދަށް ޓީމެއް ނޫންކަމަށާއި މިއީ އުނދަގޫވާނެ މެޗެއް ކަމަށް ގަބޫލުކުރާ ކަމަށެވެ.\nމި މެޗުގައި ކްރިސްޓިއާނޯ ރޮނާލްޑޯ އާއި ބްރޫނޯ ފެނާންޑޭޒް ފަދަ ތަޖުރިބާކާރު ކުޅުންތެރިން ކުޅެވުމަކީ އެންމެ ބޮޑު އެއް ހިތްހަމަޖެހުން ކަމަށް ކޯޗު ބުންޏެވެ.\nމާކޯ ރޮސީ (ހަންގޭރީ)\nމިއީ ކޯޗު މާކޯ ރޮސީ ބޭނުންވި ގޮތެއް ނޫނެވެ. އެންމެ ފުރަތަމަވެސް އެންމެފަހުގެ ޗެމްޕިއަނުންނާއި ދެކޮޅަށް ކުޅެން ޖެހުމަކީ ފަސޭހަކަމެއް ނޫންކަމަށް ކޯޗު ބުންޏެވެ. ނަމަވެސް އިތުރު އެއްވެސް ގޮތެއް ނެތްކަމާޢި މެޗަށް ނިކުންނާނީ ތިން ޕޮއިންޓަށް އަމާޒުހިފައިގެން ކަމަށް ބުންޏެވެ.


Namaadhugai Khushoo'aiytherikan Libigannaanee Kihineh? ނަމާދުގައި ހުޝޫޢަތްތެރިކަން ލިބިގަންނާނީ ކިހިނެއް؟ – Ilm Namaadhugai Khushoo'aiytherikan Libigannaanee Kihineh?\nނަމާދުގައި ހުޝޫޢަތްތެރިކަން ލިބިގަންނާނީ ކިހިނެއް؟\nކީރިތި ޤުރްއާނުގައި ﷲ ސުބުޙާނަހޫ ވަތަޢާލާ ވަޙީކުރައްވާފައިވެއެވެ. (ٱلَّذِینَ هُمۡ فِی صَلَاتِهِمۡ خَـٰشِعُونَ) މާނައީ: އެއުރެންނީ، އެއުރެންގެ ނަމާދުގައި މަޑުމައިތިރިވެތިބޭ މީހުންނެވެ. (المؤمنون ٢) އާޔަތުގައި ބަޔާން ކުރައްވާފައިވާ ފަދައިން ނަމާދުގައި ހުޝޫޢަތްތެރި ވުމަކީ މުއުމިނުންގެ ސިފައެކެވެ. ކޮންމެ މުސްލިމަކު ވެސް ނަމާދުގައި ހުޝޫޢަތްތެރިވެ ހުންނަ ބޭނުންވެއެވެ. އެހެންނަމަވެސް އެސިފަ ނުވަތަ އެދަރަޖައަށް ވާޞިލްވެވެނީ މަދު ބަޔަކަށްށެވެ. މިބަލާލަނީ އެގޮތުން ކުރެވިދާނެ ބައެއް ކަންކަމަށްށެވެ.\n1. ﷲ ސުބުޙާނަހޫ ވަތަޢާލާ ވާޖިބު ކުރައްވާފައިވާ ފަދައިން ނަމާދުގެ ރުކުންތައް ފުރިހަމަ ކުރުން:\nމޫސީއީގެ ހަދީޘްގައި ރިވާވެގެން އައިސްފައިވާ ފަދައިން، އެއްދުވަހަކު ރަސޫލާ ﷺ ގެ ކުރިފުޅުމަތީގައި އަވަސް އަވަހަށް (އެދެވިގެންވާ މިންވަރަށް އިޢުތިދާލު، ރުކޫޢު ފަދަ މަޤާމުގައި މަޑުނުކޮށް) ޞަޙާބީއަކު ނަމާދު ކުރެއްވިއެވެ. އެހިނދު ނަމާދު އަލުން ކުރުމަށް އެކަލޭގެފާނު އެތައް ފަހަރެއްގެ މަތިން އެޞަޙާބީއަށް އަމުރު ކުރެއްވިއެވެ.\nއިބްނު ތައިމިޔާ އެކަލޭގެފާނުގެ ފޮތް ޤަވާއިދު އައްނޫރާނިއްޔާގައި ބަޔާންކުރައްވާފައިވެއެވެ. ހަމަކަށަވަރުން ނަމާދުގައި ޙުޞޫޢަތް ތެރިވުމުގެ މަޤުޞަދުގެ ތެރެއިން އެއްމަޤުޞަދަކީ ނަމާދުގައި ހަމަޖެހިލާ މަޑުވެލުން (ކޮންމެ މަޤާމެއްގައި ހަމަޖެހި ކަށިތައް ސީދާކޮށްލުން) ހާސިލްވުމެވެ. އަދި ގިނަ ޢިލްމުވެރިން ވިދާޅުވާފަދައިން އެއީ ނަމާދުގެ ރުކުންތަކުގެ ތެރެއިންވާ ރުކުނެކެވެ.\nއެކަމުގެ މަޤުޞަދަކީ ނަމާދުގައި މަޑުމައިތިރިވުމާއި ﷲ ސުބުޙާނަހޫ ވަތަޢާލާ އަންގަވާފައިވާ ފަދައިން ރުކުންތައް ފުރިހަމަ ކުރުމާއި އަދި ހަދީޘްގައި ވާފަދައިން ކޮންމެ ހުޅެއް އޭގެ “މަކާނަށް” ގެންދިޔުމެވެ.\nމިއީ ނަމާދުގައި ކޮންމެހެން ހާސިލްކުރަންޖެހޭ ޙުޝޫޢަތްތެރިކަމުގެ ތެރެއިން ހިމެނޭ ފުރަތަމަ ކަމެވެ.\n2. ނަމާދުގައި ކިޔުމަށް އައިސްފައިވާ ޒިކުރުތައް ކިޔުން:\nނަމާދަކީ އޭގެ ކޮންމެ “މަވާޟިޢު” އެއްގައި ޚާއްސަވެގެންވާ ޒިކުރެއްވާ ޢަޅުކަމެކެވެ. އިޢުތުދާލާއި ރުކޫއާއި ސުޖޫގައި ޚާއްސަވެގެންވާ ޒިކުރުވެއެވެ. އަދި އެއްމައުޟިއިން އަނެއް މައުޟިއަށް ބަަދަލުވުމުގައި ތަކްބީރު ކިޔުމެވެ. ނަމާދުގެ އެންމެހާ ޒިކުރުތާކައި ތަކުބީރުތައް އޭގެ މަޤާމުގައި ގެނެއްސި މީހާ ނަމާދުގެ ޙުޝޫޢަތްތެރިކަމުގެ އެންމެ ކުޑަ މިންވަރު ފުރިހަމަ އަށް އަދާކޮށްފިއެވެ.\n3. ނަމާދުގެ ތެރޭގައި ބޭކާރު ހަރަކާތްތައް މަދުކުރުން\nނަމާދުގައި ބޭކާރު ހަރަކާތް ކުރުން މަދުކުރަން މަސައްކަތް ކުރާވަރަކަށް އެމީހެއްގެ ޙުޝޫޢަތްތެރިކަން ހޯދާގަތުމަށް އެހީލިބިގެން ދާނެތެވެ. ޢުމަރުގެފާނުގެ ކިބައިން ރިވާވެގެންވާ ރިވާޔަތެއްގައިވެއެވެ. ނަމާދުގައި ތުނބުޅިޔާ ކުޅެ، ހެދުމަށް ބަލާ މީހެއް ފެނުމުން “އޭނާގެ މިހިތް ބިރުވެތިވެއްޖެ ނަމަ، އޭނާގެ ހަށިގަނޑު މަޑުމައިތިރި ވެއްޖައީހޭ” ވިދާޅުވިއެވެ. ނަމާދުގައި ބޭކާރު ހަރަކާތް މަދުކޮށް އަދި އެދެވިގެންވާ މަޑުމައިތިރިކަން ދައްކައިފިނަމަ އެއީ ވާޖިބުވެގެންވާ ޙުޝޫޢަތްތެރިކަމެވެ. ނަމާދުގައި ބޭކާރު ހަރަކާތްތައް ގިނަވެ، ނަމާދު ކުރާމީހާގެ “ހައިޔަތުގެ” ތެރެއިން ނިކުމެއްޖެ މީހާގެ ނަމާދު ބާތިލްވެއްޖެވެ. ބައެއް އިލްމުގެ އަހަލުވެރިން ވިދާޅުވެފައިވާ ފަދައިން ޖެހިޖެހިގެން ބޭކާރު ތިން ހަރާކާތް ކޮށްފިމީހާގެ ނަމާދު ބާތިލްވާނެތެވެ. އެހެންނަމަވެސް ގިނަ އިލްމުވެރިން، އިބްނު ތައިމިޔާފަދަ ބޭކަލުންގެ ރައުޔުއަކީ ފުރަތަމަ ދެންނެވުނު ގޮތެވެ.\nއަޅުގަނޑުމެންނީ ﷲ މަދަޙަ ކިޔުއްވާފައިވާ ފަދައިން ނަމާދުގައި ހުޝޭޢަތްތެރިވެ މަޑުމައިތިވާ ބަޔަކު ކަމުގައި ލައްވާށި!


އައްޑޫން ކޮވިޑް-19އަށް ފައްސިވި މީހުންގެ އަދަދު 400 އަށްވުރެ މައްޗަށް – Dhen.mv\nއައްޑޫން ކޮވިޑް-19އަށް ފައްސިވި މީހުންގެ އަދަދު 400 އަށްވުރެ މައްޗަށް\nރައުފާ ރަޝީދު June 23, 2021 - 10:44 am\nއައްޑޫން އިތުރު6މީހުން ކޮވިޑް-19އަށް ފައްސިވެއްޖެއެވެ.\nއައްޑޫ އިކުއިޓޯރިއަލް ހޮސްޕިޓަލުން އާންމުކޮށްފައިވާ ތަފާސް ހިސާބުތަކުން ދައްކާ ގޮތުގައި ޖުމްލަ 317 މީހުން ވަނީ ބަލިން ރަނގަޅުވެފައެވެ. އަދި ހޮސްޕިޓަލުގައި މިހާރު ފަރުވާ ދެނީ އެކަކަށެވެ. އައްޑޫން މި ބަލީގައި2މީހަކު ވަނީ ނިޔާވެފައެވެ. އަދި އެ ސިޓީން މިހާތަނަށް ކޮވިޑަށް ފައްސިވި މީހުންގެ ޖުމްލަ އަދަދު ވަނީ 439 އަރައިފައެވެ.\nއައްޑޫ ސިޓީން މިހާތަނަށް ޖުމްލަ 8،768 ސުންކު ވަނީ ނަގައިފައެވެ. އަދި ސީދާކޮށް އެއްތާވި މީހުންގެ ގޮތުގައި 353 މީހުން މިހައިތަނަށް ވަނީ ފާހަގަ ކުރެވިފައެވެ. އިއްޔެ އެ ސިޓީން ނެގުނު ސުންކުތަކުގެ އަދަދަކީ 156އެވެ.\nއައްޑޫ ސިޓީގައި ކޮވިޑު-19 ފެތުރޭތީ ސިޓީ ކައުންސިލް ވަނީ ހާއްސަ ފިޔަވަޅުތަކެއް އަޅައިފައެވެ. މިގޮތުން ހަވީރު 4:00 އިން ފެށިގެން ފަތިހު 4:00އަށް ކާފިއު ހިންގަމުން ދާއިރު އެ ސިޓީގެ އެއް ރަށުން އަނެއް ރަށަށް ޒަރޫރީ ބޭނުމެއް ނެތި ދަތުރުކުރުން ވެސް ވަނީ މަނާކޮށްފައެވެ.\nމީގެ އިތުރުން ޕާޓީތަކާއި، ޙަފްލާތަކާއި، ރަސްމިއްޔާތުތައް ބޭއްވުން ހުއްޓައިލުމަށް އަންގައި އެއްފަހަރާ ތިން މީހުންނަށް ވުރެ ގިނަމީހުން، މަގުމައްޗާއި އާންމު ތަންތާގައި އެއްވެއުޅުން ހުއްޓައިލުމާއި، ސެލޫންތަކާއި، ޖިމްތަކާއި، ބޯކޮށާ ތަންތަން ބަންދުކުރަން ވެސް ވަނީ އަންގައިފައެވެ.\nރާއްޖޭގައި މިފަހަކަށް އައިސް ކޮވިޑް-19އަށް ފައްސިވަމުން އަންނަ އަދަދުތައް ގިނަވަމުން ދިޔުމާ އެކު ފިޔަވަޅުތައް ވެސް ވަނީ އިތުރަށް ވަރުގަދަކޮށްފައެވެ. ފިޔަވަޅުތަކާ އެކު މިހާރު ފައްސިވާ މީހުންގެ އަދަދު ދުވަހެއް ދުވަހަކަށް ދަނީ މަދުވަމުންނެވެ.


އަލްޖީރިއާގެ އެތައް ބައެއްގެ ޙައްޤުތަކާއި މިނިވަންކަން ހޯދައިދިނުމަށް މަސައްކަތް ކުރެއްވި ޒުލޭޚާ އަލް-ޝައިބް\nމިދުނިޔޭގައި "ހީރޯ" އިންގެ ލަގަބު އަހަރުމެންނަށް ދެވިފައިމިވަނީ ބައެއް މީހުންނަށެވެ. އެލަގަބު ޙައްޤުވާ، ނަމަވެސް އެބައެއްގެ ވާހަކަތައް އަހަރުމެންނަށް ނޭނގޭ ކިތަންމެ ބައެއް ވެސް މިދުނިޔޭގައި އުޅެ، ނިމިގެންގޮސްފައިވެއެވެ.\nއެފަދަ އެކަކީ އަލްޖީރިއާގެ ޒުލޭޚާ އަލް-ޝައިބް އެވެ. އޭނާއަކީ އޭނާގެ އެންމެ ފަހު ނޭވާއާއި ޖެހެންދެން ވެސް، ފްރާންސްގެ އަތް ދަށުން އަލްޖީރިއާ ސަލާމަތްކޮށް، އަލްޖީރިއާގެ ރައްޔިތުންނަށް މިނިވަންކަން ހޯދައިދޭން އެތައް މަސައްކަތްތަކެއް ކުރި ހިތްވަރުގަދަ ބޭކަނބަލެކެވެ.\nފްރާންސްގެ ބާރުގެ ދަށަށް އަލްޖީރިއާ ގެންދެވުނީ 1830 ވަނަ އަހަރުއެވެ. އެމީހުންގެ ކިބައިން ސަލާމަތްވެ މިނިވަން ޤައުމަކަށް އަލްޖީރިއާވީ 1962 އަހަރުގެ ޖުލައި މަހުގެ5ވަނަ ދުވަހުގައެވެ. އެމުއްދަތުގެ ތެރޭގައި، ފަރަންސޭސިންގެ ކިބައިން އަލްޖީރިއާ ސަލާމަތް ކުރެވޭތޯ ވަރުގަދަ އަޒުމަކާއެކު މަސައްކަތް ކުރެއްވި އެކަކީ ޒުލޭޚާ އަލް-ޝައިބް އެވެ.\nފަރަންސޭސް ސިފައިން ޒުލޭޚާ ހައްޔަރު ކުރީ 1957 ވަނަ އަހަރުއެވެ. އެއީ އެމީހުންގެ އަމުރަށް ނުކިޔަމަންތެރިވުމުގެ ތުހުމަތާއި، އެމީހުންނާއި ދެކޮޅަށް އަލްޖީރިއާގެ ރައްޔިތުން ނިކުތުމަށް ޒުލޭޚާ ގޮވާލަމުން ދިޔުމުންނެވެ. އަދި އެމީހުންނާއި ދެކޮޅަށް އެއްކޮށްފައި ހުރި ސިއްރު ލިޔެކިޔުންތަކަކާއި ހެކިތަކެއް ޒުލޭޚާ ފޮރުވައިގެން އުޅޭ ކަމަށް ވެސް ބުނެ، އެތަކެތި ވީތަނެއް ބުނުމަށް ވެސް ޒުލޭޚާއަށް މަޖުބޫރުކޮށް އެކި ގޮތްގޮތަށް އަދަބު ދެމުން ދިޔައެވެ.\nއެގޮތުން އެއަހަރުގެ އޮކްޓޯބަރ މަހުގެ 15 ވަނަ ދުވަހު، ފަރަންސޭސި ސިފައިންގެ ވެހިކަލެއްގައި ޒުލޭޚާގެ ދެ އަތް ބަނދެ، އޭނާ މުޅި އެއަވަށުގައި ދަމާފައިވެއެވެ. އޭނާއަށް އެއަދަބު ދެމުން ފަރަންސޭސިން އަޑުގަދަކުރާއިން ބުނަމުން ދިޔައީ، އެމީހުންނާއި ދެކޮޅުހަދާ ކޮންމެ މީހަކަށް އެފަދަ އަދަބު ދެވޭނެ ކަމަށެވެ.\nޒުލޭޚާ އަށް ދެމުން ދިޔަ އެއްވެސް އަނިޔާއަކަށް، އަޅަމުން ދިޔަ އެއްވެސް ވޭނަކަށް އޭނާ ޗުއްޕުވެސް ނުބުނެއެވެ. އަދި އެމީހުން ބޭނުންވި ލިޔެކިޔުންތައްވީ ތަނެއް ވެސް ހާމައެއް ނުކުރެއެވެ. އެހުރިހާ އަނިޔާތަކަކާއެކު ވެސް އޭނާ ހުރީ ކެތްކޮށްގެން ހަނުއެވެ.\nއެންމެ ފަހުން އަނިޔާވެރި ފަރަންސޭސި ސިފައިން ޒުލޭޚާ ގަތުލު ކުރިއެވެ. އަދި އޭނާގެ ފުރާނަ ނެތް ހަށިގަނޑު ހެލިކޮޕްޓަރަކުން ތިރިއަށް ވައްޓާލިއެވެ.\nޒުލޭޚާގެ ހަށިގަނޑު ވީތަނެއް ނޭނގި އެތައްތަނެއް އެތައް އަހަރެއް ވަންދެން ހޯދުމަށްފަހު، 1984 ވަނަ އަހަރު އަލްޖީރިއާގެ އުމުރުން ދުވަސްވީ ފަގީރަކު ވަނީ އޭނާ ވަޅުލި އަންހެނެއްގެ ހަށިގަނޑެއްވީތަން ކަމާބެހޭ ފަރާތްތަކަށް ދައްކާފައެވެ. އެމީހާ ބުނި ގޮތުގައި އޭނާ އެހަށިގަނޑު ހޮވީ މަގުމަތިންނެވެ. ކާކުކަމެއް ނޭނގޭވަރަށް ޗިސްވެފައި އޮތްކަމަށާއި އެހެންކަމުން ހަށިގަނޑު އޮތްގޮތަށް ވަޅުލީ ކަމަށް ވެސް އެމީހާ ބުންޏެވެ. ކަމާބެހޭ ފަރާތްތަކުން، އެމީހާ ދެެއްކިތަނަށް ގޮސް އެތަން ކޮނެ ބެލުމުން، އަންހެނެއްގެ ކަށިތަކަކާއި ހެދުމުގެ ބައިތަކެއް އެތަނުން ފެނިފައިވާ ކަމަށް ރިޕޯޓުތަކުން ބުނެފައިވެއެވެ.


ދިވެހިންގެ ހުރި އަޙުވަންތަކަން ކޮބައި ހެއްޔެވެ؟\nMay 13, 2019 11:33:30\nހުޅުމާލޭ ސެންޓްރަލް ޕާކްގައި ބިދޭސީންތަކެއް މަޑުކޮށްލައިގެން\nއެއީ މީގެ 15 އަހަރު ކުރިއެވެ. ދިވެހިންނާ ބައްދަލުކުރި އެންމެ ހިތާމަވެރި އެއް ދުވަހެވެ. ދިވެހި ތާރީޚުގައިވެސް ބައްދަލު ކުރި އެންމެ ބިރުވެރި އެއް ދުވަހެވެ. ސުނާމީ ކާރިސާ އަހަރުމެން ތަޖުރިބާ ކުރި ވޭނާއި ކެކުޅުމުގެ އަޑުން މުޅި ޖައްވު ގުގުމާލި ދުވަހެވެ. އައު ދުވަހަކަށް އިރު އެރިއިރު މުޅި ދުނިޔެއަށް ދައްކަމުން ދިޔައީ ދިވެހިންގެ އެއްބައިވަންތަކަމެވެ. ދިވެހިންގެ އަޙުވަންތަކަމާއި އެހީތެރިވުމުގެ ރީތި މިސާލެވެ. ވަކި އުމުރެއް ވަކި ޖިންސެއް މިކަމުގައި އިސްތިސްނާއެއް ނުވެއެވެ. އެމީހަކަށް ވެވުނު މިންވަރަކުން ވެވުނު ގޮތަކުން އެހީތެރިވަމުންދިޔައެވެ. މަދަދުވެރިއަކު ނޫނީ ދޭހުން ނުފެނުނެވެ. ހިތް ހެޔޮކަމާއި ހިތްތިރިކަން މުޅި ދުނިޔެއަށް ހާމަކޮށްލައި އެ ދުވަހަކީވެސް އޭގެފަހުން އެއްބައިވަންތަކަމުގެ ދުވަސްކަމުގައި ފާހަގަ ކުރާ ދުވަސްކަމަށް ނިންމާ ފާހަގަ ކުރަމުން އަންނަމުއެވެ. ނަމަވެސް... ލެވެނީ އާހް.. ގެ ނޭވާއެކެވެ.\nމީގެ ދެ ދުވަހެއްވަރު ކުރިން މީސްމީޑިއާގެ މަންސައެއްކަމުގައިވާ ފޭސްބުކްގައި ރައްޓެއްސަކު އޭނާއަށް ދިމާވި ކަމެއް ހިއްސާކޮށްފައި އޮއްވައި ދުށީމެވެ. މި ރަމަޟާންމަހު އަޞުރު ނަމާދަށްފަހު ފިނި ކޮށްލަން ރަށުގެ ހޮޅުއައްޓަށް ދިޔައިރު ފެނުނު މަންޒަރެކެވެ. އޭނާ ދިޔައިރު ދެ ބިދޭސީއަކު ފިނިކޮށްލަން އެތާ ޖައްސާލައިގެން ތިބި ކަމަށްވެއެވެ. އަދި އޭނާއާއި އެކުއެކީހެން އެތަނަށް ދެވުނު ހަރުފުރައިގެ ދެމީހުން އެ ދެ ބިދޭސީން އެތަނުން ފައްސައިލިކަމަށް އޭނާ ލިޔެފައި އޮތެވެ. ތަނުގައި އޮށޯވެލަން ނުވަތަ އިށީނދެލަން ޖާގަ ނެތީއެއް ނޫނެވެ. ބިދޭސީން ވީމާ ފަހާލީއެވެ. އެ މަންޒަރު އެ ޒުވާނާއަށް "ހަޖަމު" ނުވީއެވެ. "ހަރުމީހުން" ކަމަށް ބަލާ މީހުންގެ ފުށުން ފެނުނު މަންޒަރުން އެ ޒުވާނާ ހިތަށް ކެތް ނުވެގެން މީސްމީޑިއާއަށް ދޫކޮށްލީއެވެ. ދިވެހިންގެ އަހުވަންތަކަން ކޮބައިތޯ ސުވާލު ކުރުމަށްފަހުއެވެ.\nވިސްނާލަމާ ހެއްޔެވެ؟ މިއީ ރަމަޟާން މަހެވެ. އަޅުކަމާއި ތަޤުވާވެރިވުމުގެ މާތް މައްސަރެވެ. ކުށް ފާފަތައް އަފޫ ކޮށްދެއްވުން އެދި ދުޢާ ކުރުން ގިނަ ކުރާންވީ މަހެވެ. ހެޔޮ ނިޔަތުގައި ކުރެވޭ ކޮންމެ ކަމަކީ އަޅުކަމެއްކަމުގައި ވާއިރު ބިދޭސީންނާމެދު ދެކޭ ގޮތް ބަދަލު ކުރާނީ ކޮން އިރަކުން ހެއްޔެވެ؟ އޭގެ ތެރެއިން ގިނަ މީހުންނަކީ އަހަރުމެން ކަހަލަ މުސްލިމުންނެވެ. އެމީހުންވެސް ހިފަނީ ރޯދައެވެ. ތިބެނީ ނުކައެވެ. ވައި ޖައްސާލައި ހިތްހަމަ ޖައްސައިލަން ޖެހެނީ ހަމައެކަނި އަހަރުމެން ހެއްޔެވެ؟ ވަރުބަލިވާނީވެސް ހަމައެކަނި އަހަރުމެން ހެއްޔެވެ؟\nއެއީ އަހަރުމެންގެ މަދަދުގާރުންގެ ގޮތުގައި އައިސް ތިބި އަހަރުމެންގެ އަހުންނެވެ. އެއިން ކޮންމެ މީހަކީވެސް އަހަރުމެންގެ ތެރެއިން ބައެއްގެ ބޭނުމެއް ފުއްދައިދޭ ބައެކެވެ. ދޭހާ އަތްވެއްގައި ވެހޭހާ ވާރޭގައިވެސް އަހަރުމެން ބުނެފިނަމަ މަސައްކަތް ކުރާނެއެވެ. އަހަރުމެންނަށް ހަޑިހެން ހީވާ މަސައްކަތްވެސް ހިނިތުންވެފައި އެހެރަ ކޮށްލަނީ އަހަރުމެންގެ ހައްގުގައެވެ.\nއިސްވެ ބަޔާން މި ކުރެވުނީ އެންމެ ހާދިސާއެކެވެ. އޭގެ ކިތައް ހާދިސާ ކޮންމެ ދުވަހަކު ހިނގާނެ ހެއްޔެވެ؟ މުސާރަ ނުދިނުމާއި، ޖަނަވާރުންވެސް ނިދަން ކަމުނުދާ ތަންތަނުގައި ނިންދެވުމާއި ކާން ނުދިނުމާއި ޗުއްޓީ ނުދީ މަސައްކަތް ކުރުވުމާއި، ހަޑި ހުތުރު ބަހުން މުހާތަބު ކުރުމާއި ގަނާ ކުރުމުގެ ޝިކާރައަކަށް ވެގެންދަނީ ކިތައް ކިތައް މީހުންތޯއެވެ؟\nއަހަރުމެންގެ ދިވެހިންގެ ހުރި އަހުވަންތަކަމާއި އެއްބައިވަންތަކަން މިކަމުގައިވެސް ދައްކުވަން އެބަ ޖެހެއެވެ. މި ރާއްޖެ ރާއްޖެއަކަށް ހެދުމުގައި އެންމެ އިސް ދައުރެއް އަދާ ކުރާ އެއްބަޔަކީ ބިދޭސީން ކަމަށް ވީ ހިނދު އެމީހުންގެ މަސައްކަތުގެ އަގު ވަޒަންކޮށް އެކަށީގެންވާ ގޮތްތަކެއް އެކަށައަޅަން ޖެހެއެވެ. ދޭދޭ މީހުންގެ މެދުގައި އަހުންތަކެއް ގޮތަށް މުހާތަބުކުރަން ޖެހެއެވެ. އަހަރުމެން ޒުވާނުންނާއި ހަރުމީހުންގެ ފުށުން ފެންނަ ނޭދެވޭ މިފަދަ ކަންކަމުގެ ސަބަބުން ދެން އޮތް ޖީލު ޢަރަޤުވެގެން ދިޔުމަކީ ކިހާބޮޑު ދެރައެއްތޯއެވެ؟\nބިދޭސީން ދިވެހީން އަޙުވަންތަކަން


Heenukuraahaa loabivamey - 32 - One Online\nހީނުކުރާހާ ލޯބިވަމޭ ---\nހީނުކުރާހާ ލޯބިވަމޭ - 32\n"ރިސެޕްޝަނުގަ އިން ޓްރިޝާ ބުނީ. ރިޕޯޓް ނެގި ތަނުގައި ޝުހޭލްގެ ނަން އިނދެފައި އަދި ހަޒްބެންޑް ކަމަށް އިނީމަ އިނގޭނެއްނު. ޓްރީޓް އިންނާނެ ދޯ" ޔޫވީކާ ބުނެލިއެވެ. އަނާރް ބޯޖަހައިލިއެވެ. ކްލާސް ރޫމް ތެރޭގައި އެންމެން ކޭކް ފަޅާ އުފާ ފާޅުކުރަމުން ދިޔަ ވަގުތު އަނާރް ލަސްލަހުން ޝުހޭލްއަށް ބަލައިލިއެވެ. އެވަގުތު އެއީ ޝުހޭލް ވެސް އަނާރަށް ބަލަން ހުރި ވަގުތެވެ.\nގެއަށް ދިޔަގޮތަށް އަނާރް ސިޓިންރޫމުގައި އިށީނދެގެން އިނެވެ. ކޮޓަރިއަށް ވަދެ ފެންވަރައިގެން ޝުރޫކް ނުކުތްއިރުވެސް އަނާރް ވިސްނުމަކަށް ގެއްލިފައި އިންތަން ފެނިގެން އެދިމާލަށް ދިޔައެވެ. އަނާރަށް ކައިރީގައި ޝުރޫކް އިންކަން އިނގުނީ އޭނާގެ އަތުގައި ޝުރޫކް ހިފައިލުމުންނެވެ.\n"އެންމެން މިހާރު ހީކުރަނީ އަހަރެން ޝުހޭލްއާ މެރީކޮށްގެން އުޅޭ ކަމަށް" އަނާރް ބުނެލިއެވެ.\n"ޝުހޭލް ހީކުރާނީ ކީކޭ؟ އޭނަވެސް ބޭނުމެއް ނުވާނެ މިކަން ބޮލުގަ އަޅުވާކަށް. އަހަރެން ކިހިނެއް ހަދާނީ ދެން؟" އަނާރް ވާހަކަދެއްކިއެވެ. އޭނާގެ އަޑުގައިވި މަޑުމޮޅިކަމާ ހިތްދަތިކަމުން ޝުރޫކްގެ ހިތުގައި ރިއްސައިލިއެވެ.\n"ތިކަމަށް ޝުހޭލް އެއްޗެއް ނުބުނެއެއްނު. އަހަރެންނަށް ފެންނަނީ ޝުހޭލް އެއްޗެއް ނުބުނާހާ ހިނދެއްގައި ހިމޭނުން ހުންނަން. ކޮންމެ ކަމެއްވެސް ވާނީ ރަނގަޅަކަށް" އަނާރްގެ އަތުގައި ފިރުމަމުން ޝުރޫކް ވާހަކަދެއްކިއެވެ.\n"ވިސްނަންޖެހޭ ވަރަށް ބައިވަރު ކަންކަން އެބަހުރި. އަހަރެންނާ ޝުހޭލްއާ އެއްވެސް ގުޅުމެއް ނެތްކަން އެމީހުންނަށް އިނގުނިއްޔާ ދެން؟ މިއުޅެނީ އެއް ގެއަކުވެސް ނޫނެއްނު. މިއަދު ނޫނީ މާދަމާ އެއިން މީހަކު އަހަރެމެން އުޅޭ ގެއަށް އައިސްދާނެ. އަހަރެން ބޯގޮވާވަރު ވޭ އެބަ" އަނާރް ވާހަކަދެއްކިއެވެ.\n"އަރޫ ތިހާވަރަށް ނުވިސްނަބަލަ. ތިކަމަށް ވެސް ޝުހޭލް ހައްލު ހޯދައިދޭނެ. އަހަރެންނަށް ޔަޤީންވާ އެއް ކަމެއް އެބައޮތް. އަރޫގެ ރުހުން ނެތި ދުވަހަކު ވެސް ޝުހޭލް އަރޫ ކައިރިން ކައިވެންޏަކަށް ނޭދޭނެ. އެކަމަކު ތިލަދުން އަރޫ ސަލާމަތް ކުރަން އޭނައަށް ކުރެވުނުހާ ކަމެއް ކޮށްދޭނެ" ޝުރޫކް ވާހަކަދެއްކިއެވެ. އަނާރަށް ހަމަޖެހުމުގެ ނޭވައެއް ލެވުނީ ދެނެވެ. އޭނާގެ ހިތަށް ކޮންމެ ވެސް ވަރެއްގެ ހިތްހަމަޖެހުމެއް ލިބިއްޖެއެވެ. އަނާރް ޝުރޫކާ ނަޒަރު ބަދަލުކޮށްލިއެވެ. އެހިނދު އަނާރްގެ ދެލޮލުގެ ތެރެއިން އުންމީދުގެ އަލިކޮޅެއް ޝުރޫކަށް ފެނުނެވެ. އޭނާ ހިނިތުންވެލިއެވެ.\nރަންކިޔުމުގެ ކަންތައްތައް ކުރިއަށްދާ ވަރަކަށް އަބާންގެ ހިތް ނުތަނަވަސްވަމުން ދިޔައެވެ. އެކައިވެނި ހަގީގަތުގައި ވެސް އޭނާ ކުރަން ބޭނުންވޭތޯ އެތައް ފަހަރަކު އަމިއްލަ ހިތާ ސުވާލުކޮށްފިއެވެ. އޭނާގެ ހިތް ނިންމީ ނަތީޖާ ކޮންމެ ގޮތަކަށް ނުކުތް ނަމަވެސް އެކައިވެނިކޮށް އަނާރަށްވުރެ ކުރިން ދިރިއުޅުމެއް ފަށާށެވެ. ދުވަހެއްގައި ވެސް އޭނާ ލިބިދާނެ ކަމަށް އަނާރް އުންމީދެއް ކުރާނަމަ އެ އުންމީދެއް ނެތިކޮށްލާށެވެ. އެނދުގައި އޮވެ ވިސްނުންތަކުން އޭނާ ސިކުނޑިއަށް އުނދަގުވާން ފެށުމުން ތެދުވެ ހިނގަން ފެށިއެވެ. ރޭގަނޑުގެ ބޮޑުބައި ނިމި މެންދަމުގެ ހަމަހިމޭން ކަމަށް ރޭ އެޅިފައި އޮތްއިރު ވެސް އޭނާގެ ދެލޮލުގައި ނިދީގެ އެއްވެސް އަސަރެއް ނެތެވެ. ކޮފީއެއް ބޯލުމަށް ބަދިގެއަށް ދާން އޭނާ ނިކުތީ ޓީޝާޓް ލަމުންނެވެ.\nބަދިގޭ ދޮރުމައްޗަށް ނާރަނީސް އެތެރޭގައި މީހަކު ހުރިކަން އޭނާއަށް އިނގިއްޖެއެވެ. އޭނާ މަޑުމަޑުން ހިނގާފައި ގޮސް ބަލައިލިއެވެ. ފެންހޫނުކުރާ ޖަގު ކައިރީގައި ފުރަގަހަށް ހުރި އަންހެން ކުއްޖާ ފެނިއްޖެއެވެ. އޭނާއަށް އެއީ ޒައިނާކަން އެނގި އެތެރެއަށް ވަންނަން ހިނގައިގަތެވެ. ހިތުގައި އުފެދިފައިވި ނުތަނަވަސްކަމާ ހާސްކަން ފިލުވާލަން ޒައިނާއާ ވާހަކަދައްކާލާނަމޭ ހިތާ ޒައިނާ ކައިރީގައި ގޮސް ހުއްޓިއްޖެއެވެ. ޒައިނާ އެނބުރިލީ ފަހަތުގައި މީހަކު ހުރިހެން ހީވެގެންނެވެ.\n"އަބީ..." ޒައިނާ އަބާނަށް ދިމާލަށް އެނބުރިލަމުން ގޮވައިލިއެވެ.\n"އަހަރެން މިގުޅަނީ އިނގޭ ކުޑަކުޑަ އިރުކޮޅެއްގެ ތެރޭގަ" ކަންފަތާ ގުޅާލެވިފައިވި ހެޑްފޯނު ކަނޑާލާފައި އޭނާ އަބާނަށް ބަލައިލިއެވެ.\n"ހަދަ ބިޒީއޭ. ބިޓެއްތަ އަނެއްކާ" އަބާން ވާހަކަދެއްކިއެވެ.\n"ފްރެންޑެއް. ދެން ބުނޭ ދަންވަރު ގުޅާނީ ބިޓެއް ނޫން އެހެން މީހެއްނޫނޭ" ޒައިނާ ވާހަކަދެއްކިއެވެ.\n"އަސްލު އެހެން ދޯ ވާނީ. ބުނެބަލަ. އަނެއްކާ ޒައި..."\n"އަހަރެންނަށް ގުޅައިގެން އުޅުނީ ނަދޫ. އޭނަ އެގުޅީ ލަންކާއިން. ހޮސްޕިޓަލުގައި އިންނަން ޖެހިގެން ވައިވެގެން" ޒައިނާ އިތުރަށް އޮޅުންފިލުވައިދިނެވެ. އަދި ކޮފީ ގިރަން ފެށިއެވެ.\n"ބޭނުންތަ؟" ޒައިނާ ކޮފީއަށް އިޝާރަތް ކޮށްފައި ބުނެލިއެވެ.\n"ޒައި ދީފިއްޔާ" އަބާން ބުނެލިއެވެ.\nދެކޮފީތަށި ހިފައިގެން ދެކުދިން އިށީނީ މޭޒު ކައިރީގައެވެ. އަބާނާ ޖެހިގެން އިށީނުމުގެ ބަދަލުގައި ޒައިނާ އިށީނީ އަނެއް ފަރާތުން އަބާނާ ދިމާލަށެވެ.\n"ޒައި ކީއްވެ ނުނިދިގެން ތިއުޅެނީ؟" އަބާން ބުނެލިއެވެ.\n"ފިލާވަޅެއް ނިންމީ" ޒައިނާ ބުނެލިއެވެ.\n"ނޭނގޭ އެއްޗެއް އަހަރެން ކައިރީގައި މިހާރު ނުވެސްއަހާ. ހުރިހާ އެއްޗެއް އެނގެނީތަ މިހާރު" އަބާން ބުނެލިއެވެ.\n"ކިޔައިދޭނެ މީހަކު އެބަހުރި. އައްކި ވަރަށް ހެލްޕްފުލް" ޒައިނާ ވާހަކަދެއްކިއެވެ. އަބާން ހީލުމަކުން ފުއްދާލައިގެން ކޮފީތަށިން ކޯވަރެއް ބޯލިއެވެ.\n"މާދަމާ ބޮޑު ދުވަހެއްނު. ޒައި ކިހާވަރަކަށް ރަން ކިޔަނީ" އަބާންގެ އަޑުގައިވަނީ ސަމާސާއެވެ.\n"އެއް ރުފިޔާ" ޒައިނާ ބުނެލިއެވެ.\n"ބޮޑު ކައިވެންޏެއް ކުރަންއުޅޭއިރު ޒައިގެ އަގަކީ އެންމެ ރުފިޔާއެއްތަ؟ ހާދަ ކުޑައޭ" އަބާން ބުނެލިއެވެ.\n"އާނ. އަބީ ނޫން އެހެން މީހަކުނަމަ ތަންކޮޅެއް ބޮޑުވީސް. އަބީގެ ކުރިމަތީގައި އަހަރެންނަކީ ވެސް ހަމަ އެހާ ކުޑަ މީހެއްނު. އަދިވެސް އަހަރެންގެ ހިތެއް ނުބުނޭ އަބީ މި ކައިވެނި ކުރާނެއެކޭ" އެންމެފަހު ކޯވަރާއެކު ޒައިނާ ބުނެލިއެވެ. ޒައިނާގެ އެބަސްތަކަށް އިތުރަށް ދޭނެ ޖަވާބެއް އަބާނަށް ނޭނގުނެވެ. އޭނާގެ ހިތުގެ ހާލަތެއް ހުދު އޭނާއަކަށް ވެސް ނޭނގެއެވެ.\n"އަބީ ނުދަންތަ؟ ކޮފީ ބުއި މަގު ދޮވެލާފައި ހަރުގައި އަޅުވައިލަމުން ޒައިނާ ބުނެލިއެވެ.\n"ޒައި ދޭ. އަހަރެން ދާނީ ކުޑައިރުކޮޅަކުން" އަބާން ބުނެލިއެވެ.\n"ގުޑްނައިޓް" ޒައިނާ ހިނގައިގަތެވެ.\nޒައިނާ ނުކުތް ދިމާލަށް ބަލަން އިން އަބާން އިނީ ވިސްނުމެއްގައެވެ. ފުރަތަމަ ލޯބި ހުށައެޅީ ޒައިނާއެވެ. އެ ލޯތްބަށް އޭނާ އިންކާރު ކުރީ އޭރު އޭނާގެ ހިތް އެހެން އަންހެން ކުއްޖެއްގެ ލޯބީގައި ދީވާނާ ވެފައިވުމުންނެވެ. ހާލަތު ބަދަލުވެފައި ވިޔަސް ދެވަނަ ފަހަރަށް އޭނާ ޒައިނާގެ ލޯތްބަށް އިންކާރު ކުރީ އަނާރަށް އޭނާގެ ހިތް ދެވިފައިވާތީއެވެ. މިހާރު އޭނާ ޒައިނާއާ ކައިވެނި ކުރަން ބޭނުން ވެގެން އުޅުނަސް އެކަން ޒައިނާއަށް ޤަބޫލު ނުކުރެވޭނެ ނޫން ހެއްޔެވެ؟ ކޮންމެ ގޮތެއް ވިޔަސް ޒައިނާދެކެ އޭނާއަށް ލޯބި ނުވެވޭކަން އެއީ ޒައިނާއަށް އިނގޭނެ ހަގީގަތެކެވެ.\n"އަހަރެން މިކައިވެނި ކުރާނަން. ކުރާނަން. ކުރާނަން" ހިތާހިތުން އަބާން ކިޔައިލިއެވެ. އެހެންނަމަވެސް އޭނާގެ ހިތުގައި ސުވާލެއްވިއެވެ. ޒައިނާ ދެންމެ އެވާހަކަތައް ދެއްކިއިރު ރައްދުގައި އެއްޗެއް ނުބުނެވުނީ ކީއްވެގެން ހެއްޔެވެ؟ ކޮފީތަށި ހުސްނުކޮށް އޭނާ ގޮނޑިން ތެދުވެގެން ހިނގައިގަތެވެ.\nކައިރި ރެސްޓޯރަންޓަކަށް އަނާރް ދިޔައީ އެކުގަ ޝުރޫކް ވެސް ގޮވައިގެންނެވެ. ޝުހޭލް އައިސްވަނީ އެ ދެމީހުން އެތަނުގައި ތިބޭތާ އިރުކޮޅެއް ފަހުންނެވެ. ދެކުދިން ތިބި މޭޒާ ދިމާލަށް ޝުހޭލް ދަނިކޮށް އޭނާ ހަރަކާތް ކޮށްލި ގޮތަކުން އެމީހުންނަށް ފާރަލާން ހުރި ރޯމަން ފެނިއްޖެއެވެ. ރޯމަން ކައިރީގައި ދެތިން ފިރިހެން ކުއްޖަކު ތިއްބެވެ. އެ ގުރޫޕުން ބަލަން ބޭނުންވަނީ ކޮންކަމެއްކަން ޝުހޭލްއަށް ނޭނގުނެވެ. ފިޔަވަޅުތަކަށް ލަސްކަމެއް އައިހިނދު ޝުހޭލް ވިސްނާލިއެވެ.\n"އެމީހުން ބަލަން ބޭނުންވަނީ ހަގީގަތުގައި ވެސް އަހަރެންނާ އަނާރް އުޅެނީ މެރީކޮށްގެންތޯ ކަންނޭނގެ" ޝުހޭލް ހިތަށް އެރިއެވެ. ޝުހޭލް ލަސްލަހުން ޖީބުގައި އޮތް ފޯނު ނަގާފައި ޝުރޫކަށް މެސެޖެއް ލިޔެލާފައި ފޮނުވާލިއެވެ. ދެ އަންހެން ކުދިންނާ އަރާ ހަމަވި ވަގުތު އަނާރް ޝުހޭލްއަށް ދިނީ ލޯބިން ފުރިގެންވި ހިނިތުންވުމެކެވެ. އޭނާ ޝުހޭލްއާ ދިމާލަށް އަތް ދިއްކޮށްލިއެވެ. އެހިނދު އެ އަތުގައި ހިފާ އަތްތިލައަށް ޝުހޭލް ބޮސްދިނެވެ. އޭނާ ގޮނޑީގައި އިށީނީ އެއަށްފަހުގަ އެވެ. އެއީ ހަމައެކަނި ރޯމަންގެ ލޯމަތީގައި ކުޅެލި ތަމްސީލެއްކަން އިނގެނީ އެތިން ކުދިންނަށް އެކަންޏެވެ.\nމަގުމައްޗަށް ނުކުތް ގޮތަށް ރޯމަން ދެއެކުޅުގައި އަތް ވިއްދާލާފައި ފުން ނޭވާތަކެއް ލަމުން ދިޔައެވެ. އަރާފައި ހުރި ރުޅިގަނޑުގައި ފާރުގައި ދެފަހަރަކު ފައިން ޖަހައިފިއެވެ. އަނާރް އުޅެނީ ޝުހޭލްއާ އިނދެގެންކަން ގަބޫލުކުރަން އޭނާ ބޭނުމެއް ނުވެއެވެ.\n"ބަޑީ. އަހަރެމެންނަށް ފެންނަނީ ދެން ކޮންމެސް އެހެން ކަމަކާ އުޅެން. ދެމަފިރިން ދެމެދަށް ވަންނަނީ ކީއްކުރަން" އެތަނުން އެއްކުއްޖަކު ރޯމަންއަށް ބުނެލިއެވެ.\n"އަހަރެން އަނާރް އެންމެ ރެއަކަށް ވިޔަސް ބޭނުން. އަހަރެންނަކީ ހިތުގަ އަޅައިފިކަމެއް ނުކޮށް ދޫކޮށްލާނެ މީހެއް ނޫން. އަހަރެންނަށް އެތައް އަންހެން ކުދިންނެއްގެ ބޭނުން ހިފިއްޖެ. ކާމިޔާބު ނުވެ އޮތީ ހަމައެކަނި އަނާރް. އަހަރެން ހުއްޓާލާނީ އަހަރެންގެ އަތްދަށަށް އެ އަންހެން ކުއްޖާ ގެނެވުނީމަ. މިހާރުވެސް އެ އަންހެން ކުއްޖާގެ ހަށިގަނޑު ހުންނާނެ ގޮތް އަހަރެންގެ ހިތަށް ސިފަވެފައި އަހަރެންނަށް އަމިއްލަ އިހުސާސްތައް ހިފަހައްޓާނުލެވޭ" ރޯމަން ވާހަކަދެއްކިއެވެ. އޭނާގެ ދެލޮލުން ޝުހޭލްއަށްޓަކައި ނަފްރަތުގެ އަލިފާން ކަނި ބުރަމުން ދިޔައެވެ.\n"ސޮރީ. ވަރަށް ބޮޑަށް. އެކަމަކު އަރޫ އުޅެންޖެހޭނީ ވަރަށް ބަލައިގެން" ގޮނޑީގައި ހަމަޖެހިލާފައި ޝުހޭލް ބުނެލިއެވެ.\n"އަހަރެންގެ ފަރާތުން ޝުހޭލް ތިބެދެމުންދަނީ ވަރަށް ބޮޑު މަޅިއެއްގަ. ސޮރީ" އަނާރް ބުނެލިއެވެ.\n"ނޫން. އަހަރެންގެ ޝަކުވާއެއްނެތް. މިއީ ބެދޭނެ މަޅިއެއް ނޫން. އަހަރެމެންނަށް މިކަން ވަރަށް ރީތިކޮށް ކުރިއަށް ގެންދެވިދާނެ. އަރޫ، އަރޫގެ މަގާމުގައި ހުރެ. އަހަރެން، އަހަރެންގެ މަގާމުގައި ހުރެ. އަހަރެންނަށް އިނގޭ އަހަރެންދެކެ އަރޫ ފޫހިވާވަރު. އެކަމަކު ކިޔަވައި ނިމެންދެން އަރޫ އެބަޖެހޭ ހަމަޖެހިގެން މިތަނުގައި މަޑުކުރަން. އަހަރެން ހުންނާނީ އަރޫ ބެހެއްޓި ހިސާބެއްގަ. ކައިރިއަށް ވެސް ދުރަށް ވެސް އެންމެ ފިޔަވަޅެއް ވެސް ނާޅާނަން" ޝުހޭލް ވާހަކަދެއްކިއެވެ.\n"އެކަމަަކު އަހަރެން ބުނެފާނަން މުހިންމު ވާހަކައެއް. އެކަން މިރެއިން މިރެއަށް ވެސް އެބަޖެހޭ ކުރަން. ރޯމަން އެ ހުންނަނީ ފުރުސަތަކަށް ބަލަން. މަށާ އަރޫއާ ގުޅުމެއް ނޯންނަކަން އިނގުނިއްޔާ އޭނަ އަރޫ ބްލެކްމެއިލް ކުރާނެ. އަރޫގެ ފަރާތުން އޭނާ ބޭނުން ވެގެން އެއުޅޭ ކަންތައް ކުރާނެ މަގު ކޮންމެސް ގޮތަކަށް އޭނަ ހޯދާނެ. އެހެންވީމަ އަރޫ ޖެހޭނީ އެއިން އެއްވެސް މީހެއްގެ ހިތުގަ ސުވާލު ނުއުފެދޭނެ ގޮތަކަށް އުޅެން" ޝުހޭލް ވާހަކަދެއްކިއެވެ.\n"އަހަރެން ކޮންކަމެއް ކުރަންވީ؟" އަނާރް އެހިއެވެ. އޭނާ އިނީ ރޮވިފައެވެ. ހީވެސްނުކުރާ ގޮތަކަށް ކުއްލިއަކަށް އޭނާގެ ދިރިއުޅުން ބަދަލުވުމުން އޭނާ އިނީ އިންތިހާއަށް ދެރަވެފައެވެ.\n"އެންމެފުރަތަމަ ކަމަކަށް އަރޫގެ ތި މޫނުމައްޗަށް އުފާވެރިކަން އެބަޖެހޭ ގެންނަން. ވިސްނަބަލަ ކައިވެންޏެއްކޮށް ފުރަތަމަ ދަރިފުޅަށް އަންހެނަކު ބަނޑުބޮޑުވީމަ އުފާވާނެވަރު. ދެވަނަ ކަމަކީ ޔޫވިކާ މެންނާ ބައްދަލުކުރާއިރު ނޭނގި ނަމަވެސް އެމީހުންނަށް ޝައްކެއްވާނެ ގޮތަކަށް ވާހަކަތައް ބަހައްޓައިގެން ނުވާނެ. ތިންވަނަ ކަމަކީ އެންމެ ބޮޑު ކަންތައް. އަރޫއަށް ވާނެތަ؟" ޝުހޭލް ވާހަކަދެއްކިއެވެ. ދެލޮލުން ވެއްޓުނު ކަރުނަތިކި ފޮހެލާފައި އަނާރް ޝުހޭލްއަށް ބަލައިލިއެވެ.\n"ކޮންކަމެއް؟ ކިތަންމެ އުނދަގުލަސް ޝުހޭލް ބުނި ގޮތަކަށް އަހަރެން ކަންތައް ކުރާނަން" އަނާރް ބުނެލިއެވެ.\n"މިހާރު ތި ދެމީހުން ތިއުޅޭ ތަން ދޫކޮށްލާ" ޝުހޭލް ބުނެލިއެވެ. އަނާރްގެ މޫނުމަަތިން ޙައިރާންކަން ފާޅުވެލިއެވެ.\nތަންދޫކޮށްފަ އޭނާ ވަންނާނީ ކޮންތަނަކަށް ހެއްޔެވެ؟\n"އޭރުން؟ އަހަރެން ހުންނާނީ ކޮންތަނަކު؟" މައުސޫމް ގޮތަކަށް އަނާރް ބުނެލިއެވެ.\n"އަހަރެންގެ އަނބިމީހާ ހުންނަން ޖެހޭނީ އަހަރެން ހުންނަ ތަނެއްގަ ދޯ" ޝުހޭލް ބުނެލިއެވެ. އަނާރަށް ޖަވާބެއް ނުދެވުނެވެ. އޭނާ ތަން ދޫކޮށްލަން ހިތަށް ވެސް ނާރައެވެ. ޝުރޫކް އަނާރަށް ބަލައިލިއެވެ. އޭނާގެ އެ ހިމޭންކަން ޝުރޫކަށް ކަމުނުދިޔައެވެ. ދެން އޭނާ ބަލައިލީ ޝުހޭލްގެ މޫނަށެވެ. އަދިވެސް ޝުހޭލް އިނީ އަނާރްގެ މޫނަށް ބަލަހައްޓައިގެންނެވެ. ޝުހޭލްގެ ވާހަކަތަކުގައި އެއްވެސް ސަމާސާއެއް އެކުލެވިގެން ނުވާކަން ޝުރޫކަށް އިނގުނެވެ. އަނާރް ވިސްނާލައިފިނަމަ ޝުހޭލްގެ ވާހަކަތަކުގައި އެކުލެވިގެންވި ސީރިޔަސްކަން އޭނާއަށް އިނގުނީހެވެ.\n"މާދަމާ ޔުނިވާސިޓީއަށް އަހަރެމެން ދާނީ އެއްޗެހި ޕެކް ކޮށްފަ. އެހެންވީމަ މާދަމާ ކްލިނިކަށް ނުދާނަން. އަހަރެމެން ރެޑީ" ޝުރޫކް ބުނެލިއެވެ. އަނާރް ހައިރާންކަމާއެކު ޝުހޭލްގެ މޫނަށް ބަލައިލިއެވެ. އަނާރް އެއްޗެއް ބުނުމުގެ ކުރިން ޝުރޫކް އަނާރްގެ އަތްތިލައިގައި ހިފައިފިއެވެ. ގޮތްހުސްވެފައިވާ މީހަކު ފަދައިން އަނާރް އިސްޖަހާލައިފިއެވެ.\nބޮޑުތަކުރުފާނު މަގުން އާކާޝްއާއެކުގައި ޒައިނާ ނުކުތީ ކޮލެޖް ނިމުނު ގަޑީގައެވެ. ދެކުދިން އެއްކޮށް މިސްރާބު ޖެހީ ލޮނުޒިޔާރަތް ޕާކާ ދިމާލަށެވެ.\n"ޓެކްސީއެއް ނަގަންވީނުން" އަކާޝާ ބުނެލިއެވެ. ކޮނޑުގައި އަޅުވާފައި އޮތް ދަބަހުގެ ދެފަރާތު ވާގަނޑުގައި ހިފަހައްޓައިގެން ހުރިގޮތުން އާކާޝްއަށް ހީވީ ޒައިނާ ވަރުބަލިވެފައިހުރި ހެންނެވެ.\n"ނޫނޭ. ހިނގާލާފަ ދާނީ. ހަވީރަށް އައްކިގެ ސައިކު ލިބޭނެއްނު" ޒައިނާ ބުނެލިއެވެ.\n"ކޫބެ ކައިރީގައި ބުނެގެން ކާރު ވެސް ގެނެވިދާނެ" އާކާޝް ބުނެލިއެވެ.\n"އަހަރެން ވަރުބައްޔެއް ނުވޭ. އައްކި ވަރުބަލިވަންޏާ މިތަނުން ޓެކްސީއެއް ހުއްޓުވައިގެން އަރާބަލަ" ހީލަމުން ޒައިނާ ބުނެލިއެވެ. ޒައިނާގެ އެ ސަމާސާ އިން އާކާޝްއަށް ހެވުނެވެ. އެކުގައި ހިނގާފައި ދާއިރު އޭނާއަށް އިރުކޮޅަކާ ޒައިނާގެ މޫނަށް ބަލައިލައެވެ. އެކަން ޒައިނާއަށް ފާހަގަވާތާ އިރުތަކެއް ވެއްޖެއެވެ.\n"އައްކި ހާދަ ވަރަކަށް ތިބަލަނީ" އެންމެފަހުން ޒައިނާ ބުނެލިއެވެ.\n"ނޫން. ނުބަލަން. ޒައި ކީއްވެ ތިހެން ތިބުނީ؟" އާކާޝް ބުނެލިއެވެ.\n"ހަތް ދުވަސް ފަހުން ކައިވެނި ކުރެވޭނެ. ހަމަ އަސްލަށް ވެސް އަހަރެންގެ ކައިވެނި އަބީއާ ކުރެވެނީތަ؟" ޒައިނާ ބުނެލިއެވެ.\n"ޔަގީނެއްނު. ޒައިއަށް ޒައި އެންމެ ލޯބިވާ މީހާ ލިބެން އޮތީ އިނގިލިން ގުނާލެވޭހާ މަދު ދުވަސްކޮޅެއް" އާކާޝް ބުނެލިއެވެ.\n"އެކަމަކު ... ނޭނގެ ވާގޮތެއް. ކީއްވެތަ އަހަރެން އުފާނުވަނީ" ޒައިނާ ބުނެލިއެވެ. އާކާޝްގެ ފިޔަވަޅުތަކަށް ލަސްކަމެއް ޒައިނާގެ އެ ޖުމްލައާއެކު އަތުވެއްޖެއެވެ.\n"އުފާނުވެޔޭ. އެހެންވީމަ ކީއްކުރަން ކުރާ ކައިވެންޏެއް. ޒައި މިހާރު ލޯބިނުވަނީތަ އަބާންދެކެ" އާކާޝް ވާހަކަދެއްކިއެވެ.\n"ނޫން. އަހަރެން އަބީދެކެ ލޯބިވޭ. ވަރަށް ލޯބިވޭ. އެކަމަކު ހިތަށް އަރަނީ ހުރިހާ ކަމެއް ވަަމުންދަނީ މާ އަވަހަށޭ" ޒައިނާ ބުނެލިއެވެ.\n"ޒައިއަށް ހީވޭތަ އަބާން ޒައިއަށް ލޯބިދޭނޭ. އޭނަ ޒައި ގޮވައިގެން އުޅޭނޭ" އާކާޝްގެ އެ ޖުމްލައާއެކު ޒައިނާ އާކާޝްއަށް ބަލައިލިއެވެ. ކައިވެނީގެ ވާހަކަ ދެކެވެން ފެށުނު ފަހުން އެވަރަށް ވެސް އާކާޝް އަބާންގެ ވާހަކަދައްކާފައެއް ނެތެވެ.\n"އޭނަ ބުނި. ކައިވެންޏަށްފަހު އަހަރެން ޖެހޭނެ ދޯ އޭނައަށް އިތުބާރު ކުރަން. އޭރުން ދޯ އުޅެވޭނީ. އަހަރެންގެ ފަރާތުން ހަންޑްރެޑް ޕަސެންޓް ދޭނަން. އެކަމަކު އޭނަގެ ގޮތެއް ނޭނގޭ. އިނގޭތަ އޭނަގެ ގާރްލްފްރެންޑާ މައްސަލަ ޖެހިގެން ރުޅިވީ ވަރަށް ފަހުން. އޭގެފަހުން އަހަރެންނާ އިންނަން ބޭނުންވެގެން އެ އުޅެނީ" ޒައިނާ ވާހަކަދެއްކިއެވެ. އާކާޝް ޙައިރާންވިއެވެ. ޒައިނާ އެބުނީ އަދި އޭނާއަށް ނޭނގޭ ވާހަކައެކެވެ.\n"އަހަރެންނަކަށް ހިއެއްނުވޭ ...." އާކާޝްއަށް ޖުމްލަ ފުރިހަމައެއް ނުކުރެވުނެވެ.\n"އަހަރެން އަބަދުވެސް ޒައިއަށް ހެޔޮ އެދޭނަން. އެކަމަކު ދުވަހެއްގައި ވެސް އަބާންގެ ފަރާތުން ދެރަވާ ކަމެއް ވެއްޖިއްޔާ އަހަރެންނަށް ޝެއާ ކުރައްޗޭ. އަހަރެން އަބަދުވެސް ޒައިއަށް ހިޔާލުދޭނަން" އާކާޝް ވާހަކަދެއްކިއެވެ. ޒައިނާ ބޯޖަހައިލިއެވެ.\nޝުހޭލް އެދުނު ގޮތަށް އަނާރާ ޝުރޫކް އޭނާ އުޅޭ އެޕާޓްމަންޓަށް ބަދަލުވިއެވެ. އެއްޗެހި ބަދަލުކުރުމުގައި އެ ދެކުދިންނަށް ޝުހޭލް އެހީތެރިވިއެވެ. ހަތަރުކޮޓަރި ހުންނަ އެ އެޕާޓްމަންޓުގައި އަނާރާ ޝުރޫކަށް ދިނީ އެއްކޮޓަރިއެވެ. އެގެއަށް އަނާރާ ޝުރޫކް ބަދަލުވިކަން އެގޭ އެއްވެސް މީހެއް ކައިރީގައި ޝުހޭލް ނުބުނެއެވެ. އިރުކޮޅަކުން ރުޝްދާ ސަބީހާ ގޮވައިގެން ގެއަށް އަންނަންދެން ޝުހޭލް ބޭރު ސޯފާގައި މަޑުކޮށްލައިގެން އިނެވެ. އޭނާ ނިންމާ ނިންމުމަކަށް އެއްވެސް މީހަކު ފާޑެއް ނުކިޔާނެކަން އޭނާއަށް ޔަގީންވެއެވެ.\nދޮރުހުޅުވާލި އަޑަށް ޝުހޭލް ބަލައިލިއެވެ. އޭރު ސަބީހާ އަތުލަފިކޮށްލައިގެން ރުޝްދާ ވަންނަނީއެވެ. ޝުހޭލް ކޮޅަށް ތެދުވެލިއެވެ. އަދި ރުޝްދާއަށް ފަސޭހަވާނޭހެން ބޮޑަށް ދޮރު ހުޅުވައިދިނެވެ.\n"ކީއްކުރަން އެހާ އަވަހަށް އަންނަން ބުނީ؟" އަތުގައި ހުރި ކޮތަޅުތައް ޝުހޭލް އަތަށް ދިއްކޮށްލަމުން ރުޝްދާ ބުނެލިއެވެ.\n"އެއީ ވަރަށް ބޮޑު ވާހަކައެއް ދައްކަންވެގެން" ޝުހޭލް ބުނެލިއެވެ.\n"މަންމަ ކޮޓަރިއަށް ގެންގޮސްފަ ދޮންތަ ނަމާދުކޮށްގެން އައިއްޔާ ލަސްވާނެތަ؟" ރުޝްދާ އެހިއެވެ.\n"އުނހު. އޯކޭވާނެ. މަޑުކޮށްލާނަން މިތާ" ޝުހޭލް ބުނެލިއެވެ.\nމާ ގަހަކުން ނައްޓާލި ހުސް ފިޔާތޮށި ކުލަ އެކުލެވޭ މަލެއް ޒައިނާ އަތަށް ދީފައި ބެންޗުގައި އާކާޝް އިށީނެވެ. އަދި ޖީބުގައި އޮތް ފޯނު ނަގާފައި ދެކުދިން އެކު ސެލްފީއެއް ނެގިއެވެ.\n"އަހަރެން ކައިރީގައި ވައުދެއްވާން ކެރޭނެތަ؟" އަކާޝް އެހިއެވެ. ޒައިނާ ދެލޯ ވަށްކޮށްލާފައި އާކާޝްއަށް ބަލައިލިއެވެ.\n"ކެރޭނެ. އެކަމަކު އަހަރެންނަށް ފުއްދޭވަރުގެ ވައުދަކަށް ވާންޖެހޭނެ" ޒައިނާ ބުނެލިއެވެ.\n"ކައިވެންޏަށްފަހު އަބާން ޒައިގެ އަތުން ދޫކޮށްލިއްޔާ އަހަރެން ކައިރިއަށް އަންނާނެ ކަމަށް. އެހެން މީހެއް ކައިރިއަށް ނުދާނެ ކަމަށް" އާކާޝް ބުނެލިއެވެ. ޒައިނާ އާކާޝްގެ މޫނަށް ބަލައިލިއެވެ.\n"މުޅި އުމުރަށް. އަހަރެންގެ ފުރާނަ ހަށިގަނޑާ ވަކިވުމާ ހަމައަށް. ދުވަހަކު ވެސް ތިނޫން އެހެން އަންހެނެއް ބޭނުމެއް ނޫން" އާކާޝް ބުނެލިއެވެ. އޭނާ ޒައިނާއަށް ޖަވާބުދިނީ ދުރު ބަލަހައްޓައިގެން އިނދެއެވެ. ޒައިނާގެ ފަރާތުން ޖަވާބެއް ނައުމުން އާކާޝް ބަލައިލިއެވެ. އެހިނދު ދެކުދިންގެ ނަޒަރު އެކަކު އަނެކަކާ ބައްދަލުވެލިއެވެ. ދެކުދިންގެ ލޮލުގައި ގިނަވެފައި ހުރި ކަރުނަތައް ބަސްމޮށުންތެރިކަމަކާ ނުލާ އެތައް ވާހަކައެއް ދައްކައިފިއެވެ.\nގުޅޭ ޓެގު ހީނުކުރާހާ ލޯބިވަމޭ\nހީނުކުރާހާ ލޯބިވަމޭ - 52\nޔޫސުފު ބިން ތާޝްފީން 39\nބޭޤަރާރު - 32\nހީނުކުރާހާ ލޯބިވަމޭ - 51\nޔޫސުފު ބިން ތާޝްފީން 38


Shaahidhaa ge Maruge Mahsalaigai Eynaage Firimeehaa Hahyarukoffi\n11 އޭޕްރީލް 20180ކޮމެންޓް\nޝާހިދާގެ މަރުގެ މައްސަލާގައި އޭނާގެ ފިރިމީހާ ހައްޔަރުކޮށްފި\nމިދިޔަ މަހުގެ އެއްވަނަ ދުވަހުގެ ފަތިހު ހދ ނޮޅިވަރަމުގައި ދަން ޖެހިފައި ހުއްޓާ ފެނުނު ޝާހިދާ އަލީގެ މަރުގެ މައްސަލާގައި އޭނާގެ ފިރިމީހާ ހައްޔަރުކޮށްފިއެވެ.\nޝަހީދާގެ މަރުގެ މައްސަލާގައި އެރަށުން އުމުރުން 61 އަހަރުގެ މީހަކު ހައްޔަރުކޮށްފައިވާއިރު، ވީއެފްޕީ އަށް މައުލޫމާތު ދެމުން އެރަށުން ވާހަކަ ދެއްކި މީހަކު ބުނި ގޮތުގައި ހައްޔަރުކޮށްފައިވަނީ ޝަހީދާގެ ފިރިމީހާއެވެ.\nޝަހީދާގެ މަރާއި ގުޅިގެން މީހަކު ހައްޔަރުކޮށްފައިވާކަން ފުލުހުން ވަނީ ކަށަވަރުކޮށްދީފައެވެ. ފުލުހުން ބުނި ގޮތުގައި ޝަހީދާގެ މަރާއި ގުޅިގެން އުމުރުން 61 އަހަރުގެ ފިރިހެނަކު ހައްޔަރުކޮށްފައިވަނީ މިއަދު 12:54 ހާއިރު ނޮޅިވަރަމުންނެވެ. އެހެންނަމަވެސް އެމީހާއާއި ބެހޭ އިތުރު ތަފުސީލެއްް ފުލުހުން ހާމަކޮށްފައެއް ނުވެއެވެ.\nޝާހިދާގެ މަރުގައި ޝައްކު ކުރެވޭ ކަންތައްތަކެއް ހުރުމުން ފުލުހުން ގެންދަނީ ސީރިއަސް މައްސަލައެއްގެ ގޮތުގައި އެ މައްސަލަ ތަހުގީގުކުރަމުންނެވެ. ޝާހިދާގެ ހަށިގަނޑު ޕޯސްޓްމޯޓަމް ހެދުމަށް މިދިޔަ މަހުގެ6ގައި އިންޑިއާގެ ޓްރިވެންޑްރަމްއަށް ގެންގޮސްފައިވެސް ވެއެވެ. އެހެންނަމަވެސް މިހާރު ހަށިގަނޑު ރާއްޖެގެނެސް ކުޅުދުއްފުށީގައި ވަނީ ވަޅުލާފައެވެ.\nޝާހިދާ ދަންޖެހުނު ދުވަހު އެނާގެ ފިރިމީހާ ހައްޔަރުކޮށްފައިވާކަމަށް އެރަށުގެ ބައެއް މީހުން ބުނެއެވެ. އަދި އެމަރާއި ގުޅިގެން ރަށުގެ މީހުން އަންނަނީ އޭނާގެ ފިރިމީހާއަށް ތުހުމަތުގެ އިނގިލި ދިއްކުރަމުންނެވެ.


27 aharu fahun nagorno karabakh gai hukuru kohfi - Hali News\nއަގްދާމްގެ މިސްކިތުގައި ހުކުރު ކުރުން\n27 އަހަރު ފަހުން ފުރަތަމަ ފަހަރަށް ނަގޯރްނޯ ކަރަބާޚްގައި ހުކުރު ކޮށްފި\n21 November 2020, 14:09\n27 އަހަރު ފަހުން ފުރަތަމަ ފަހަރަށް ނަގޯރްނޯ ކަރަބާޚްގައި ހުކުރު ކޮށްފިއެވެ. ނަގޯރްނޯ ކަރަބާޚްގެ އަގްދާމްއަކީ 40 ހާސް މީހުންގެ އާބާދީއެއް އޮތް ރަށެވެ. ރޭލް ސްޓޭޝަނާއި އެއަރޕޯޓަކާއި ފެކްޓްރީތައްވެސް މަސައްކަތް ކުރި ތިޔާގި ސިޓީއެކެވެ.\nނަގޮރްނޯ ކަރަބާޚްގެ ފުރަތަމަ ހަނގުރާމައިގައި އަޒަރްބައިޖާން ސިފައިން މިސިޓީ ބޭނުންކުރީ އެމީހުންގެ ދިފާއީ މަރުކަޒަކަށެވެ.\nމިތަން އަރްމީނިއާ ސިފައިންގެ އަތްދަށަށް ދިއުމުން ރަށްވެހިން ފައްސާލުމުން މުޅި ސިޓީއާއި ވަށައިގެންވާ ހުރިހައި ހިސާބެއް އޮތީ ފަޅު ކޮށްފައެވެ.\nރަޝިޔާ މެދުވެރިވެގެން އެކުލަވާލި ސުލްހައިގެ އެއްބަސްވުމުގެ ދަށުން މި ސިޓީ ވަނީ 20 ނޮވެމްބަރުގައި އަޒަރްބައިޖާން އާ ޙަވާލުކޮށްފައެވެ. 19 ނޮވެމްބަރުގައި ރަޝިޔާ ސިފައިންނާއެކު އަޒަރްބައިޖާން މީހުން މިތަނަށް ވަދެފައި ވެއެވެ.\nއަރްމީނިއާގެ ދަށުގައި އޮތް އިރު، އަގްދާމަށް ނޫސްވެރިން އެކި ފަހަރުމަތިން ކުރި ޒިޔާރަތުގައި މި ސިޓީގެ މިސްކިތުގައި އޫރާއި ޖަނަވާރު ގެންގުޅެފައިވާ ކަމަށް ފޮޓޯ ނަގައި ރިޕޯޓް ކޮށްފައި ވެއެވެ. މިކަމުގައި މުސްލިމު ޖަމާއަތްތަކުން ވަނީ ވެޓިކަންގެ އިސްފާދިރީއަށް ޝަކުވާކޮށް، މިސްކިތުގެ ހުރުމަތް ނެގެއްޓުމަށް އަރްމީނިއާއަށް ބާރުއެޅުމަށް ޕޯޕް އަރިހު އެދިފައެވެ.\nވީރާނާވެފައި: އަގްދާމްގެ މިސްކިތުގެ އެތެރެ/ ފޮޓޯ ޓަރކްޕޯސްޓް\nއިތުރު ލިޔުންތައް މުސްލިމް


ފާދިރީ ރަވީ ސަންކަރުގެ ހަގީގަތް ދިވެހިބަހުން ދިވެހިންނަށް!! - MV Times\nފާދިރީ ރަވީ ސަންކަރުގެ ހަގީގަތް ދިވެހިބަހުން ދިވެހިންނަށް!!\n3 December 10th, 2012 - 1:37 PM\nރައީސް މުހަންމަދު ވަހީދު ހަސަން މަނިކު ދާދިފަހުން އެ މީހެއްގެ ޝަރަފުގައި ކުލަގަދަ ހަފްލާއެއް ބޭއްވި ރަވީ ޝަންކަރް ނުވަތަ އާންމުކޮށް ކިޔާނަމުންނަމަ ސިރި ސިރި ރަވީ ޝަންކަރަކީ ކާކުކަން ދިވެހިންނަށް އެނގުމަކީ މުހިންމު ކަމެކެވެ.\nމިހާރު އުމުރުން 56 އަހަރުގެ ރަވީ ސަންކަރު އުފަންވެފައިވަނީ 1956 ވަނަ އަހަރުގެ މޭމަހުގެ 13 ވަނަ ދުވަހު އެވެ.\nއިންޑިއާގެ ބެންގަލޫރުގައި ގާއިމްވެފައިވާ "އާޓް އޮފް ލިވިން" ފައުންޑޭޝަނުގެ ރޫހާނީ ލީޑަރު އަދި މަސްއޫލުވެރިއަކީވެސް ރަވީ ސަންކަރެވެ. "އާޓް އޮފް ލިވިން" ފައުންޑޭޝަނަކީ، ދިރިއުޅުމުގެ އެކި އެކި އުނދަގޫތަށް ދިމާވެފައިވާ މީހުންނަށް ހައްލު ހޯދައިދިނުމުގެ ނަމުގައި އެމީހުންނަށް އެހީތެރިކަން ފޯރުކޮށްދީ ނުސީދާގޮތުގައި މީހުން ބުދުދީނަށް އަހުލުވެރިވާފަދަ ގޮތްތަކަށް މެސެޖުތަށްދީ އެހެން ދީންތަކުގެ މީހުން ބުދު ދީނަށް ވެއްދުމަށް މަޝްހޫރު ބައެކެވެ.\nދުނިޔޭގެ 140 އަށް ވުރެ ގިނަ ގައުމުގައި ރަވީ ސަންކަރުގެ "އާޓް އޮފް ލިވިން" ފައުންޑޭޝަން އެކުލަވާލާފައިވާއިރު، އެތަންތަނަކީ އެ ގައުމުތަކުގައި ބުދުދީނަށް މީހުން ބަދަލުކުރުމުގައި އެންމެ މައިރޯލު އަދާކުރާ މަރުކަޒުތަކެވެ.\nރަވީ ސަންކަރަށް "ޕަންޑިތެއް" ގެ ޝަރަފް ދީފައިވަނީ 1990 ވަނަ އަހަރުގެ ތެރޭގަ އެވެ. މި ޝަރަފަކީ ބުދު ދީނުގެ މީހަކަށް ލިބޭ އެންމެ މަތީ ޝަރަފުގެ ތެރެއިން ހިމެނޭ ޝަރަފެކެވެ. 1990 ގެ އަހަރުތަކުގެ ތެރޭގައި އޭނާއަށް "ޕަންޑިތު ރަވީ ޝަންކަރު" މިނަމުން ގޮވާ އުޅުނުކަމުގައިވިއަސް ފަހުން އޭނާ ވަނީ އޭނާގެ ނަން "ސިރި ސިރި ރަވީ ސަންކަރު" މިނަމަށް ބަދަލުކޮށްފަ އެވެ. ބުދުދީނުގެ މީހުންގެ އެންމެ މާތް ބަސްކަމުގައިވާ ސަންސްކްރިޓް ބަހުން "ސިރި" މި ބަހުގެ މާނަ އަކީ މާތްކަމެވެ. މިހެންކަމުން ސިރި ސިރި ދެފަހަރު ތަކުރާރުވެއްޖެ ނަމަ އެންމެ މާތް ކަމަށް ދޭހަވެ އެވެ.\nރަވީ ސަންކަރު އެންމެ ފުރަތަމަ ދުނިޔޭގެ ސަމާލުކަން ހޯދާފައިވަނީ 1980 ވަނަ އަހަރު ތެރޭގައި އޭނާ އާންމުކޮށް ހުޅުވާލައިގެން ކުރިއަށް ގެންދިއަ ރޫހާނީ އަދި މާއްދީ ކަސްރަތުތަކެއް އެކުލެވޭ ކޯހެއްކަމަށްބުނެ ކުރިއަށް ގެންދިއަ ކޯސްތަކެއްގެ ސަބަބުންނެވެ. ސަންކަރު ބުނާގޮތުން ވަކި މިއުޒިކަކާއި އެއްވަރަށް ނޭވާލުން ފަދަ ކަންތައްތައް ހިމެނޭ މި ކޯސް އޭނާއަށް ދަސްވެފައިވަނީ އެއްވެސް މީހެއްގެ އެހީއަކާއި ނުލައި ރޫހާނީ ގޮތުންކަމަށެވެ. އިންޑިއާގެ ބައެއް ޕްރައިވެޓް ސްކޫލުތަކުގައި ރަވީ ސަންކަރުގެ ކޯސް ފުރިހަމަކުރުމަށް މަޖުބޫރު ކޮށްފައިވާއިރު، އާންމުގޮތެއްގައި މިފަދަ ކޯހެއްގެ އަގު އުޅެނީ 200 އެމެރިކާ ޑޮލަރާއި 700 އެމެރިކާ ޑޮލަރާއި ދެމެދުގަ އެވެ. މިހެންކަމުން އޭނާ މި ކޯސްތައް ހިންގަނީ ފައިސާގެ ދަހިވެތިކަމުގައި ކަމަށްބުނެ އިންޑިއާގެ ބައެއް ދަރިވަރުން މައްސަލަ ޖައްސާފައިވާކަންވެސް ފާހަގަކޮށްލެވެ އެވެ.\nޕްރައިވެޓް ސްކޫލްތަކުގައި ރަވީސަންކަރުގެ ކޯސް ހިންގުމަށް މަޖުބޫރު ކުރަމުންދާއިރު، ސަރުކާރުގެ ހުރިހާ ސްކޫލެއް ޕްރައިވަޓައިޒް ކުރަން ޖެހޭކަމަށް ބުނެ ރަވީ ސަންކަރު ވާހަކަ ދެއްކުމާއި ގުޅިގެން އިންޑިއާގެ އެތައްލައްކަ ބަޔަކުވަނީ 2012 ވަނަ އަހަރުގެ މޭ މަހުގެ ތެރޭގައި ރަވީ ސަންކަރާއި ދެކޮޅަށް ވަރުގަދަ މުޒާހަރާތަކެއްވެސް ކޮށްފައިވެ އެވެ.\nދުނިޔޭގައި ބުދުދީން ފެތުރުމަށް ބޭނުންކުރާ "އާޓް އޮފް ލިވިން" ފައުންޑޭޝަން ހިނގުމަށް ފައިސާ ހޯދައި އުޅެނީ އިސްވެ ދެންނެވުނު ފަދަ ގޮތްގޮތުންނެވެ.\nދިވެހި ބައެއް ނޫސްތަކުގައި ދިވެހިންނަށް އޮޅުވާލުމުގެ ނިޔަތުގައި ރަވީ ސަންކަރަކީ އިންސާނީ ހައްގުތަކަށް މަސައްކަތްކުރާ މީހެއް ކަމުގައި ލިޔެފައި އޮތްކަމުގައިވިއަސް ހަގީގަތުގައި މުސްލިމުންނަށް ޒާކިރު ނައިކަށް ދެވިފައިވާ ޝަރަފު ބުދު ދީނުގެ މީހުންގެ ހިތްތަކުގައި ރަވީ ޝަންކަރަށް ވަނީ ދީފަ އެވެ. މަޝްހޫރު ވިކިޕީޑިއާގައިވެސް ރަވީ ޝަންކަރު ސިފަ ކޮށްފައިވަނީ "spiritual leader" ނުވަތަ "ރޫހާނީ ލީޑަރު" ގެ ގޮތުގަ އެވެ.\nރަވީ ސަންކަރަކީ އިންޑިއާގައި ފާލުބެލުމާއި ސިހުރު ހެދުމަށްވެސް މަޝްހޫރު މީހެކެވެ. މީގެ އިތުރުން މީނާ އަކީ އޭނާ އަޅުކަން ކުރާ ކަލާންގެއާއި ވައްތަރުކަށްވެސް ދައުވާކުރާ މީހެކެެވެ.\n2006 ވަނަ އަހަރު ޖެނުއަރީ މަހުގެ 21 ވަނަ ދުވަހު ރަވީ ސަންކަރާއި ޒާކިރު ނައިކު ކުރި ބަހުސްގައި ވަރަށް ފުރިހަމަ ގޮތަކަށް ރަވީ ސަންކަރު ބަލިވުމުންވެސް އޭނާ ވަނީ އޭނާގެ ބަލި ގަބޫލުނުކޮށް ޒާކިރު ނައިކަށް ތަފާތު ފޯރަމްތަކުގައި މަލާމާތްކޮށްފަ އެވެ. ތިރީގައި މިވަނީ ޒާކިރު ނައިކާއި ރަވީ ސަންކަރާއި ކުރި ބަހުސާއި ބެހޭގޮތުން ރަވީ ސަންކަރު ދީފައިވާ އިންޓަވިއު އެކެވެ. މި އިންޓަވިއުގައިވެސް ޒާކިރު ނައިކަށް ފާޑުކިޔާފައިވެ އެވެ.\nރަވީ ސަންކަރު ކުލާހެއް ހިންގަނީ\nދީނީ ފޯރަމެއްގައި ރަވީ ސަންކަރު ވާހަކަ ދައްކަނީ\nވަހީދުގެ ލާދީނީކިން ޝޭހު އިމްރާން މެންނަށް ހަމަ ނުފެން ނަނީބާ!!!\nމިފާދިރީ ގެނެސް ޝަންގްރިލާ ރިސޯޓުގައި ބައިތިއްބާފައި ދެން ގެނައީ މާލެޔަށް ރަޢީސުގެ ޖާފަތަކަށް. ރައީސްގެ ދަޢުވަތަކަށް އައިއްޔާ ޚަރަދުވެސް ކުރާނީ ސަރުކާރުންތާ! ސާބަސް ވަހީދު، އިމްރާނު، އިލްޔާސް. ޕިސް ޕިސް. ދީން ފަތުރާ. ބުދު ދީން. ދީން ހިމާޔަށް ކުރަނީޔޯޔޯ\nމިހާރު ދެން ސައކެއް ކުރާނެ ތަނެއް ނެތް ބީއެމްޑަބުލިއު އަކީ އިސްލާމް ދީނުގަ ހުރި މީހެއް ނޫންކަން ޔަގީން ވީ މި ހުރިހާ ދަރިން ނާ އަބިގޮއްޔެވެސް މިވީ ރަގަލު ކާފަރުން ނައް ކަން ޔަގީން އިމް ރާން އާ ސޭކު ސަހީމް ކޮބާ ކަންނެލި އޮޑިލިބުނު އިލްޔާސް ކޮބާ ކީވެފަ ތިތިބެނީ ލޯ އަދިރި ވެ ކަންފަތް ބީރުވެފަ ތަ


Queen Waheed ge emme bodu kaamiyaabee: New ge therein hurihaa dhari tharubiyyathuvun\nކްއީން ވަހީދުގެ ކާމިޔާބީ: ނިއުގެ ތެރޭން ހުރިހާ ދަރިން ތަރުބިއްޔަތުވުން!\nއެއްވެސް ޝައްކެތްނެތް ގޮތުގައި ރާއްޖޭގެ ފުޓްބޯޅައިގެ އެންމެ ކާމިޔާބު ކުލަބަކީ ނިއުރޭޑިއަންޓް ސްޕޯޓްސް ކުލަބެވެ. އެއީ މަޝްހޫރު ހެންވޭރުގެ ކުލަބެވެ. 1979 ވަނަ އަހަރު ނިއުރޭޑިއަންޓް އުފެއްދީ އޭގެ ކުރިން އޮތް ރޭޑިއަންޓް ކުލަބު އުވިދިއުމުންނެވެ. އޭގެ ފަހުން ނިއުރޭޑިއަންޓަކަށްވެ، އެކުލަބު ރާއްޖޭގެ އެންމެ މަތީ ފަޑީގައި ބާއްވައިދިނުމުގައި ދެގޮތެއްނުވެ ހުންނެވި ބޭފުޅަކީ ކުލަބުގެ މަސްއޫލުވެރިޔާ ހ. ކުއީން އަހުމަދު ވަހީދެވެ.\nވަހީދަކީ އިހްތިރާމް ލިބިފައިވާ ވަރަށް ހިތްހެޔޮ ބޭފުޅެކެވެ. އަވައްޓެރިންނާ ވަރަށް ގާތް ގުޅުމެއް ބޭއްވި މުރާލި ބޭފުޅެކެވެ. އިހުގައި ހެންވޭރުގެ ހުރިހާ ކަމެއް ވެސް އޮންނަނީ އޭނާގެ ކޮންޓްރޯލްގަ އެވެ. ޑޮނީގޯލް އައްބާސްމެން ނިއުރޭޑިއަންޓްގެ މަސްއޫލުވެރިއަކަށް އޭނާ އިހްތިޔާރުކުރީ ވެސް އެއީ ހެންވޭރުގެ ހީރޯ އަށްވުމުންނެވެ. އޭނާގެ ގެއަށް ކުއީން ކިޔަސް ހަގީގަތުގައި އެއީ ހެންވޭރުގެ ކިންގެވެ.\nއަޅުގަނޑަކީ ރާއްޖޭގެ ބޮޑެތި ކުލަބުތައް ހިންގާ މީހުންގެ ގެއަށް ގޮސް އުޅޭ މީހެކެވެ. އެކަމަކު ވަހީދުގެ ގެއަށް ދިއުމުން ތަފާތު އިހުސާސްތަކެއް ކުރެވުނެވެ. ފުރަތަމަ ވެސް އަޅައިގަތީ ވަހީދުގެ ގޭގެ ސިޓިންރޫމުގައި ހުރި ބިޔަ ޓްރޮފީ ކެބިނެޓެވެ. އެއީ ނިއުރޭޑިއަންޓަށް ލިބުނު ތަށިތަކާއި އައްޑަނަތަކާއި ކާމިޔާބީތަކުގެ ރަމްޒީ ހަނދާންތައް ފެންނަން ހުރި ވަރަށް ފުރިހަމަތަނެކެވެ. ރާއްޖޭގެ އެއްވެސް ކުލަބެއް ހިންގެވި އިސްމީހުގެ ގެއިން މި މަންޒަރު ފެނިގެންނުދެ އެވެ.\n"މިހާރު ވެސް މިގެއަށް ގެންނާނީ ތައްޓެއް ލިބިއްޖިއްޔާ. އަޅުގަނޑު ކޮންމެހެން ބުނާކަށް ނުޖެހޭ. ކޮންމެ މީހަކު ވެސް މިގެއަަށް ގެނެސްދޭނެ،" ވަހީދު ކިޔައިދިނެވެ.\nވަހީދަކީ އެންމެ އިހުއްސުރެ ވެސް ސައިހޮޓާ ހިންގެވި ބޭފުޅެކެވެ. މަޝްހޫރު އީވްނިންގްލޯރީ އަކީ އޭނާގެ ރަސްމީ ހޮޓަލެވެ. ނިއުގެ ކުޅުންތެރިންނާއި ހެންވޭރުގެ އެންމެންގެ ކެއުން ހަމަޖެއްސުމުގެ މައި ތަނަކީ ވެސް އެއީ އެވެ. ނަމަވެސް ޒަމާން ބަދަލުވެ، ދަރީން ބޮޑުވުމުން މިއަދު އޭނާ ވަނީ ކުދިންގެ އަތްމައްޗަށް އެކަންކަން ދޫކޮށްލައްވާފަ އެވެ.\nވަހީދުގެ 12 ކުދިން ތިބެ އެވެ. އެއިން ކޮންމެ ކުއްޖަކީ ވެސް މުޖުތަމައު ބަލައިގަންނަ ފަދަ މަސައްކަތްތަކެއް ކުރަމުން އަންނަ ކުދީންނެވެ. ބައެއް ކުދީން ކުޅިވަރުގައި ވެސް ތިބީ އެންމެ މަތީ ފަޑީގަ އެވެ. ރައްޔިތުންގެ މަޖިލީގުގެ މެދު ހެންވޭރު ދާއިރާގެ މެމްބަރު އަދި އެފްއޭއެމުގެ ކުރީގެ އަލީ އާޒިމް އަކީ ވަހީދުގެ ދަރިންގެ ތެރެއިން އެންމެ އަލިގަދަ ތަރި އެވެ. އެއަށްފަހު އެންމެ ގިނަބަޔކު ދަންނަ މޫނަކީ ނިއުރޭޑިއަންޓްގެ ކުރީގެ ކޯޗު އަދި ސާފް ޗެމްޕިއަންޝިޕް ކާމިޔާބުކުރި ގައުމީ ޓީމުގެ އެސިސްޓެންޓް ކޯޗު މުހައްމަދު ޝިޔާޒް (މޯހަން) އެވެ. އިލްޔާސް ވަހީދަކީ ވޮލީބޯޅަ އެސޯސިއޭޝަނުގެ ނާއިބް ރައީސެވެ. ދެން ތިބި ކުދިންގެ ތެރެއިން އިބްރާހީމް ޒިޔާދަކީ ނިއުރޭޑިއަންޓްގެ ބޯޑު މެމްބަރެކެވެ.\n"ނިއުރޭޑިއަންޓް ހިންގައިގެން ލިބުނު އެންމެ ބޮޑު ކާމިޔާބީ އަކީ އަޅުގަނޑުގެ ކުދިން ރަނގަޅު ކުދިންނަށް ހެދުން. އާޒިމް އެފްއޭމުގެ ރައީސްކަން ކޮށްފި. މޯހަން މީ އެފްއޭއެމުގެ ރަނގަޅު މީހެއް (ޓެކްނިކަލް ޑައިރެކްޓަރު). ދެން އިލްޔާސް އެއީ ވޮލީގައި އެއުޅެނީ. އެހެންވީމަ މިއީ ކުޅިވަރުން ލިބުނު ކާމިޔާބީ. މިހުރި ތަށިތަކަށްވުރެ އަޅުގަނޑަށް މާބޮޑު ކާމިޔާބީ އެއް މިއީ. ކުދިން ރަނގަޅު ކުދިންނަށް ހެދުން،" ވަހީދު ބުންޏެވެ.\nއޭނާ ބުނީ ނިއުރޭޑިއަންޓް ކާމިޔާބު ކުލަބަކަށް ހެދުނީ ވެސް އާއިލީ ގުޅުން ބަދަހިވުމުން ކަމަށެވެ.\n"އަޅުގަނޑުގެ 12 ކުދިން ތިބޭ. އެކުދިންނާއި އެކުދިން އިނދެގެން އުޅޭ މީހުންނާއި ކާފަ ކިޔާ 22 ކުދިން ވެސް ތިބޭނީ މިގޭގައި. މިއެންމެން ގުޅިގެން އުޅުން ކާމިޔާބީގެ އަސްލަކީ. ނިއުރޭޑިއަންޓް ކާމިޔާބު ކުލަބަކަށް ހަދަން އަޅުގަނޑަށް އެއްބާރުލުން ލިބުނީ މިހެންވެ. ހަގީގަތުގައި ވަރަށް އުފާވާ ކަމެއް މިއީ ހުރިހާ ކުދިން އެއްފުރާޅެއްގެ ދަށުގައި ތިބުމަކީ. އެއީ ނިއުރޭޑިއަންޓުން އަޅުގަނޑަށް ލިބުނު ކާމިޔާބީއަކީ،" ވަހީދު ބުންޏެވެ.\nނިއުރޭޑިއަންޓްގެ އާރުކާޓީ އަށް އޭނާ ވެގެންދިޔަ ނަމަވެސް ވަހީދު ދުވަހަކު ވެސް ފުޓްބޯޅަ ނުކުޅުއްވަ އެވެ. ކެނެރީ އަބުދުއްސައްތާރާއި ޗަމްޕާ ހަސަން އަފީފާމެންނާއެކު އޭނާ ކުޅުއްވީ ކްރިކެޓެވެ. އެވެސް ރާނީ ކުލަބަށެވެ.\nއެކަމަކު އޭނާގެ މުޅި ހަޔާތް ގުޅިފައިވަނީ ފުޓްބޯޅައިގެ އުފަލާއި ހިތާމައިގަ އެވެ. ވަހީދު ބުނީ ނިއުރޭޑިއަންޓަށް ކުޅުވަން އޭނާ ބޭނުންވެގެން ނުގެނެވި ހުރި އެންމެ ކުޅުންތެރިއަކު ވެސް މިހާރު ނުހުންނާނެ ކަމަށެވެ. ނަމަވެސް ނިއުގެ ކުޅުންތެރިންގެ ތެރެއިން އަދިވެސް ހުނިޖަހާފައި ނަގާނީ ކުރީގެ ކެޕްޓަން މޫސާ މަނިކު (ކުޑަމޫސަ) ކަމަށެވެ.\n"މޫސައަކީ އެންމެ ފާހަގަ ކުރެވޭ މީހަކީ. އޭނާއާ ހެދި އެންމެވެސް އުޅޭނީ. އަދި އޭނާ ވެލެންސިއާ އަށް ގޮސްގެން ވެސް އެކަމާ ވެސް ވަރަށް އުޅެން ޖެހުނު. އެހުރިހާ ކަަމަކާހެދި އެންމެ ފާހަގަ ކުރެވޭ މީހަކީ މޫސަ. ބިދޭސީ ކުޅުންތެރިންގެ ތެރެއިން އެންމެ ފާހަގަ ކުރެވޭ މީހަކީ (ޕެޓްރިކް) ޗިކާޔާ. އެންމެ އުފާވީ ސީޒަން ކާމިޔާބު ކުރި (1997 ވަނަ) އަހަރު،" ވަހީދު ބުންޏެވެ.\nނިއުރޭޑިއަންޓްގެ މީހުންގެ މެދުގައި ވެސް އަދިވެސް ވަހީދަކީ ނަންބަރުވަން އެވެ. ކުލަބުގެ އަޑިއަޅާލާ ކޮންމެ ވަގުތެއްގައި އަނެއްކާ ވެސް ކޮޅަށް ޖަހައިދެނީ އޭނާ އެވެ. އަމަލީގޮތުން ކުލަބުގެ ކަންކަމުގައި ނޫޅުއްވިޔަސް އެންމެ ގާތުން އެކަން ބަލާ ހައްދަވަނީ ވެސް އޭނާ އެވެ. މިހެންވެ ވަހީދާއި ނުލައި ނިއުރޭޑިއަންޓް، ނިއުރޭޑިއަންޓަކަށް ނުވާނެ އެވެ.\nނިއުރޭޑިއަންޓް ރޯދަ މަހާ ރޯއްޖާ


ޔޫއެފާ ޗެމްޕއިންސް ލީގުގެ 20/21 ކުއާޓާފައިނަލް މެޗުތަކަށް ގުރުއަތުލައިފި – Mikal News\nޔޫއެފާ ޗެމްޕއިންސް ލިގުގެ ކުއާޓާފައިނަލް އަދި ސެމީ ފައިނަލުގެ ގ\nމި ސީޒަންގެ ޔޫއެފާ ޗެމްޕިންސް ލީގު ކުއާޓާ ފައިނަލް މެޗުތަކުގެ ގުރުއަތުލުން ސުވިޒަލޭންޑްގެ ނިއއޯންގައި ބާއްވައިފިއެވެ. ޔޫރަޕުގެ ގަދަ ބާރުންގެ ގޮތުގައި ބެލެވޭ އިނގިރޭސި ވިލާތުގެ3ޓީމާއި ޖަރުމަނުގެ2ޓީމާއި ފްރާންސް، ޕޯޗްގަލް އަދި ސްޕެއިންގެ 1 ޓީމާއެކު ޖުމްލަ 8 އިން ވަނީ ކުއާޓާރ ފައިނަލުގައި ވާދަކުރާނެއެވެ.\nމިފަހަރުގެ ސީޒަން 2020/21 ގެ ގަދަ 8 އަށް މިދިޔައީ އިނގިރޭސިވިލާތުގެ މެންޗެސްތަރ ސިޓީ އާއި، ލިވަރޕޫލް އަދި ޗެލްސިއެވެ. ޖަރުމަނުގެ ބެޔާން މިއުނިކާއި ބްރޯޝިއާ ޑޯމުނޑްއެވެ. އަދި ސްޕޭންގެ ރިއަލްމެޑްރިޑާއި، ފްރންސްގެ ޕީއެސްޖީ އާއި ޕޯޗުގަލްގެ އެފްސީ ޕޯޓޯއެވެ.\nކްރިސްޓިއާނާ ރޮނަލްޑޯގެ އިޓަލީގެ ޔުވެންޓަސް އާއި މެސީގެ ބާސެލޯނާ އާއި ލުއިސް ސުއަރޭޒްގެ އެތުލެޓިކޯ މެޑްރިޑް ވަނީ ގަދަ 16 އިން މުބާރާތާއި ވަކިވާން ޖެހިފައެވެ. މި މުބާރާތުގައި ގައުމަކުން އެންމެ ގިނަވެގެން ވެސް ފުރުސަތު ލިބެނީ ލީގުގެ އެންމެ މޮޅު4ޓީމަށެވެ. ވުމއެކު އިނގިރޭސި3ޓީމު ކުއާޓާރ ފައިނަލަށް ދަތުރުކުރުމަކި ޕްރިމިއާ ލީގަށް ލިބުނު ވަރަސްބޮދު ކާމިޔާބީއެކެވެ. ޕްރިމިއާލީގުގެ މެންޗެސްޓަރ ޔުނައިޓެދް ކަޓާފައިވަނީ ގްރޫޕް ސްޓޭޖުންނެވެ. ވުމާއެކު މިފަހަރުގެ މުބާރާތް އިނގިރޭސި ޓީމެއް ކާމިޔާބުކުރުމުގެ ފުރުސަތު ބޮޑުކަމަށް ބެލެވިދާނެއެވެ.\nގްރޫޕްގެ ފަހު މެޗުގައި ޖަރުމަނުގެ ޝާލްކޭ އާއި އިޓަލީގެ ވަރުގަދަ އިންޓަމިލާންގެ މެޗު 0-0 އިން އެއްވަރުވުމުން އެދެ ޓީމުވެސް މުބާރާތުން ކެޓީއެވެ. ޕޮއިންޓްގެ ގޮތުން އެއްވަރުވެ ދެވަނަ ޖާގަ ހެޑް-ޓް-ހެޑް ދެ މެޗުން ވެސް މޮޅުވެގެން ލިބުނީ ޖަރުމަނުގެ ވީއެފްއެލް ބޮރޫޝިއާ މޮއެންޝެންގްލެޓްބެކް އަށެވެ.\nމިފަހަރުގެ ކުއާޓފައިނަލުގަިއ އަގުއޭރޯ އާއި ކަރިމް ބެންޒަމާ، އަދި އެމްބާޕޭއާއި ނޭމާ ފެންިގެންދާނެއެވެ. ނަމަވެސް މެސީއާއި ރޮނަލްޑޯއާއި ނުލައި މިމުބާރާތުގެ ކުއާޓާ ފައިނަލް މެޗުތައް ނުކުޅޭތާ ޒަމާންތަކެއް ވެއްޖެއެވެ.\nޔޫއެފާ ޗެމްޕއިންސް ލީގް 2020/21 ދެވަނަ ބުރުގެ ޓީމުތައް ހޮވިއްޖެ\nކުއާޓާރ ފައިނަލުގައި ވެސް ކުޅޭނީ ހޯމް އެންޑް އަވޭ އުސޫލުންނެވެ. ދެމެޗުން ދެ ޓީމުގެ ޕޮއިންޓް އެގްރިގޭޓް އެއްވަރު ވެއްޖެނަމަ އިތުރު ވަގުތު ކުޅެނަތީޖާނެރރެވެތޯ ބަލާނީއެވެ. އެގޮތުން ވެސް އެއްވަރުވެއްޖެނަމަ ނަތީޖާނެރޭނީ ޕެނަލްޓީ ޖަހައިގެންނެވެ.\nކުއާޓާ ފައިނަލް މެޗްތައް\nމެޗް 1: މެންޗެސްޓަރ ސިޓީ އާއި ބްރޯޝިއާ ޑޯމުންޑް –6އެޕްރީލް އަދި 14 އޭޕްރީލް\nމެޗް 2: ޕޯޓޯ (ޕޯޗުގަލް) އާއި ޗެލްސީ –7އެޕްރީލް އަދި 13 އޭޕްރީލް\nކުއާޓާ ފައިނަލް 4،3:7އެޕްރީލް އަދި 13 އޭޕްރީލް\nމެޗް 3: ބެޔާން މިޔުނިކް އާއި ޕީއެސްޖީ –7އެޕްރީލް އަދި 13 އޭޕްރީލް\nމެޗް 4: ރިއާލް މެޑްރިޑް އާއި ލިވަރޕޫލް –6އެޕްރީލް އަދި 14 އޭޕްރީލް\nސެމި ފައިނަލް 1،2: 27/28 އެޕްރީލް އަދި 4/5 މެއި\nމެޗް 1 މޮޅުވާ ޓީމު އާއި މެޗް3އިން މޮޅުވާ ޓީމު\n(މެންސިޓީ/ޑޯމުންޑް އާއި ޕީއެސްޖީ/ބެޔާން)\nމެޗް2މޮޅުވާ ޓީމު އާއި މެޗް4އިން މޮޅުވާ ޓީމު\n(ރިއާލް/ލިވަރޕޫލް އާއި ޗެލްސީ/ޕޯޓޯ)\nމިމުބާރާތުގެ ވެސް ފޭވަރިންޓުންނަކީ ނިމުނު ސީޒަންގެ ވެސް ޗެމްޕިއަނަކްން ހޯދި ޖަރުމަނުގެ ބެޔާން މިޔުނިކެވެ. ޚިޔާލުހޯދުމުގެ ވޯޓުން ދައްކާ ގޮތުގައި %22 މީހުން ބުނަނީ ބެޔާންކަމަށް އަދި ދެން އެންމެ ގިނަ މީހުން ބުނަނީ %19 އިން މެންޗެސްޓާ ސިޓީ މުބާރާތް ކާމިޔާބުކުރާނެ ކަަމަށެވެ.\nކުއާޓާފައިނަލުގައި އެންމެ ވާދަވެރިވާނެކަމަށް ބެލެވެނީ ޕީއެސްޖީއާއި ބެޔާން ގެމެޗެވެ. މިމެޗު ގެ ނަތީޖާ ލަފާކުރުމުގައި ދެޓީމު މޮޅުވާނެކަމަށް ވެސް ބެލުންތެރިނގެ %50 ވަނީ ލިބި ވަނީ އެއްވަރު ވެފައެވެ.


SunOnline: Keyoniru Column: Kurimaguge forecast\nކެޔޮނިރު ކޮލަމް: ކުރިމަގުގެ ފޯކާސްޓް!\nމުހައްމަދު ބުޝްރީ 26 Aug 2018, 12:39\nހުޅުމާލޭގައި މީހުން އާބާދުވުމުގެ ހަތަރު އަހަރު ކުރީން "ކެޔޮނިރު" ކޮލަމް ގައި މީގެ 18 އަހަރު ކުރީން އަޅުގަނޑު ލިއުނު ލިއުމެއް ތިރީގައި ނަކަލު ކޮއްލާނަމެވެ. އެލިއުމަކީ ހުޅުމާލެ ހިއްކައިގެން، އެރަށާއި މާލެއާ ދެމެދު ބްރިޖް އަޅައިގެން، ބޮޑެތި އުސް ފްލެޓް ބަރި އެތަނުގައި އަޅައިގެން ތަރައްޤީ ކުރެވޭނެ ގޮތުގެ ތަސައްވުރެކެވެ. ހުޅުމާލޭގައި މީހުން އާބާދުވުމުގެ މާކުރިން، މީގެ 18 އަހަރު ކުރީން މިކޮލަމުން މިފަދަ ތަސައްވަރެއް ގެނެސްދެވިފައިވާ ކަމަށް ޓަކައި އުފާކުރާ ހާލު އެލިއުންކޮޅު ތިރީގައި ނަކަލު ކޮއްލާނަމެވެ:\nމިއީ ކުރިމަގަށްޓަކައި ކުރެވޭ ޙިޔާލެކެވެ. ޙިޔާލަށް އަންނަނީ 2010 ވަނަ އަހަރެވެ. އައު ސާސްކަފް ފެށުނުތާ 10 އަހަރު ފުރުނުއިރު ރާއްޖޭގެ މޫނު މައްޗަށް ވަނީ ވަރަށް ބޮޑެތި ބަދަލުތަކެއް އައިސްފަ އެވެ. ބޭރުގެ ކުންފުނަޏަކާ ހަވާލުކޮށްގެން ހުލުމާލެ ވަނީ ހިއްކައި ނިންމައިފަ އެވެ. ހުޅުމާލެ އާއި މާލެ ވަނީ ކަނޑުގައި ތަނބު ޖަހައިގެން އަޅާފައިވާ ފާލަމަކުން ގުޅާލެވިފަ އެވެ. އެފާލަމުގެ ދަށުން ބޮޑެތި އާގު ބޯޓުފަހަރަށް ނުދެވުނަސް މަސް ދޯންޏަށާއި އޮޑިފަހަރަށް ދެވެ އެވެ. ފާލަމުގައި ޓްރެފިކަށް ހަތަރު ލޭނު އޮތެވެ. އޭގެ އިތުރުންް ބައިސިކަލް ދުއްވަން ވަކި ލޭނަކާއި ހިނގާ މީހުނަށް ވަރަށް ފުޅާ ދުވާރެއް ވެސް އޮތެވެ.\nރާއްޖޭގައި އާއްމުކޮށް ގޯތި ދެމުން އައި ގޮތަށް ހުޅުމާލެއިން ގޯތި ދުލެއް ނުކުރެ އެވެ. އެތަނުގައި ބޮޑެތި އުސް ފްލެޓްބަރި އާއި ކޮންޑޮމީނިއަމްސްތައް ބިނާކޮށް އާއްމުންނަށް ދުކޮށްފައި ވަނީ އެޕާރޓްމެންޓް ތަކެވެ. މިފަދަ އެޕާރޓްމެންޓްތައް ކުއްޔަށް ވެސް ހިފެ އެވެ. އަދި ބޭނުން ނަމަ އެއްފަހަރާ ފައިސާ ދީފައި ގަނެވޭ ވެސްމެ އެވެ.\nހުޅުމާލެ ބިނާކޮށް ޑިވެލޮޕް ކޮށްފައި ވަނީ ވެސް އެރަށް ހިއްކި ކުންފުނިންނެވެ. އެގޮތުން އެ ރަށުގައި ބޮޑެތި އެޕާރޓްމެންޓް ބްލޮކްތަކާއި ހޮޓާތަކާއި ފިހާރަ، އަދި ބަނދަރު ފަދަ ތަންތަން ހަދާފައިވެ އެވެ.\nހުޅުމާލެ ތަރައްޤީވެ، މާލޭގެ ސަރަހައްދު ނުވަތަ "ގްރޭޓަރ މާލެ"ގެ ތެރޭގައި އެރަށް ވަނީ ހިމެނިފަ އެވެ. އެގޮތުން މިހާރުގެ މާލެއަކީ ހުޅުމާލެ އާއި މާލެ އެކީގަ އެވެ. އެއާ އެކު ސަރުކާރުގެ ގިނަ އޮފީސްތަކާއި ވިޔަފާރީގެ ގިނަ ހަރަކާތްތައް ވަނީ ހުޅުމާލެއަށް ބަދަލުވެފަ އެވެ. މިހެން ވުމުގެ މައިގަނޑު ސަބަބަކީ ހުޅުމާލެ ސަރަހައްދުގައި ދިރުއުޅޭ އާބާދީ ބޮޑުވުމެވެ. މާލެއާއި ހުޅުމާލެ އެއްކޮށްލުމުން އުފެދިފައިވާ ބޮޑު ސަރަހައްދުގައި ޖުމްލަ ދޮޅުލައްކަ މީހުން މިހާރު ދިރި އުޅެ އެވެ.\nއަވަސް ކުރިމަގެއްގައި މާލެއާއި ވިލިގިލި ވެސް މިފަދަ ފާލަމަކުން ގުޅާލުމަށް ހަމަޖެހިފައިވެ އެވެ. ހަމައެފަދައިން އެބޫދޫ ފަޅު ހިއްކައިގެން، ހުޅުމާލެގޮތަށް ތަރައްޤީ ކުރުމަށް ވެސް ރޭވިފައިވެ އެވެ. އެބޫދޫ ފަޅު ހިއްކުމުގެ މަޝްރޫއަށް ކިޔަނީ "އެނބޫމާލެ" އެވެ! މިމަސައްކަތް ނިމުމުން މާލެ، ވިލިގިލި، ހުޅުމާލެ، އަދި އެނބޫމާލޭގެ ސަރަހައްދުގައި ދެލައްކަ އާއި ތިންލައްކަ އާއި ދެމެދުގެ އާބާދީ އަކަށް އުޅެވޭނެ އެވެ. އެއިރުން އެނބޫމާލެ ވެސް އޮންނާނީ ފާލަމަކުން މާލެއާއި ގުޅާ ލެވިފަ އެވެ. މިފަދަބޮޑު އާބާދީއެއް އެއްފަސް ވުމުން ވިޔަފާރި އާއި ތަރައްޤީގެ ހަރަކާތްތަކަށް ބޮޑެތި ކުރިއެރުން ތަކެއް ލިބޭނެ އެވެ.\nފާލަންތަކަކުން ގުޅިފައިވާ މިރަށްތަކުގެ ވަށައިގެން ތޮށި ލައި، ގެރިގާ ޖަހައި ތައްޔާރު ކުރެވިފައި ވަނީ ކަނޑުގެ ލޮނުގަނޑު އުފުލުން ފަދަ ނުރައްކާތަކުން ސަލާމަތް ވެވޭނެ ގޮތަށެވެ.\nމާލޭގައި ތިބެފައި ބައިސިކަލް، ސައިކަލް ނުވަތަ ކާރު ފަދަ އެއްޗެތީގައި މިފަދަ ދުރު ހިސާބުތަކަށް ދެވޭތީ މިސަރަހައްދުގައި ފަތުރުވެރިކަން ވެސް ވަނީ ކުރިއަރާފަ އެވެ. ޕާރކްތަކާއި ރެސްޓޯރެންޓް ތަކާއި ހެދިގޮނޑުދޮއް ތަކުން އުފާ ހޯދާ މީހުންގެ އަދަދު ގިނައެވެ. މިހާ ބޮޑު ސަރަހައްދެއް އެއްފަސް ވުމުން މާލޭގެ ހަތަރު އަވަށް އުވިގެން ދެއެވެ. އޭގެ ބަދަލުގައި މާލެ، ވިލިގިލި، ހުޅުމާލެ އަދި އެބޫމާލެ ވެގެން ދަނީ "މާލެ" އަށެވެ. އެއާއެކު މާލޭގެ ހަތަރު އަވަށަކީ އެހަތަރު ރަށް (މާލެ އަވަށް، ހުޅުމާލެ އަވަށް، ވިލިމާލެ އަވަށް، އަދި އެބޫމާލެ އަވަށް) ކަމުގައި ވެގެން ދެއެވެ. މަތީގައި ބަޔާން ކޮށްފައިވާ ހަތަރު ރަށަށް ކާރުފަދަ އުޅަނދު ތަކުގައި ދެވޭފަދައިން ކޭބަލްކާރުގައި ވެސް ދެވެ އެވެ. އަދި މިބޮޑު ސަރަހައްދު ވަނީ މެޓްރޯ ނުވަތަ ލައިޓް ޓްރެއިން ވިއުގަ އަކުން ގުޅާލެވިފަ އެވެ. އެއީ ތިމާވެށި ތަޢައްޔަރު ކުރާ ކަހަލަ ދުއްވާ އެއްޗެތި މަދު ކުރުމަށްޓަކަ އެވެ.\nމާލެ އާއި ހުޅުމާލެއާ ދެމެދު ކުރިން ދަތުރު ކުރި ފެރީތައް ވެސް މިހާރު ނުހުރެ އެވެ. އެއީ މާލޭ ބައިނަލްއަޤްވާމީ ވައިގެ ބަނދަރު ވެސް މާލެއާ އެއްފަސް ވުމުން، މާލެއިން އެއަރޕޯރޓަށް ވެސް ޓެކްސީގައި ދެވޭތީ އެވެ.\nތަރައްޤީގެ މިކުލަވަރުގެ ސަބަބުން އާއްމު ރައްޔިތުންގެ ކޯތާފަތްތައް ވަނީ އުފަލުން ގޮސް ޖަންބު ކުލަ އަރާފަ އެވެ. މޫނުމަތިން ފެންނަނީ އުފާވެރިކަމާއި، އުއްމީދާއި، އަދިވެސް އިތުރަށް ތަރައްޤީ ވުމުގެ އަޒުމެވެ. މިމަންޒަރު ދުށުމަށް ޓަކައި 2010 ނުވަތަ 2020ގެ ދިވެހިރާއްޖެ އަށް ނޭވާ ލެވޭނެ ނަމަ ކިތައްމެހާ ވެސް ރަނގަޅެވެ.


ކޯވިޑް19 : ހުއްދަތައް ހަމަނުކޮށް ދަތުރު ހަމަނުޖެއްސުމަށް އިލްތިމާސްކޮށްފި ކޯވިޑް19 : ހުއްދަތައް ހަމަނުކޮށް ދަތުރު ހަމަނުޖެއްސުމަށް އިލްތިމާސްކޮށްފި\nހެލްތް އިމަރޖެންސީ އޮޕަރޭޝަން ސެންޓަރު، އެޗް.އީ.އޯ.ސީން ބޭއްވި ނޫސްވެރިންގެ ބައްދަލުވުމުގެ ތެރެއިން / ފޮޓޯ: ހެލްތް މިނިސްޓްރީ\nމާލެއިން ރަށްރަށް ކަރަންޓިންވުމަށް ދަތުރުކުރާ މީހުން އެޗްޕީއޭގެ ހުއްދަ ނުލިބެނީސް ދަތުރުގެ ކަންކަން ހަމަނުޖެއްސުމަށް ނެޝަނަލް އެމަޖެންސީ އޮޕަރޭޝަން ސެންޓަރ (އެޗްއީއޯސީ)އިން އިލްތިމާސްކޮށްފިއެވެ.\nއެޗްއީއޯސީގެ ނޫސްވެރިންގެ ބައްދަލުވުމުގައި ވާހަކަފުޅުދައްކަވަމުން އެސެންޓަރުގެ ތަރުޖަމާނު ޑރ.ފަޠިމަތު ނަޒްލާ ރަފީޤް ވިދާޅުވީ މިހާރުވެސް ގިނަ ޢަދަދެއްގެ މީހުން ރަށްރަށަށް ދަތުރުކުރާކަން ފާހަގަކުރެވޭކަމަށެވެ. ރަށްރަށަށް ދަތުރުކުރާމީހުން ރެޖިސްޓަރ ކުރަންޖެހެނީ އެޗްޕީއޭގެ "ހާލުބެލުން" ޕޯޓަލް މެދުވެރިކޮށެވެ. އަދި މިގޮތަށް ދަތުރުކުރާއިރު ރަށު ކައުންސިލްގެ ހުއްދަވެސް ހޯދަންޖެހެއެވެ.\nޑޮކްޓަރ ނަޒްލާ ވިދާޅުވީ ދަތުރުކުރުމުގައި ނަގަންޖެހޭ ހުއްދަތައް ނުނަގައި، ބައެއް މީހުން ދަތުރުގެ ކަންކަން ހަމަޖައްސާކަމަށެވެ. އަދި ކައުންސިލްގެ ހުއްދަ ނެގުމަށްފަހު، އެޗްޕީއޭއިން ނަގަންޖެހޭ ހުއްދަތައް ނުނަގައިވެސް ޓިކެޓްނެގުންފަދަ ކަންކަން ކުރާކަމަށެވެ. ރަށްރަށަށް ދަތުރުކުރުމުގެ އުސޫލުގައިވާގޮތުން ރަށު ކައުންސިލްގެ ހުއްދަ ނެގުމަށްފަހު، އެޗްޕީއޭއިން ދޫކުރާ ވަކި ހުއްދަތަކެއްވެސް ނަގަންޖެހެއެވެ. ކައުންސިލް ހުއްދަ ލިބުނު ނަމަވެސް، ދަތުރުކުރެވޭނީ އެޗްޕީއޭގެ ހުއްދަ ލިބުމުންކަމަށް ޑރ.ނަޒްލާ ވިދާޅުވިއެވެ.\n"ކައުންސިލުން އެޕްރޫވްކުރީމަ، ދެން މިކޮޅުން ބަލާނީ. އެޗްއީއޯސީން ފައިނަލްކުރާނި. ކައުންސިލުން ހުއްދަ ދިނަސް ނުދެވޭނެ. މިކޮޅުން ފައިނަލް ލިޔުން ދޭނީ. ބައެއް ފަރާތްތައްކުން ހުއްދަތައް ހަމަނުކޮށް ދަތުރުހަމަޖައްސާ ޓިކެޓްނަގާ. އެގޮތަށް އެކަން ނުކުރުމަށް އިލްތިމާސްކުރަން." ޑރ ނަޒްލާ ވިދާޅުވިއެވެ.\nކައުންސިލް ހުއްދައަށްފަހު އެޗްއީއޯސީން ގިނަ ކަންތައްތަކެއް ބަލާކަމަށް ޑރ.ނަޒްލާ ވިދާޅުވިއެވެ. އެގޮތުން ބައްޔަށް ފައްސިވެފައިވާ މީހެއްތޯ ބެލުމާއި، އަދި ކޮންޓެކްޓުންގެ ތެރޭގައި ހިމެނޭ މީހެއްތޯ ނުވަތަ، އެއްވެސް ސަބަބަކާހުރެ ކަރަންޓީންގައި ހުރި މީހެއްތޯ ބަލާކަމަށްވެސް ޑރ.ނަޒްލާ ވިދާޅުވިއެވެ.\nކޯވިޑް-19ރަށްރަށަށް ފެތުރުނަ ނުދިނުމަށް ރަށްރަށަށް ދަތުރުކުރެވެނީ ޚާއްސަ ހުއްދައާއިއެކު، 14ދުވަހަށް ކަރަންޓިންވާންޖެހޭ ގޮތަށެވެ. މިގޮތަށް ކަރަންޓީންވާންޖެހެނީ ރަށުގެ އެހެން މީހުންނާއި ބައްދަލުނުވާނެހެން ވަކިންނެވެ. އަދި ކަރަންޓީނުން ދޫކޮށްލާނީ، ދޫކޮށްލުމުގެ ކުރިންނަގާ ސާމްޕަލްއިން ނެގެޓިވްވުމުންނެވެ.\nމިވަގުތުވެސް އަތޮޅުތަކުގެ 22ރަށެއްގައި ކޯވިޑް-19އަށް ޕޮސިޓިވްވެފައިވާ 48މީހުން އެބަތިއްބެވެ. މީގެތެރޭގައި ރިލީސް ސާމްޕަލްއިން ޕޮސިޓިވްވިކަން އިނގުނު މީހުންނާއި، ކޮންޓެކްޓުން ހިމެނެއެވެ.


މައުމޫނަށް ވެރިކަން ލިބިވަޑައިގަތުމުގެ ޑީލަކީ ނާސިރު ގައުމުން ބޭރަށް ފުރުވާލުންތޯ..؟ – Haftha\nMon, 30 November, 2020, 3:39 pm\nމައުމޫނަށް ވެރިކަން ލިބިވަޑައިގަތުމުގެ ޑީލަކީ ނާސިރު ގައުމުން ބޭރަށް ފުރުވާލުންތޯ..؟\nއަލްއުސްތާޛް މައުމޫން އަބްދުލްގައްޔޫމް ރައީސްކަމުގެ ހުވާކުރެއްވީ 1978 ނޮވެމްބަރު މަހުގެ 11 ވަނަ ދުވަހުގެ ރޭގައެވެ. ކޮންމެއަކަސް އިބްރާހީމް ނާސިރު އޭރު ހުންނެވީ މައުމޫންގެ ވެރިކަމުގެ ދަށުގައެވެ. އަނިޔާ ލިބިފައިތިބި އެތައް ބަޔަކު ތިބި އިރު އެމީހުންވަނީ ނާސިރުގެ އަނިޔާވެރިކަން ރައްޔިތުންގެ މަޖިލީހަށް ހުށަހަޅުއްވާ އެކަން ބެއްލެވުމަށް އެދިވަޑައިގެންފައެވެ.\nއެބިލް ރައްޔިތުންގެ މަޖިލީހަށް ހުށަހެޅުއްވީ ވައިކަރަދޫ އަލީ ކަތީބެވެ. އެއީ މަޖިލީހުގެ މެންބަރެކެވެ. ހަތިފުށީ އަލި މަނިކު ވެސް އޭގައި ބައިވެރިވިކަމަަށް "އިއްޔެ" މަޖައްލާގެ 1997 ވަނަ އަހަރުގެ ޗާޕުގައި ލިޔެފައިވެއެވެ.\n"އިއްޔެ" މަޖައްލާގައި ލިޔެފައިވާ ގޮތުން ނާސިރު ފުރާ ވަޑައިގެންނެވި ތަނަށް ރައީސް މައުމޫން ނުކުމެ ވަޑައިގެންނެވިއެވެ. ރައީސެއްގެ އިއްޒަތުގައި ވެލާނާގެއާއި ދިމާއިން ނާސިރު ވަޑައިގެން ފެމެލީ އާއެކު އަދި އިތުރަށް އޭނާގެ ޑޮކްޓަރު ޒާހިރު ނަސީރު، (ހަދާން ވާގޮތުގައި) ސެކްރަޓަރީ ސައިކުރާ ނައީމް ވެސް ޝާމިލުވެގެން ސިންގަޕޫރަށް ނާސިރު ފުރުވާލައްވައިފިއެވެ. ހުއްދަ ބޭނުމަށްޓަކައި ރާއްޖެއިން ބޭރަށް ދިޔުން މަނާކުރެވޭނީ ހަމައެކަނި ކުށެއްގެ އަދަބުގައިވާ މީހުންކަމުގައި ވާތީއެވެ. އެމަޖައްލާގައި ވަރަށް ކުރުކޮށް އިބާރާތްކޮށްފައިވެއެވެ.\nއެއާޕޯޓްގައި އެދުވަސްވަރު އެންމެ އިސްވެރިޔަކަށް ހުންނެވި ދުއްލިސާގޭ މުހައްމަދު ނައީމް ވިދާޅުވިކަމަށް "އިއްޔެ" މަޖައްލާގައި ލިޔެފައިވަނީ "ރައީސް މައުމޫން ވިދާޅުވިއޭ ނާސިރު ފުރާވަޑައިގަތުން އޮންނަންވާނީ ރައީސްކަމުގައި ހުންނަވައިގެން ފުރާވަޑައިގަންނަވާ ގޮތަށެވެ. ކަމޭހިތުން ހުންނަންވާނީ އެފެންވަރަށެވެ. އަރިހުގައި އަބަދުއްސައްތާރު މޫސާދީދީ ވަޑައިގަތެވެ. އަޅުގަނޑުވެސް އަރިހުގައި ދިޔައީމެވެ. ހުޅުލޭގައި ވާރޭ ކަނިކަނި ލާގޮތަށް ވެހެނީއެވެ." ދުއްލިސާގޭ މުހައްމަދު ނައީމް ވިދާޅުވި ކަމަށްބުނެ ލިޔެފައިވެއެވެ.\n"ނާސިރު ކުޑަކޮޅު ނަންގަވައިގެން ހުންނަވާފައި ބޯޓާއި މާކައިރި ނުވަނީސް ކުޑަކޮޅު ލައްޕަވާލައްވާފައި އަޅުގަނޑު އަތަށް ދެއްވައިފިއެވެ. އަބްދުއްސައްތާރާއި ސަލާމް ކުރައްވާފައެވެ. އަޅުގަނޑާއި އަދި ދެންވެސް ތިބި މީހުންނާއި ސަލާމް ކުރައްވާފައި ފުލައިޓަށް އަރާވަޑައިިގަތީވެ. ހިތްޕުޅަށް އަސަރެއް ކޮށްފައިވާ ވައްތައްރު ޖަހައެވެ."\nރައީސް މައުމޫން ނާސިރަށް މި ހިމާޔަތް ހޯދައި ނުދެއްވިނަމަ މާލޭގައި ތާށިވެފައި ނާސިރު ހުންނަވަން ޖެހޭނެއެވެ. މަތީ ދަރަޖައަށް "އިންސަލްޓު" ވާނެއެވެ. މިއީ މައުމޫން ކުރެއްވި ވަރަށްވެސް ބޮޑު ރަނގަޅު ކަމެކެވެ. ނާސިރު ގައުމަށް ކުރެއްވި ޚިދުމަތަށް ރައީސް މައުމޫން ދެއްވި އެންމެބޮޑު އިނާމަކީ އަދި އިނާޔަތަކީ މިކަންތަކެވެ." އިއްޔެ" މަޖައްލާގައި ލިޔެފައިވެއެވެ.\nނާސިރުގެ އަނިޔާގެ ވާހަކަ މާދިގުކޮށް ލިޔެވޭކަށް ނެތެވެ. މިކަމަށް މާބޮޑު، ބިޔަފޮތެއް ބޭނުންވާތީއެވެ. މާގިނަ ވަގުތުވެސް ބޭނުންވާތީއެވެ. އަދި ހަރުދަނާ އުސޫލެއް ވެސް އޮވެއެވެ.\nރަނގަޅު ކަމެއް ކުރަން ހިތަށް އެރީމާ ﷲ އެއް ކަންތަށް ލިޔެދެއްވައެވެ. ރަނގަޅު ކުރީމާ ދިހަ ކަންތަށް ﷲ ލިޔެދެއްވައެވެ. ނުބައިކަމެއް ކުރަންހިތަށް އެރީމާ ﷲ އެއްކަމެއް ވެސް ނުލިޔުއްުވައްއެވެ. ކުރީމާ ލިޔުއްވަނީ އެންމެ ކަމެކެވެ. މިއުސޫލުން ބަލާއިރުވެސް ދިގުކޮށް ލިޔަންވީ ރަނގަޅު ބައެވެ. އެގޮތަށް މިއޮތީ ވެނިމަފައެވެ. ލިޔުން ނިންމާލަމުން "އިއްޔެ" މަޖައްލާގައި ލިޔެފައިވެއެވެ.\nއެހެންކަމުން އިއްޔެ މަޖައްލާގައި ލިޔެފައިވާ އެހެން ލިޔުންތަކާއެކު މިލިޔުމަށް ބަލާލުމުން އިބްރާހީމް ނާސިރުގެ އަނިޔާވެރިންކަން އިންތިހާއަށް ގޮސްފައިވާކަން އެނގެއެވެ. ހަމައެއާއެކު އެމަނިކުފާނުގެ ގައުމީ ހިދުމަތް ވެސް އެހާ މަތިވެރިކަން ފާހަގަވެއެވެ. ކޮންމެ ގޮތަކަށް ކަން ހިނގާ ދިޔަނަމަވެސް ވެރިކަން ފުރޮޅި ރައީސް މައުމޫނަށް ވެރިކަމަށް ލިބިވަޑައިގަތުމުގައި ނާސިރާއި އެމަނިކުފާނުގެ އަރިސްބޭފުޅުންގެ ޝަރުތުތަކެއް އެބައޮތެވެ. ފަހުން ކަން ހިނގާ ދިޔަގޮތް އެހެން ލިޔުމަކުން ގެނެސްދޭނަމެވެ.\n|މިއީ 1997 ވަނަ އަހަރު ޗާޕްކޮށްގެން ނެރެފައިވާ "އިއްޔެ" މަޖައްލާ އިން ނަކަލުކޮށްފައިވާ ލިޔުމެކެވެ.


Ibrahimovic enburi ais Sweden molhu kohdheyn hissaa vehjje\nވޯލްޑް ކަޕް ކޮލިފިކޭޝަން\nއިބްރަހިމޮވިޗް އެނބުރި އައުން ސްވިޑެންއަށް މޮޅަކުން\nއިބްރޮހިމޮވިޗް ސްވިޑެންގެ ކުޅުންތެރިންނާއެކު އުފާ ފާޅު ކުރަނީ\nއިންޓަނޭޝަނަލް ފުޓްބޯޅައަށް، ޒްލަޓާން އިބްރަހިމޮވިޗް އެނބުރި އައި މެޗުގައި، ޖޯޖިއާގެ މައްޗަށް ސްވިޑެން މޮޅުކޮށް ދިނުމަށް އެހީތެރި ވެދީފި އެވެ.\nފަސް އަހަރުގެ މެދުކެނޑުމަކަށް ފަހު، ގައުމީ ޓީމަށް އިބްރޮހިމް ވިޗް އެނބުރި އައި މެޗު ސްވިޑެންގެ ލަނޑު ވިކްޓާ ކްލާސަން ކާމިޔާބު ކުރީ އިބްރަހިމޮވިޗް ތަނަވަސް ކޮށްދިން ފުރުސަތަކުންނެވެ. މެޗުގައި ފެނުނު ހަމައެކަނި ލަނޑާއެކު ސްވިޑެން މެޗު ކާމިޔާބު ކުރީ 1-0 ނެވެ. އުމުރުން 39 އަަހަރުގައި ގައުމީ ޓީމަށް ކުޅެ އިބްރޮހިމޮވިޗް ވެފައި ވަނީ ސްވިޑެންގެ ގައުމީ ޓީމަށް ކުޅުނު އެންމެ ދުވަސްވީ ކުޅުންތެރިޔާ ކަމުގަ އެވެ.\nސްވިޑެންގެ ވެރިރަށުގައި ކުޅުނު މެޗުގެ ކުރީކޮޅު ޖޯޖިއާއިން ސްވިޑެންއަށް ބާރު ބޮޑު ކުރި އެވެ. ފުރަތަމަ ހާފު ނިމެން 10 މިނެޓަށް ވެފަައި ވަނިކޮށް އިބްރޮހިމޮވިޗްގެ މެއިން ބޯޅަ ކޮންޓްރޯލް ކޮށްލައި އޭނާ ބޯޅަ ތަނަވަސް ކޮށްދިނީ ކްލާސަން އެ ބޯޅައަށް އަރާނެކަން އެނގުމުންނެވެ. ކްލާސަން އެންމެ ފުރަތަމަ ބޯޅަ ކޮންޓްރޯލް ނުލިބުނަސް ފަހުން އޭނާ ވަނީ ވެއްޓިގެންފައި އެ ބޯޅަ ގޯލްގެ ތެރެއަށް ވައްދާލާފަ އެވެ.\nމެޗުގެ ޕޮޒެޝަންއަށް ސްވިޑެން އެހާ ބޮޑަށް އަޅާ ނުލުމުން ޖޯޖިއާއަށް ފުރުސަތުތަކެއް ލިބިގެން ދިޔަ އެވެ.\n"މި ސިސްޓަމަށް ކުޅެން އަހަރެންނަށް ވީ އާ ކަމަކަށް،" މެޗަށް ފަހު އިބްރޮހިމޮވިޗް ބުންޏެވެ. "އެހެން ވެދާނެ. އަހަރެމެން ވަރަށް އާދައިގެ މިސްޓޭކްތަކެއް ހެދީ. އެކަންކަން މަދުކޮށްފިނަމަ އެޓޭކިން ގޭމްގައި އަހަރެމެން މާ ވަރުގަދަ ވާނެ. އަދި ކުޅުންވެސް ރަނގަޅު ވާނެ."\nހަންގޭރީ އަތުން ބަލިވާން ދިޔަ ޕޮލެންޑް ބަލިވުމުން ސަލާމަތްވީ، ކެޕްޓަން ރޮބަޓް ލެވަންޑޮސްކީ މެޗުގެ ފަހު ކޮޅުގައި ކާމިޔާބު ކުރި ލަނޑުންނެވެ. މެޗު އެއްވަރުވީ 3-3 ންނެވެ. އަލްވާރޯ މޮރާޓާ ފުރަތަމަ ހާފުގައި ލަނޑު ޖަހާފައި ވަނިކޮށް ސްޕެއިން އާ ދެކޮޅަށް ގްރީސް އެއްވަރު ކުރީ ދެ ވަނަ ހާފުގައި ލިބުނު ޕެނަލްޓީ އަކުންނެވެ.\nއުތުރު އަޔަލޭންޑާ ދެކޮޅަށް ކުޅުނު މެޗު އިޓަލީ ކާމިޔާބު ކުރީ 2-0 ންނެވެ. އައިސްލެންޑާ ދެކޮލަށް ޖަރުމަން މެޗު ކާމިޔާބު ކުރީ 3-0 ންނެވެ. ސެން މެރީނޯ އާ ދެކޮޅަށް ކުޅުނު މެޗު އިންގްލެންޑް ކާމިޔާބު ކުރީ 5-0 ންނެވެ.\nވޯލްޑްކަޕަށް ކޮލިފައިވި ފުރަތަމަ ޓީމަކަށް ޖަރުމަނު


ދިރާގުޕޭ މެދުވެރިކޮށް ކުރާކޮންމެ ވިޔަފާރިއަކަށް އިތުރު ފައިސާ ލިބޭ ޕްރޮމޯޝަނެއް ފަށައިފި!\nދިރާގުޕޭ މެދުވެރިކޮށް4އޮކްޓޯބަރ 2020 އިން ފެށިގެން ކުރައްވާ ކޮންމެ ވިޔަފާރިއަކަށް ކޭޝް ބެކް ނުވަތަ އިތުރު ފައިސާ ލިބޭ ޕްރޮމޯޝަނެއް ދިރާގުން ފަށައިފިއެވެ.\nމި ޕްރޮމޯޝަނުގެ ދަށުން ކަސްޓަމަރުންނަށް ދިރާގު ޕޭ ބޭނުން ކޮށްގެން ބިލް ދައްކާ، ރީލޯޑް ކޮށް ނުވަތަ ވިޔަފާރި ކުރުމުން ވަގުތުން ބިލުގެ %5 އަނބުރާ ދިރާގުޕޭ ވޮލަޓަށް ޖަމާވެގެން ދާނެއެވެ. އެގޮތުން، ގިނަ ވެގެން 100 ރުފިޔާ ކޮންމެ ހަފްތާއެކު ކަސްޓަމަރުންގެ ދިރާގު ޕޭ ވޮލަށް ޖަމާވާނެއެވެ. މި ފައިސާ ޖަމާ ވުމުން، އެކަން އެންގުމުގެ ގޮތުން ކަސްޓަމަރުންނަށް އެސް. އެމް. އެސް އެއް ދިރާގުން ފޮނުވާނެއެވެ. އަދި ކަސްޓަމަރުންނަށް ދިރާގު ޕޭ އެޕުން "ޓްރާންސެކްޝަން ހިސްޓަރީ" ފަސޭހަކަމާއެކު ބަލާލައި، ކޭޝްބެކް ގެ ގޮތުގައި ލިބުނު އަދަދު ރަނގަޅު ތޯ ބަލާލެވޭނެއެވެ.\nސާފުތާހިރު ކަމަށާއި ސަލާމަތާއި ރައްކާތެރިކަމަށް އިތުރަށް ސަމާލުވާން ޖެހިފައިވާ މި ދުވަސްވަރުގައި، ޑިޖިޓަލް ވޮލެޓާއި އޮންލައިން ކޮށް ފައިސާގެ މުއާމަލާތްތައް ހިންގުމަށް ދަނީ ބާރު އަޅަމުންނެވެ. ދިރާގު ޕޭ އަކީ މި ކަމަށް ފަސޭހަ އަދި ރައްކާތެރި ޚިދުމަތެކެވެ.\nދިރާގުޕޭގެ ޚިދުމަތް މިހާރު ރާއްޖޭގެ އެކި ހިސާބުތަކުން 300 އަށް ވުރެ ގިނަވިޔަފާރިތަކުން ބޭނުންކުރެއެވެ. އޭގެތެރޭގައި ޑިލިވަރީގެ ޚިދުމަތްދޭ މަޝްހޫރު ކެފޭ ރެސްޓުރަންޓްސް، ޖެނެރަލްޓްރޭޑިންގ، ސެލޫންސް އަދި ހޮސްޕިޓަލް ތަކާއި މިނޫންވެސް އެކި ސިނާއަތްތަކުގެ ވިޔަފާރިތައް ހިމެނެއެވެ. ދިރާގު ޕޭ މެދުވެރިކޮށް ކޮންމެ ނެޓްވޯކެއްގެ، ކޮންމެ މޯބައިލް ފޯނަކުންވެސް ތަކެއްޗާއި ޚިދުމަތްތަކަށް ފައިސާދައްކާ، ފައިސާ ޖަމާކޮށް އެކަކު އަނެކަކަށް ފައިސާ ޓްރާންސްފަރ ވެސް ކުރެވޭނެއެވެ. ދިރާގު ޕޭ އަށް ކޭޝްއިން ކޮށްލުމަށް ދިރާގު ޕޭ އެޕް އަދި ދިރާގު ވެބްސައިޓުން ބޭންކް ޓްރާސްފަރސް ބޭނުންކުރެވޭނެއެވެ.\nދިރާގުން ބުނެފައިވަނީ އަބަދުވެސް ބަލަނީ އިނޮވޭޝަނާއި ޓެކްނޮލޮޖީގެ ޒަރިއްޔާއިންނާއި ދިރާގުން ފޯރުކޮށްދޭ ޑިޖިޓަލް ވަސީލަތްތައް މެދުވެރިކޮށް ކަސްޓަމަރުންނަށާ މުޖުތަމައަށް ލުއިފަސޭހަކޮށް ކަސްޓަމަރުންގެ ޑިޖިޓަލް ތަޖްރިބާ އިތުރަށް ފުރިހަމަކޮށް ދިނުން ކަމަށެވެ.\n7 އޮކްޓޯބަރ 2020


R. Atoll dhathurufulhuge fahu manzilehge gothun raees Maduvvari ah vadaigenfi | Fainu Online\n9 ސެޕްޓެމްބަރު 2021, ބުރާސްފަތި, 23:54\nށ. އަތޮޅާއި ރ. އަތޮޅަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ ދެކަނބަލުން ފައްޓަވާފައިވާ ދަތުރުފުޅުގެ ފަހު މަންޒިލެއްގެ ގޮތުން، ރ. މަޑުއްވަރީއަށް ޒިޔާރަތް ކުރައްވައިފިއެވެ.\nމި ދަތުރުގައި ރައީސް ޞާލިޙް ރ. މަޑުއްވަރީ ކައުންސިލާއި، އަންހެނުންގެ ތަރައްޤީއަށް މަސައްކަތްކުރާ ކޮމެޓީއާއެކު މިއަދު ހަވީރު ވަނީ ބައްދަލުވުމެއް ބާއްވަވާފައެވެ. އެ ބައްދަލުކުރެއްވުމުގައި، ސަރުކާރުން ރަށްރަށުގައި ހިންގާ ތަރައްޤީގެ މަޝްރޫޢުތައް ހިންގާއިރު ސަރުކާރާއި ގުޅިގެން ކައުންސިލުތަކުން މަސައްކަތްކުރެއްވުމަށް ރައީސުލްޖުމްހޫރިއްޔާ އެދިވަޑައިގަންނަވައިފިއެވެ.\nމި ބައްދަލުކުރެއްވުމުގައި މަޑުއްވަރީ ކައުންސިލުން ވަނީ އެރަށުގެ ރައްޔިތުންނަށް އެންމެ މުހިންމު ކަންކަމާއި ގުޅޭގޮތުން މަޝްވަރާކުރައްވައި، އެ ރަށުގެ ރައްޔިތުންގެ ކަންބޮޑުވުންތައް ރައީސުލްޖުމްހޫރިއްޔާއާ ހިއްސާކުރައްވާފައެވެ. އެގޮތުން، އެބޭފުޅުން ފާހަގަކުރެއްވި ކަންތައްތަކުގެ ތެރޭގައި ރަށުގެ ބިންފުރިފައިވުމާއިއެކު ދިމާވާ ބޯހިޔާވަހިކަމުގެ މައްސަލަ ޙައްލުކޮށްދެއްވުމަށާއި، ރަށުގެ އުތުރު ފަރާތުގެ ބަނދަރު މަރާމާތުކުރުމާއި، ދެކުނުފަރާތު ބަނދަރުގެ ބޭރު ތޮށި ބޭނުންކުރެވޭނެ ގޮތް ހެދުމާއި، ކަރަންޓުގެ ޚިދުމަތް ފުޅާކުރުމާއި، އައިސް ޕްލާންޓް ބޭނުންކުރުމުގައި ދިމާވެދާނެ މައްސަލައިގެ އިތުރުން، ޞިއްޙީ ޚިދުމަތްތައް އިތުރަށް ހަރުދަނާ ކުރުމާއި، ރ. މަޑުއްވަރީ އިޙްތިޞާސްގެ ތެރެއަށް އުފުލަންދޫ އިތުރުކުރުމާ، ރ. އަތޮޅުގެ ދެކުނު ބިތުގައި އެއަރޕޯޓެއް ނެތުމުން ދިމާވާ ދަތިތައް ހިމެނެއެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީއިން ވަނީ ރަށުގައި މޫދަށް އެރޭނެ ސަރަޙައްދެއް ނެތުމުން ދިމާވާ ދަތިތަކާއި ރައްޔިތުންގެ ހުރި ކަންބޮޑުވުންތައް ހިއްސާކުރައްވާފައެވެ. އަދި، މިގޮތުން މޫދަށް އެރޭނެ ސަރަޙައްދެއް ޤާއިމުކޮށްދެއްވުމަށް އަންހެނުންގެ ތަރައްޤީއަށް މަސައްކަތްކުރާ ކޮމިޓީއިން ވަނީ ރައީސުލްޖުމްހޫރިއްޔާގެ އަރިހުގައި ދަންނަވާފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ވަނީ މަޑުއްވަރީގައި ކުރިޔަށްގެންދާ މަޝްރޫޢުތަކާ ބެހޭ ފަހުގެ މަޢުލޫމާތުތައް އެބޭފުޅުންނާ ހިއްސާކުރައްވާފައެވެ. އެގޮތުން އެމަނިކުފާނު ވަނީ ކައުންސިލުން ފާހަގަކުރެއްވެވި ކަންކަމުގައި ކަމާގުޅޭ ފަރާތްތަކާއި އެކު މަޝްވަރާކޮށްގެން މައްސަލަތަކަށް ޙައްލު ހޯދައިދެއްވުމަށް މަސައްކަތްކުރައްވާނެކަމަށް ވިދާޅުވެފައެވެ. އަދި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ މެންބަރުން ހުށަހަޅާފައިވާ ކަންތައްތަކުގެ ތެރެއިން ސަރުކާރުން ކޮށްދެވެން އޮތްކަންކަމަކީ ކޮބައިތޯ ބައްލަވައި އެހީތެރިކަން ފޯރުކޮށްދެއްވާނެކަމުގައި ވެސް އެމަނިކުފާނު ވަނީ ވިދާޅުވެފައެވެ.\nއަދި، މި ބައްދަލުކުރެއްވުމުގެ ކުރިން ރައީސުލްޖުމްހޫރިއްޔާ ވަނީ ރ. މަޑުއްވަރީ ސްކޫލްގައި އަލަށް ޢިމާރާތްކުރި މަލްޓިޕަރޕަސް ހޯލް ރަސްމީކޮށް ހުޅުއްވައިދެއްވާފައެވެ. މި ރަސްމިއްޔާތުގައި އެމަނިކުފާނުގެ އަރިހުގައި ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދު ވެސް ވަނީ ބައިވެރިވެވަޑައިގެންފައެވެ.\nރައީސުލްޖުމްހޫރިއްޔާގެ ދެކަނބަލުން މިހާރު ރ. މަޑުއްވަރީއަށް ކުރައްވަމުން މިގެންދަވާ މި ދަތުރުފުޅުގައި ރައީސުލްޖުމްހޫރިއްޔާގެ އަރިހުގައި ބައެއް ވުޒާރާތަކުގެ ވަޒީރުންނާއި، ރައީސުލްޖުމްހޫރިއްޔާގެ އޮފީހާއި، ދަޢުލަތުގެ ބައެއް އިދާރާތަކުގެ އިސްވެރިންގެ ވަފްދެއް ބައިވެރިވެވަޑައިގަންނަވައެވެ.\nއިތުރު ލިޔުންތައް ރައީސް އިބްރާހީމް މުޙައްމަދު ސޯލިޙް ރ. މަޑުއްވަރި


SunOnline: Maamui ge Red Carpet in samaalukan dhamaigathee Shakko Ammadey\n"މާމުއި"ގެ ރެޑް ކާޕެޓުން ސަމާލުކަން ދަމައިގަތީ ޝާއްކޮ އައްމަޑޭ\nއައިމިނަތު ލުބާ 04 Jul 2019, 09:36\nޝާއްކޮ އައްމަޑޭ ރެޑް ކާޕެޓް ހަފްލާގައި ފެނިގެން ދިޔަ ގޮތް، މިއީ އޭނާ ފިލްމުން ވެސް ފެނިގެންދާ ގޮތް--- ސަން ފޮޓޯ/ ފަޔާޒު މޫސާ\nޑާކްރެއިން އެންޓަޓެއިންމަންޓްގެ އެންމެ އަގުބޮޑު ފިލްމު "މާމުއި" ވަނީ މިދިޔަ ހޯމަ ދުވަހުގެ ރޭ ރެޑް ކާޕެޓް ހަފްލާއެއްގައި ޕްރިމިއާކޮށްފަ އެވެ.\nރެޑް ކާޕެޓް ހަފްލާގައި ވެސް ގިނަ ބައެއްގެ ލޮލުގައި އެންމެ ބޮޑަށް އަޅައިގަތީ އަހުމަދު ޝާކިރު (ޝާއްކޮ އައްމަޑޭ)ގެ ކޮސްޓިއުމަށެވެ. ރެޑް ކާޕެޓް މަތިން ހިނގާލާފައި ދިޔައިރު އޭނާ އަށް ސްޓޭޖާ ހަމައަށް ދާން ވެސް ކުޑަ ވަގުތުކޮޅެއް ނެގިއެވެ. ސެލްފީ ނަގަން މީހުން އެދޭވަރުންނެވެ.\nއެއްވެސް ފިލްމެއްގެ ޕްރިމިއާ ހަފްލާ އަށް ފިލްމުން ފެންނަ ކެރެކްޓާގައި ބޭނުންކުރާ ހެދުން އެއްޗެހި ލާތަނެއް ނުފެނެއެވެ. ނަމަވެސް "މާމުއި" ރެޑް ކާޕެޓް ހަފްލާ އަށް ޝާއްކޮ ދިޔައީ ފިލްމުގައި އޭނާ ފެންނަގޮތަށް "ފުލް ކެރެކްޓާގަ"އެވެ.\nބެލުންތެރިން ޝާއްކޮ އައްމަޑޭ އާ އެއްކޮށް ފޮޓޯއެއް ނަގާލަނީ---\nހުދު ގަމީހަކާ ހުދު ފަޓުލޫނެއް ލައިގެން ހުރިއިރު ލޮލުގައި އަޅާފައިވާ އައިނަކީ ގިނަ ބަޔަކު ލޮލުގައި އަޅައިގެން އެއްޗެކެވެ. ބޮޑު އައިނެއް އަޅައިގެން ބަޑިއެއް ހިފައިގެން ރެޑް ކާޕެޓް ހަފްލާގައި އޭނާ ފެނިގެންދިޔައިރު އޭނާ އާ އެކީ ސެލްފީ ނެގުމަށް ގިނަ ބަޔަކު ވަނީ ފިލްމު ނިމުމުން ކިޔު ދަމާލާފައެވެ.\nޝާއްކޮ އައްމަޑޭ އާއެއްކޮށް ރިޝްމީ ފޮޓޯއެއް ނަގަލަނީ-- ފޮޓޯ/ ސޯޝަލް މީޑިއާ\nފިލްމުގައި ޝާއްކޮ އައްމަޑޭ ފެނިގެންދަނީ "ހުދުމުހުތާރު" ކެރެކްޓާ އިންނެވެ. އެ ފިލްމުގައި އޭނާގެ އެއް ލޮލަށް ހުދު ލެންސެއް ބޭނުންކޮށްފައިވާއިރު އެކަމުގެ ސަބަބުން "ހުދުމުހުތާރު" ކެރެކްޓަރު އިތުރަށް ވަރުގަދަކޮށްދީފައިވެއެވެ.\n"މާމުއި" ގައި ޝާއްކޮ ފެނުނީ ވަރަށް ތަފާތުކޮށެވެ. މިހާތަނަށް އެންމެ ތަފާތުކޮށް އޭނާ ފިލްމެއްގައި ފެންނަ ފުރަތަމަ ފަހަރަށް މި ފިލްމު ވަނީ ވެފައެވެ. އެއްލޮލުގެ ކަޅި ބަދަލުވެފައި ބިރުވެރި އެވެ. ބޮޑު ހުދު ތުނބުޅިއަކާއި އެންމެ އިސްތައްޓެއް ވެސް ނެތް މުޅީން ތަލަ ބޮލެކެވެ. ހުސް ހުދު ކުލައިގެ ހެދުމުގައެވެ.\nފިލްމުގެ ބައެއް ތަރިންނާއެކު ބެލުންތެރިން ފޮޓޯ ނަގާލަނީ---\nކޮންމެ ރެއަކުވެސް ފިލްމުގެ ކާސްޓުން ފިލްމު ނިމެންދެން އޮލިމްޕަހުގައި މަޑުކުރެއެވެ. ބެލުންތެރިންގެ ކޮމަންޓް ހޯދާލައި ބެލުންތެރިންނާއެކު ސެލްޕީ ނަގާލާށެވެ.\n"މާމުއި" މިހާރު އޮލިމްޕަހުގައި ދައްކަމުން އަންނައިރު ފިލްމަށް އަންނަނީ ބޮޑު ތަރުހީބެއް ލިބެމުންނެވެ. އޮލިމްޕަސް ކައުންޓަރުން ފިލްމުގެ ޓިކެޓް ލިބޭނެއެވެ. "މާމުއި" އަކީ ވަރުގަދަ ކޮމެޑީއެއްކަން ބެލުންތެރިން އިއްތިފާގުވެއްޖެއެވެ.\n"އަހަރެންވެސް ލޯބިވޭ"ގެ ދެވަނަ ސީޒަންގެ ޝޫޓިން ފަށަނީ


Hiyal faalhukurumaky imun nehtten jehey haggeh heyyeve. - TrendingRED\n27 އޮކްޓޯބަރ 2017 - 22:12\nކޮންމެ މުޖުތަމަޢުއެއްގައިވެސް އެބަޔެއްގެ ހިޔާލަކީ މުހިންމު އަދި އޭގައި ވަރަށް މުހިންމު ދައުރެއް އަދާކޮށްދޭ އެއްޗެކެވެ. ޤައުމު ބިނާކުރުމުގައި ވަކިވަކި އަފުރާދުންނާއި މުޅި މުޖުތަމަޢުގެ އިސްލަހަށްޓަކައި އަންނަ ދުވެއްޔެކެވެ؟ ނަމަވެސް ސުވާލަކީ ހިޔާލްފާޅުކުރުމުގެ މިނިވަންކަމުގައި އެހިނދަކު ދުލަށް އައިހާ ބަހެއް އެހިނދަކު އަތާއި ފައިން ކޮންމެ އަމަލެއް ކުރުމަކީ ހެޔޮ ފާލެއްގައިވާ މިނިވަންކަންބާއެވެ. މިއަދުހެ ތަހުޒީބްވަމުން އަންނަ މުޖުތަމަޢުތަކުގައި ހިޔާލް ފާޅުކުރުމުގައި ގެންގުޅެންޖެހޭ އުސޫލްތަކާއި އަސާސްތަކަށް އިހުތިރާމްކުރެވޭބާއެވެ.\nމިއަދުގެ ތަހުޒީބުތަކުން ފެންނަމުންދާ ކަންބޮޑުވުންތަކަކީ ޚިޔާލުފާޅުކުރުމުގެ މިނިވަންކަން އިމުން ބޭރުވެ، އަތްނުފޯރާ ފަށަށް ދިޔުމެވެ. އިޙުތިރާމާއި ޤަދަރު ކުޑަވެ، ވެރިންނަށް ކިޔަމަންވުމުގެ އުސްލޫބު ހަމައިން ނެއްޓިފައިވުމެވެ. ޤައުމީ މަސްލަހަތާއި ޤައުމުގެ އިޖުތިމާއި ހަމަޖެހުން ގެއްލޭ މިންވަރަށް ސޮއްސައިލައިފައި އޮތުމެވެ. މިއީ މިއަދުވެސް އެ ހަޤީގަތާއި ދެކޮޅު ނުހެދޭނެ ހަޤީގަތެވެ. އެހެންނަމަވެސް ޚިޔާލު ފާޅުކުރުމުގެ މިނިވަންކަމަކީ އިމެއްނެތި ދޫވެފައިވާ ކަމަކަށް ވެގެންނެއް ނުވާނެއެވެ. ޒަމާނާއި ޙާލާތު ބަދަލުވެގެން ހިނގައިދާނެއެވެ. ކަންކުރަމުން އައި އުސޫލާއި ހަމަލަމަ ބަދަލުވެދާނެ އެވެ. އެހެންނަމަވެސް އެއީ ތިމާ ހިތުހުރި ގޮތަކަށް ކަންކުރުމަށް ލިބޭ ފުރުސަތެއް ނޫނެވެ. ނުވަތަ ސަބަބެއްވެސް ނޫނެވެ. މިގޮތުން އެންމެ ފުޅާ ދާއިރާއެއްގައި ޚިޔާލުފާޅުކުރުމުގެ މިނިވަންކަން ލިބިފައިވާކަމަށް ދައުވާކުރާ ފިކުރިއްޔާރަށް ބަރޯސާވެގެން އުޅޭ ފަރާތްތަކުން ވެސް ޤާބޫލުކުރާ މިންގަނޑުތަކެއް އޮވެއެވެ. އެއީ ތިމާ ފާޅުކުރާ ޚިޔާލާއި ޝުޢޫރުގެ ސަބަބުން އަނެކުންގެ ޚައްޤާއި އިމުގެ ތެރެއަށް ނުވަނުމެވެ.\nހަމަމިބީދައިން ތިމާގެ ޚިޔާލާއި ފިކުރަން އަންނަ ކޮންމެ ވާހަކައަކީ ނުވަތަ ކޮންމެ ޢިބާރާތަކީ ފާޅުކުރެވޭނެ ޚިޔާލަކަށް ނުވެދާނެ އެވެ. އެކަން އެމަގުން ޤަބޫލުކުރަން އެބަޖެހެއެވެ. އެއީ އޭގެ ސަބަބުން ފަރުދެއްގެ ދިރިއުޅުމާއި، ނުވަތަ ޖަމާއަތެއްގެ ޤަދަރާއި، ނުވަތަ ގައުމެއްގެ އަސާސްތައް ފަހަނައަޅައި ހިނގައިދާނެތީ އެވެ. ވިސްނުމާއި ފިކުރުން އިންސާނާ "މަހުޖަނަކަށް" ހަދައިދީފައި ވަނީ އެ ބޭނުމުގައިކަން ޤަބޫލުކުރަން އެބަޖެހެއެވެ. ފިކުރީ ފަލްސަފާތަކާއި، ޝައިޠާނީ އުޞޫލުތަކުން ޣާފިލުވެތިބެ، ހިތުހުރި ގޮތަކަށް ފާޅުކުރެވޭ ޝުޢޫރުތަކަކީ މިނިވަން ވެއްޓެއްގެ ހިޔަލުން ނެއްޓިފައިވާ ބުނުންތަކެކެވެ. ތިމާއަށް ލިބިފައިވާ ބާރުވެރިކަމާއި، ނުވަތަ ތިމާއަށް ލިބައިވާ ޤަދަރުވެރިކަމަކީ ތިމާ ހިތުހުރި ގޮތަކަށް އުޅުމަށް ލިބިފައިވާ ފުރުސަތެއް ނޫނެވެ.\nކޮންމެއަކަސް އަޅުގަނޑުމެންނަކީ މަދު ދުވަސްކޮޅެއްގެ މެހެމާނުންތަކެއްކަން ހަނދާންކުރަން އެބަ ޖެހެއެވެ. ކަން މިހެން އޮތުމުން ތިމާއަށް ލިބިފައިވާ ފުރުސަތަކީ ތިމާގެ ފުށުން ގައުމުގެ މުސްތަޤުބަލަށް ހެޔޮ ފިޅާވަޅުތަކެއް ދަސްކޮށްދެވޭ ދުވަސްތަކަކަށް ހަދަން ޖެހެއެވެ. ތިމާގެ ފެންވަރުން ޤަޢުމުގެ އާންމު ފޭރާން ހެޔޮކުރުމަށް މަސައްކަތްކުރެވޭ ވަގުތުތަކަކަށް ހެދުން މުހިންމެވެ.


Mifaharu Ehvahtharu hedhun lee Hina aai Surbhi\nހިނާ އާއި ސުރްބީ---\n17 ޖެނުއަރީ 20190ކޮމެންޓް\nމިފަހަރު އެއްވައްތަރު ހެދުން ލީ ހީނާ އާއި ސުރްބީ\nސުރްބީ ޗަންދްނާ އާއި ހީނާ ހާން އަކީ ޓީވީ އިންޑަސްޓްރީގައި ފާހަގަކޮށްލެވޭ ދެފަންނާނުންނެވެ.\nގިނަ ބައެއްގެ ލޯބި ހޯދާފައިވާ ސުރްބީ އެންމެ ފަހުން ފެނިގެންދިޔައީ ސްޓާ ޕްލަސް އިން ދައްކަމުން އަންނަ މަޝްހޫރު ޑުރާމާ އިޝްގްބާޒް އިން އަނިކާގެ ރޯލުންނެވެ. ހީނާ އަކީ ސްޓާ ޕްލަސް އިން ދެއްކި މަޝްހޫރު ޑްރާމާ ޔޭ ރިޝްތާ ކިޔާ ކެހްލާތާހޭ އިން އަކްޝަރާގެ ރޯލުން ފެނިގެންދިއަ ފަންނާނާނެކެވެ.\nސުރްބީވަނީ ރޭގައި އިންޑިއާގައި ބޭއްވި އިވެންޓެއްގައި ބައިވެރިވެފައެވެ. އެއިވެންޓުގައި ގިނަ ބައެއްގެ ލޮލުގައި އަޅައިގަތީ ސުރްބީ ލާފައި ހުރި ހެދުމަށެވެ. އެހެދުމަކީ ހީނާ މިދިޔަ އަހަރު އިވެންޓެއްގައި ލި ވައްތަރުގެ ހެދުމެކެވެ. މަޑު ފިޔާތޮށި ކުލައިގެ އެހެދުމަކީ އެއްކޮނޑު ވައްޓާލާފައި ހުންނަ ކަހަލަ ހެދުމެކެވެ.\nހެދުން އެއްވައްތަރުވި ނަމަވެސް ދެމީހުން ވެސް ފެނިގެންދިޔައީ އަމިއްލް ވަންތަ ކަމާއެކުގައެވެ. އެގޮތުން ހީނާ އެހެދުމުގައި ފެނިގެންގޮސްފައިވަނީ އިސްތަށިގަނޑު އައްސާލާފައި، ކަޅު ކުލައިގެ އުސް ފައިވާނަކަށް އަރާފައި ހުރި މަންޒަރެވެ. ނަމަވެސް ސުރްބީ ފެނިގެންދިޔައީ އިސްތަށިގަނޑު ނިއުޅުވާލާފައި، ފިޔާތޮށި ކުލައިގެ ވިދުން ހުންނަ ފައިވާނެއް އަރާފައި ހުރި މަންޒަރެވެ.\nގިނަ ބަޔަކު ގަބޫލުކުރާގޮތުގައި އެހެދުން އެންމެ ގުޅެނީ، އަދި އެންމެ ރީތީ ހީނާ ލުމުންނެވެ.\nހީނާ މިހާރު ދަނީ އެކްތާ ކަޕޫރުގެ އެންމެ މަގްބޫލު އެއް ޑްރާމާކަމަށްވާ ކަސޯޓީ ޒިންދަގީ ކޭގެ ދެވަނަ ބައިގެ މަސައްކަތް ކުރަމުންނެވެ. އެ ޝޯގައި އޭނާ ފެނިގެންދަނީ އެންމެ މުހިއްމު އެއް ރޯލުކަމަށްވާ ކޮމޮލިކާގެ ރޯލުންނެވެ. ސުރްބީ އިޝްގްބާޒް މިޙާރު ދޫކޮށްލާފައިވާއިރު އޭނާ މިވަގުތު އެއްވެސް މަސައްކަތެއް ނުކުރެއެވެ.\nމުނިފޫހިފިލުވުން ހީނާ ހާން ސުރްބީ ޗަންދްނާ


Dragon Fruit Dengue humah rangalhu ehcheh tha?\nޑްރެގަން ފުރުޓް: ޑެންގީ ހުމަށް ރަނގަޅު އެއްޗެއްތަ؟\nޑްރެގަން ފުރުޓް: އާ ހޯދުންތައް ބުނާ ގޮތުން ޑެންގީ ހުމުގެ ފަރުވާއަށް ޑްރެގެން ފުރުޓް ވަރަށް ރަނގަޅު\nޑެންގީ ހުމަކީ މިހާރު ވަރަށް ގިނައިން ރާއްޖެއިން ވެސް ފެންނަ ބައްޔެކެވެ. މި ބައްޔަށް މާ ގިނަ ޑޮކްޓަރީ ފަރުވާތަކެއް ނުހުރެ އެވެ. ނަމަވެސް ބަލީގެ ސަބަބުން ދިމާވާ ސިއްހީ މައްސަލަތަކުން ސަލާމަތް ކުރުމަށް ރިމެޑީތައް ބައެއް މީހުން ބޭނުންކުރެ އެވެ.\nއެގޮތުން މިހާރު އެންމެ މަޝްހޫރު ރެމެޑީއެއް ކަމަށް ވަނީ ޑްރެގަން ފުރުޓެވެ. ޑެންގީ ޖެހުމުން ޕްލެޓްލެޓް ކައުންޓް ދަށްވެ އެވެ. މިއީ ލޭގައި އެކުލެވޭ މުހިއްމު ކޮމްޕޯނަންޓެކެވެ.\nއިންޑިއާގެ ނިއުޓްރިޝަނިސްޓެއް ކަމަށްވާ ޑރ. ނޫޕޫރް ކްރިޝަން ވިދާޅުވި ގޮތުގައި ފެހި ކުލަ ގަދަ ފަތުގެ އިތުރުން ގިނަ ބަޔަކު މިހާރަކަށް އައިސް ޑްރެގަން ފުރުޓް ވެސް ޑެންގީގެ ރިމެޑީއެއްގެ ގޮތުގައި ދަނީ ބޭނުން ކުރަމުންނެވެ. މި މޭވާގައި ވަރަށް ގިނަގުނަ ފައިދާތައް އެކުލެވެ އެވެ. މިއީ ވަރަށް ވިޓަމިން ސީ ގިނަ މޭވާ އަކަށް ވާތީ މި މޭވާ ކެއުމުން ސެލްތަކުގެ ދިފާއީ ބާރު ގަދަވެ ޑެންގީ ހެމަރެޖިކް ފީވާ ޖެހުމުން ދިފާއު ކޮށްދެ އެވެ. އަދި މިއީ ކަށީގެ ސިއްހަތަށާއި ލޭ ރަނގަޅުކޮށް އިތުރު ކޮށްދިނުމަށް ވެސް އެހީވެދޭ މޭވާ އެކެވެ.\nޑްރެގަން ފުރުޓްގައި ފައިދާހުރި ވަރަށް ގިނަ މާއްދާތައް އެކުލެވޭތީ އާއި މިއީ ވަރަށް ބަނޑަށް ލުއި އެއްޗަކަށް ވާތީ ހުން އައިސްގެން އުޅޭއިރު މި މޭވާ ކެއުމުން ވަރަށް ގިނަ ފައިދާތައް ލިބޭ ކަމަށް ނިއުޓްރިޝަނިސްޓް ވިދާޅުވި އެވެ.